Corona ভাইৰাছ, ব্ৰইলাৰৰ মাংস, নামাজ, আদালতক লৈ Fake News\nHome > Corona ভাইৰাছ, ব্ৰইলাৰৰ মাংস, নামাজ, আদালতক লৈ Fake News\nগুৱাহাটীঃ বাৰ্ড ফ্লু বিয়পি পৰাৰ পৰিপ্ৰেক্ষিতত চীনৰ দক্ষিণ প্ৰান্তৰ প্ৰদেশ হুনানৰ শ্বাওয়াং চহৰত ১৮,০০০ৰো অধিক কুকুৰা নিধন কৰিছে চীনা প্ৰশাসনে। উক্ত বাতৰিৰ আলম লৈ এতিয়া ছ’চিয়েল মিডিয়াত কৰ’না ভাইৰাছ সন্দৰ্ভত বিয়পি পৰিছে একাধিক খবৰ। কেৱল ছ’চিয়েল মিডিয়াই নহয়, বহু সংখ্যাক সংবাদ প্ৰতিষ্ঠানেও প্ৰকাশ কৰা দেখা গৈছে এনেধৰণৰ বাতৰি।\nহিন্দীৰ লগতে শেহতীয়াকৈ অসমীয়া ভাষাতো অসমৰ ছ’চিয়েল মিডিয়া ব্যৱহাৰকাৰীসকলৰ মাজত বিয়পিছে এনে খবৰ। ছ’চিয়েল মিডিয়াত ভাইৰেল হৈ পৰা এনে এটা খবৰত দাবী কৰা হৈছে যে ব্ৰইলাৰৰ মাংসৰ পৰাও কৰ’না ভাইৰাছ বিয়পাৰ সম্ভাৱনা আছে। সতৰ্কবাণী হিচাপে প্ৰচাৰ হোৱা উক্ত খবৰটোত সেয়ে কৰ’না ভাইৰাছৰ পৰা হাত সাৰি থাকিবলৈ ব্ৰইলাৰ মাংস খোৱাৰ পৰা বিৰত থাকিবলৈ আহ্বান জনোৱা হৈছে।\nব্ৰইলাৰৰ মাংসক লৈ ভাইৰেল পোষ্টৰ কি দাবী?\nব্ৰইলাৰৰ মাংস খালে কৰ’না ভাইৰাছ হ’ব বুলি দাবী কৰা হিন্দীত ভাইৰেল হৈ পৰা পোষ্টটোত উল্লেখ আছে এনেদৰে, 'BOILER CHICKEN ME KORONA VIRUS KO PAYA GAYA HAI. TAMAM LOGO SE APPEAL KI JATI HAI KE BOILER KE GOSHT KA ISTEMAL NA KARE…. MUSLIM COMMUNITY MUMBAI. KHAR. DUAA KI Appeal.”\nপোষ্টটোৰ অসমীয়া অৰ্থ হৈছে, 'ব্ৰইলাৰ মুৰ্গীত কৰ’না ভাইৰাছ পোৱা গৈছে। সকলোকে আহ্বান জনাইছো যাতে কোনেও ব্ৰইলাৰৰ মাংস নাখায়।- মুছলিম কমিউনিটি, খাৰ, মুম্বাইৰ জনহিতাৰ্থে আহ্বান।\nএকেদৰে Jits Scenic নামৰ এজনে ফটোসহ ফেচবুকত ইংৰাজীত আপলোড কৰা পোষ্ট এটা ভাৰতৰ অধিকাংশ ঠাইৰ লোকেই শ্বেয়াৰ কৰা দেখা গৈছে। অসমতো উক্ত পোষ্টটোৰ স্ক্ৰীণশ্বট কোনো কোনো লোকে হোৱাটছএপত বিতৰণ কৰি থকাৰ কথা NNOৰ Fact চেকিং টীমক জনাইছে কেবাজনো সচেতন লোকে। পোষ্টটোত লোকজনে লিখিছে, 'Carona virus has been found in boiler chicken.Request to all of you not to eat boiler chicken.And please share it everywhere.’\nইয়াৰ অসমীয়া অনুবাদ এনেধৰণৰ, 'কৰ’না ভাইৰাছ ব্ৰইলাৰৰ মাংসতো পোৱা গৈছে। সকলোকে ব্ৰইলাৰৰ মাংস নাখাবলৈ অনুৰোধ জনাইছো। এই পোষ্টটো সকলোৱে যিমান পাৰে সিমান শ্বেয়াৰ কৰক।’\nএইধৰণৰ কথাৰে ইউটিউবতো কেবাটাও ইউটিউব চেনেলে সৰ্বসাধাৰণক ব্ৰইলাৰৰ মাংস নাখাবলৈ সতৰ্ক কৰি দিয়া ভিডিঅ’ আপলোড কৰিছিল যদিও পৰৱৰ্তী সময়ত ইউটিউব কৰ্তৃপক্ষই উক্ত ভিডিঅ’ ফেক নিউজ বিয়পোৱাৰ অভিযোগত আতৰাই পেলায়। পৰিতাপৰ কথা এয়ে যে এনে ভিডিঅ’ একাংশ লোকে ডাউনলোড কৰি হোৱাটছএপযোগে প্ৰেৰণ কৰাত আৰু ফেচবুকতো সুকীয়াকৈ আপলোড কৰাত পুনৰ বিভ্ৰান্ত হ’বলগীয়াত পৰিছে অসংখ্যা লোক।\nNNOৰ Fact চেকিং টীমে কি পালে?\nভাৰতৰ প্ৰথম তথা একমাত্ৰ ফেক নিউজ চেকিং নিউজ পৰ্টেল Alt Newsৰ সহায় লৈ NNOৰ Fact চেকিং টীমে চলোৱা অনুসন্ধানত স্পষ্ট হৈ পৰিছে যে ভাইৰেল হৈ পৰা পোষ্টসমূহত দাবী কৰাৰ দৰেকৈ প্ৰকৃততে ব্ৰইলাৰৰ মাংসত কৰ’না ভাইৰাছৰ উপস্থিতি ধৰা পৰা নাই।\nপ্ৰকৃত সত্য এয়া যে চীনৰ উহান প্ৰদেশত কৰ’না ভাইৰাছে ভয়াৱহ ৰূপ ধাৰণ কৰাৰ বিপৰীতে আন এখন প্ৰদেশ হুনানত দেখা গৈছে বাৰ্ড ফ্লু H5N1ৰ প্ৰাদুৰ্ভাৱ। সংক্ৰমণৰ দিশৰ পৰা H5N1 আৰু কৰ’না ভাইৰাছ হৈছে সম্পূৰ্ণৰূপে পৃথক। H5N1 কাৎচিতহে এজনৰ পৰা এজনলৈ বিয়পে। বিপৰীতে কৰ’না ভাইৰাছ সংক্ৰমিত ব্যক্তিৰ সংস্পৰ্শলৈ আহিলেই আক্ৰান্ত হোৱাৰ সম্ভাৱনা পূৰ্ণ মাত্ৰাই থাকে।\nচীন চৰকাৰৰ কৃষি আৰু গ্ৰাম্য পৰিক্ৰমা মন্ত্ৰণালয়ে এয়া আনুষ্ঠানিকভাৱে ঘোষণা কৰিছে যে কৰ’না ভাইৰাছ (2019-nCoV)ৰ সমান্তৰালভাৱে হুনান প্ৰদেশত H5N1 নামৰ বাৰ্ড ফ্লুবিধো বিয়পি পৰিছে। ইয়াৰ পৰিপ্ৰেক্ষিততে হুনানৰ শ্বাওয়াং চহৰত নিধন কৰা হৈছে ১৮,০০০ৰো অধিক কুকুৰা।\nবিশ্ব স্বাস্থ্য সংস্থাৰ তথ্য অনুযায়ী ২০০৩-২০২০ৰ সময়ছোৱাত H5N1 বাৰ্ড ফ্লুত আক্ৰান্ত হৈ সমগ্ৰ বিশ্বতে মৃত্যু মুখত পৰিছে অতি কমেও ৪৫৫ জন লোক। ইনফ্লুয়েঞ্জা A ভাইৰাছৰ ছাবটাইপ H5N1ক A(H5N1) বুলিও জনা যায়। এণ্টিভাইৰেল ঔষধৰ জৰিয়তে সহজতে এই ৰোগ নিৰাময় কৰিব পাৰি। H5N1 ভাইৰাছবিধ ৭০ ডিগ্ৰী চেণ্টিগ্ৰেডতকৈ সামান্য অধিক উষ্ণতা পৰ্যন্ত সক্ৰিয় হৈ থাকে। অৱশ্যে ৰন্ধনৰ সাধাৰণ উষ্ণতা ১০০ ডিগ্ৰী চেণ্টিগ্ৰেড বা তাতকৈ বেছি উষ্ণতাত নিষ্ক্ৰিয় হৈ পৰে এই ভাইৰাছবিধ।\nএই বাতৰি যুগুতোৱা পৰ্যন্ত বিশ্বৰ অন্যান্য প্ৰান্ত বাদেই, চীনতো কোনো লোকে কুকুৰাৰ মাংস ভক্ষণ কৰি H5N1 ভাইৰাছত আক্ৰান্ত হোৱাৰ বাতৰি পোৱা হোৱা নাই। কেৱল কুকুৰা আক্ৰান্ত হোৱাৰ বাবেহে চীনা প্ৰশাসনে আগতীয়া সতৰ্কতামূলক ব্যৱস্থা হিচাপে সেয়া নিধন কৰিছে।\nকৰ’না ভাইৰাছক লৈ আন কেবাটাও উৰাবাতৰি\nকৰ’না ভাইৰাছক লৈ কেৱল যে এইটো উৰাবাতৰিহে বিয়পি পৰিছে তেনে নহয়। ভাইৰাছবিধক লৈ বিয়পি পৰা একাধিক উৰাবাতৰিয়ে এতিয়া বিভ্ৰান্ত কৰি তুলিছে সমগ্ৰ বিশ্বৰ লগতে অসমৰো নেটিজেন তথা সৰ্বসাধাৰণক। NNOৰ Fact চেকিং টীমৰ অনুসন্ধানত পোহৰলৈ অহা এনে ৫টা উৰাবাতৰি Factসহ পঢুৱৈসকললৈ আগবঢ়োৱা হ'ল।\n১। লেতেৰা মাংসৰ বজাৰ\nৰাইজক বিভ্ৰান্ত কৰি তোলা কৰ'না ভাইৰাছ বিষয়ক এটা উৰাবাতৰিত ইণ্ডোনেছিয়াৰ মাংসৰ বজাৰৰ ভিডিঅ’ এটি চীনৰ উহান প্ৰদেশৰ 'অস্বাস্থ্যকৰ মাংসৰ বজাৰ’ৰ বুলি কোৱা হৈছে। উক্ত ভাইৰেল ভিডিঅ’টোত দাবী কৰা হৈছে যে চীনৰ এই লেতেৰা মাংসৰ বজাৰখনৰ পৰাই কৰ’না ভাইৰাছ বিয়পি পৰিছে। কিন্তু উক্ত ভিডিঅ’টোতো প্ৰকৃততে চীনৰ নহয়, সেয়া হৈছে ইণ্ডোনেছিয়াৰ পৰ্যটনৰ কেন্দ্ৰবিন্দু স্বৰূপ লেংগুৱান বজাৰৰ।\n২। উৰি গৈছে চৰাইৰ জাক\nআন এটা ভাইৰেল হৈ পৰা ভিডিঅ’ত কোৱা হৈছে যে চীনৰ উহানত পক্ষীবোৰে কৰ’না ভাইৰাছৰ কবলৰ পৰা ৰক্ষা পাবলৈ সেই ঠাই এৰি পলায়ন কৰিছে। পিছে এই ভিডিঅ’টো হৈছে আমেৰিকাৰ মিয়ামি চহৰৰহে। চহৰখনত ছাদত থকা একাংশ চৰাইক এজন লোকে খেদি দিয়াৰ বাবে এনেদৰে জাক পাতি উৰি গৈছে।\n৩। 'ভাৰত সমাচাৰ’ৰ এডিটৰ ইন চীফৰ ফেক নিউজ প্ৰচাৰ\nকৰ’না ভাইৰাছত আক্ৰান্ত হোৱা একাংশ লোকক চীন চৰকাৰে চিকিৎসাৰ পৰিৱৰ্তে মানৱতাৰ অপমৃত্যু ঘটাই ঘৰৰ ভিতৰত বন্দী কৰা ৰখা বুলি দাবী কৰি 'ভাৰত সমাচাৰ’ৰ এডিটৰ ইন চীফ ব্ৰজেশ মিশ্ৰই ভিডিঅ’সহ আপলোড কৰা পোষ্ট এটিও ভাইৰেল হৈ পৰিছে। এয়াও হৈছে এটি গোকাট মিছা দাবী। প্ৰকৃততে এই ভিডিঅ’টিত দেখাৰ দৰেকৈ ঘৰৰ ভিতৰত চীনা লোকক চৰকাৰে আৱদ্ধ কৰি ৰখা নাই। South China Morning Post ত প্ৰকাশিত বাতৰি অনুযায়ী চীনা লোকসকলে নিজেই ঘৰৰ ভিতৰৰ পৰা বাহিৰলৈ নোলাই অইনকো ঘৰৰ পৰা নোলাবলৈ সতৰ্ক কৰি দিছে। লগতে দেশপ্ৰেমমূলক গীত পৰিৱেশন কৰি সময় কটাবলৈ চেষ্টা চলাইছে।\n৪। কৰ'না আক্ৰান্ত লোকক হত্যা কৰাৰ অনুমতি বিচাৰি ন্যায়ালয়ত আবেদন\nএনেধৰণৰ আন এটা বাতৰিত আকৌ কোৱা হৈছে যে চীন চৰকাৰে কৰ’না ভাইৰাছত আক্ৰান্ত ২০ হাজাৰ লোকক হত্যা কৰাৰ অনুমতি বিচাৰি দেশখনৰ সৰ্বোচ্চ আদালতত আবেদন জনাইছে। ভিন্ন লোকে উক্ত বাতৰিৰ স্ক্ৰীণশ্বট শ্বেয়াৰ কৰি দুখ প্ৰকাশ কৰাৰ লগতে এনে জঘন্য কাণ্ডৰ বাবে জীন চৰকাৰক ককৰ্থনা কৰা দেখা গৈছে। কিন্তু এইটোও হৈছে এটি ভুৱা বাতৰি। এই বাতৰিটো প্ৰকাশ পাইছে ab-tc.com নামৰ এটা ফেক নিউজ প্ৰচাৰ কৰা ৱেবছাইটত৷\n৫। নামাজ পঢ়ি আল্লাহক প্ৰাৰ্থনা চীনৰ প্ৰধানমন্ত্ৰীৰ\nভাইৰেল হোৱা আন এটা ভিডিঅ’ত দাবী কৰা হৈছে যে চীনৰ প্ৰধানমন্ত্ৰীয়ে কৰ’না ভাইৰাছৰ কবলৰ পৰা দেশখনক মুক্ত কৰিবলৈ মছজিদত নামাজ পঢ়িছে৷ এই দাবীৰে যিটো ভিডিঅ’ শ্বেয়াৰ কৰি থকা হৈছে সেয়া হৈছে ২০১৫ চনত চীন ভ্ৰমণলৈ যোৱা মালয়েছিয়াৰ প্ৰাক্তন প্ৰধানমন্ত্ৰী আব্দুল্লা আহমেদ বাদাৱীৰহে।\nSource URL: https://newsnextone.com/bird-flu-outbreak-in-china-falsely-linked-with-coronavirus-and-broiler-chicken


পৰিণীতাৰ "ৰাসলীলা: এক চমু বিশ্লেষণ ৷" - জোনাক\nHome প্ৰবন্ধ পৰিণীতাৰ "ৰাসলীলা: এক চমু বিশ্লেষণ ৷"\nপৰিণীতাৰ "ৰাসলীলা: এক চমু বিশ্লেষণ ৷"\n' ৰাস ' শব্দটো নিষ্পন্ন হৈছে ' ৰসৰ পৰা ৷ ৰস শব্দই বুৎপত্তিগতভাৱে ' ৰসিত' বা আস্বাদিত অৰ্থ নিৰুপণ কৰে ৷ কোনোৱে কয়, শ্ৰী কৃষ্ণই ' ৰাসলীলা ' বা ৰাস উৎসৱ কৰিছিল পৃথিৱীত প্ৰেম-ভালপোৱাৰ বিস্তাৰ ঘটোৱাৰ লগতে তথা শান্তিৰ বাৰ্তা প্ৰকাশ কৰিবলৈ ৷ ' প্ৰেমে 'ই যে জীৱনৰ মূল ৷ সেয়া ভগৱান শ্ৰী কৃষ্ণই জগতবাসীক শিকাইছে ৷ "we are nothing, love is everything…!\nৰাসলীলাৰ প্ৰকৃতাৰ্থত প্ৰকৃতি আৰু পুৰুষৰ ৰমন,আত্মা আৰু পৰমাত্মাৰ মিলন তথা ভক্ত আৰু ভগৱানৰ গভীৰ শ্ৰদ্ধা লগতে আলিংগনৰ এক সুন্দৰ নিদৰ্শন ৷ ' ৰাস ' শব্দৰ আভিধানিক অৰ্থ হ'ল ' মণ্ডলীকৃত নৰ্তনম' অৰ্থাৎ মণ্ডলাকাৰ হৈ ঘূৰি ঘূৰি কৰা নৃত্য ৷ এই নৃত্যত অনেক নৰ্তকীয়ে মণ্ডলাকৃতিৰে মাজত এজন নৰ্তক লৈ আমোদজনক অনেক ভংগীৰে বিভিন্ন তালত নৃত্য কৰে ৷ ব্ৰজধামৰ নৰ্তকীসকলেএ শ্ৰীকৃষ্ণক মুখ্য নৰ্তক হিচাপে লৈ মদনোল্লাস হৈ নৃত্য কৰিছিল ৷ এইদৰে নৃত্য কৰি তেওঁলোকে শ্ৰীকৃষ্ণৰ অপৰুপ সৌন্দৰ্য,স্পৰ্শ আৰু প্ৰেমালাপেৰে মনোবাঞ্চা পূৰণ কৰিছিল ৷ এই ৰাসলীলা শৰত কালৰ জোনাকত হোৱাৰো এক তাত্বিক বিশেষণ আছে ৷মানৱ জীৱন হৈছে পঞ্চভূতৰ সমষ্টি, আত্মাই শৰীৰ ত্যাগ কৰাৰ লগে লগে মানৱ দেহ পঞ্চভূতত বিলীন হয় বুলি হিন্গুধৰ্মত বিশ্বাস কৰে ৷ পঞ্চভূতৰ এটা প্ৰধান অংশ হৈছে আকাশ আৰু এই আকাশ হৈছে ভগৱান বিষ্ণুৰ অধীন ৷ বছৰটোৰ ভিতৰত শৰতকালৰ জোনাকী আকাশখনেই আটাইতকৈ নিৰ্মল হৈ থাকে আৰু শৰত কালৰ এই নিৰ্মল আকাশৰ তলতেই ভগৱান বিষ্ণুৰ অন্য এটি ৰুপ শ্ৰীকৃষ্ণই ভক্তৰ মনৰ বাঞ্চা পূৰণৰ বাবে ৰাসলীলা কৰে ৷ শাৰদীয় জোনাকী আকাশখনেও এই সময়ত ৰাস মণ্ডলৰ ৰাস মণ্ডলৰ ৰূপ লয় ৷ যমুনাৰ তীৰত যেনেকৈ কৃষ্ণক মধ্যত লৈ গোপনাৰীসকলে চক্ৰাকাৰে ঘূৰি নাচে ৷ ঠিক তেনেকৈয়ে চন্দ্ৰক কেন্দ্ৰ কৰি আকাশত গ্ৰহ-নক্ষত্ৰৰে 'ৰাসমণ্ডল ' সৃষ্টি কৰে ৷ আকাশৰ এই শোভা অকল শাৰদীয় জোনাকতহে দেখিবলৈ পোৱা যায় ৷\nবহু সমালোচকে ৰাসৰ লগত মানৱ দেহৰো সম্বন্ধ আছে বুলি ক'ব খোজে ৷ তেওঁলোকে বৃন্দাবনৰ ২৫ খন বনৰ লগত মানৱ দেহৰ ২৪ তত্ব অৰ্থাৎ ২৫ খন বৱ সদৃশ দেহ জগতত জীৱাত্মাৰ প্ৰতি যি দূৰ্বাৰ আকৰ্ষণ সেয়ে ৰাসক্ৰীড়া ৷\nৰসৰাজ লক্ষ্মীনাথ বেজবৰুৱাদেৱে তেওঁৰ তত্বকথাত লিখিছে -'দৰাচলতে যোগমায়াৰ ৰতিক্ৰীড়াৰ দৰে দেখা গৈছিল ৷ স্বৰূপাৰ্থত এয়া জীৱ ইশ্বৰৰ এক গোকুলৰ গোৱালসকলেও ৰাসক্ৰীড়া চলি থকা সময়খিনিতো গোপীসকলক একেই শস্যাত শুই থকা পাইছিল\n' শৰত কালৰ ৰাত্ৰি অতি বিতোপন ৷\nৰাসক্ৰীড়া কৰন্তে কৃষ্ণৰ ভৈল মন ' ৷\nৰাসলীলা আখ্যানভাগ আমি পাওঁ শ্ৰী মদ্ভাৱতত ৷ অষ্টদশ পুৰাণৰ ভিতৰত শ্ৰেষ্ঠ তথা পুৰাণ সূৰ্য হিচাপে স্বীকৃত এইখন গ্ৰন্থত উল্লেখ কৰিছে যে -ধানৰ বাকলিৰ তলত যেনেদৰে অন্ন লুকাই থাকে এই ৰাসক্ৰীড়াতো ভগৱন্তৰ সৈতে ভক্তাৰ আন্তৰিক মিলনহে বৰ্ণিত হৈছে ৷ ৰাসক্ৰীড়াৰ বাহিৰৰ অৱৰণত শৃংগাৰ বা আদিৰসে প্ৰধান্য লাভ কৰিছে ৷ যদিও ইয়াৰ মাজতে অন্নৰূপী আত্মাৰ সৈতে পৰমাত্মাৰ মিলনৰ কথাখিনি প্ৰচ্ছন্ন হৈ আছে ৷ সাংসাৰিক আসক্তিত পৰি সাধাৰণ লোকে ভগৱানৰ প্ৰতি আকৃষ্ট নহ'বও পাৰে ৷ সেয়ে বহুসময়ত লৌকিক ৰসৰ জৰিয়তে ভগবৎ ভক্তিলৈ সৰ্বসাধাৰণৰ মন ঢাল খোৱাবলৈ এনে ব্যৱস্থা গ্ৰহণ কৰা হয় ৷ সেইবাবেই মহাপুৰুষ শংকৰদেৱে ৰাসলীলাৰ বিষয়ে লিখিছে -\nআনহাতে,তেৰাৰ মতে এয়া হ'ল -\n" কামজয় নামে ইটো কেশৱৰ কলি!"\nপ্ৰসংগক্ৰমে স্মৰণযোগ্য যে ৰাস প্ৰধানত: এক নৃত্য বিশেষ ৷ মণ্ডলাকাৰে এই নৃত্য অসংখ্য নৰ্তকীয়ে পৰিৱেশন কৰে আৰু এজন নৰ্তকে কেন্দ্ৰত স্থিতি লৈ নৃত্য কৰে ৷ এই নৃত্যক হল্লীশক নৃত্য বোলা হয় ৷ এই হল্লীশক নৃত্যই বিবিধ তাল,গতি,চলন সমন্বিতে পৰিৱেশন হ'লেহে ই ৰাসনৃত্য নাম লাভ কৰে ৷ আকৌ এটা কথা মন কৰিবলগীয়া যে ভাগৱতত 'ৰাধা' নামৰ চৰিত্ৰটোক এই নৃত্যৰ প্ৰসংগত উল্লেখ কৰা হোৱা নাই,কিন্তু আন কেইবাখনো পুৰাণত যেনে: ব্ৰহ্মবৈৱৰ্ত পুৰাণ, নাৰদ পঞ্চৰাত্ৰ, গাৰ্গৰ সংহিতাত ৰাধাৰ কথা বিস্তৃতভাৱে উল্লেখ কৰিছে ৷ সেয়ে সমালোচকসকলে ৰাধা চৰিত্ৰটি পৰৱৰ্তীকালৰ সৃষ্টি বুলি মত পোষণ কৰে ৷


corona-crisis-hits-hard-for-the-first-time-oil-price-below-zero-dollar– News18 assam\nOil Price| খাৰুৱা তেলৰ মূল্য ঐতিহাসিক স্তৰত হ্ৰাস পোৱাৰ পিছত ক্ৰমাৎ বৃদ্ধি, শূণ্য ডলাৰৰ ওপৰলৈ উঠিল দাম\nসোমবাৰে আমেৰিকা যুক্তৰাষ্ট্ৰৰ ৱেষ্ট টেক্সাছত খাৰুৱা তেলৰ দাম হ্ৰাস পাই প্ৰতি বেৰেলত –৩৭.৬৩ ডলাৰ হয়। ইতিহাসত এনেকৈ তেলৰ দাম কমাৰ ৰেক’ৰ্ড নাই। ১৯৯৯চনৰ পিছত এই প্ৰথম আন্তঃৰাষ্ট্ৰীয় বজাৰত এনেকৈ হোৰা–হোৰে কমিল খাৰুৱা তেলৰ দাম।\nLast Updated : April 21, 2020, 09:13 IST\nনিউয়ৰ্কঃ কোৰোণা ভাইৰাছৰ কাৰণে বিশ্বত মহামন্দা আসন্ন হৈ পৰিছে! ইয়াৰে প্ৰভাৱ পৰিছে খাৰুৱা তেলৰ দামত। আন্তঃৰাষ্ট্ৰীয় বজাৰত এই প্ৰথম শূণ্য ডলাৰৰ তললৈ তেলৰ দাম কমিল। বিশ্বৰ ইতিহাসতে এই ঘটনা আগতে হোৱা নাই। অৰ্থাৎ তেল কিনিলে ওলোটাই ডলাৰ ঘুৰাই পাব!\nআমেৰিকা যুক্তৰাষ্ট্ৰৰ ৱেষ্ট টেক্সাছত তেলৰ দাম নামি যায় প্ৰতি বেৰেলত –৩৭.৬৩ ডলাৰলৈ। ইতিহাসত আগতে এনেকৈ তেলৰ দাম কমাৰ ৰেক’ৰ্ড নাই। ১৯৯৯চনৰ পিছত এই প্ৰথম আন্তঃৰাষ্ট্ৰীয় বজাৰত এনেকৈ তেলৰ দাম কমিল।\nবিশেষজ্ঞৰ মতে, দৰাচলতে এনেকৈ দাম পৰি যোৱাৰ অৰ্থ হৈছে বজাৰত চাহিদা নথকাৰ কাৰণে তেল জমা কৰি ৰখাৰ ঠাই কম। বিশ্বত উৎপাদনো কম হৈছে। লকডাউন, বিশ্বমন্দাৰ কাৰণে তেলৰ ভাণ্ডাৰ পূৰ্ণ হৈ গৈছে। অৱস্থা এনে হৈ পৰিছে যে কিছু দিন পিছত তেল থবলৈ ঠাই নাথাকিব, যাৰ ফলত দাম আৰু পৰি যোৱাৰ আশংকা কৰা হৈছে।\nFirst published: April 21, 2020, 09:13 IST


অসমীয়া সাহিত্যৰ চানেকিৰ উপদেষ্টা হেমেন হাজৰিকা দেৱৰ সৈতে সাক্ষাৎকাৰ-ৰিংকু ৰাজোৱাৰ\nপ্রশ্ন: প্ৰথমে আপোনাৰ সম্পূৰ্ণ পৰিচয়তো জনাব।\nউত্তৰ: মোৰ নাম শ্রী হেমেন হাজৰিকা |\nপিতা প্রয়াত : দেৱ হাজৰিকা\nমাতা প্রয়াত : ৰোহিনী হাজৰিকা\nথকা ঠাই : মিৰ্জা\nডাকঘৰ : মিৰ্জা\nথানা : পলাশবাৰী\nজিলা : কামৰূপ ( অসম )\nডাক সূচাংক ৭৮১১২৫ |\nপ্রশ্ন:আমি জনাত আপুনি এজন শিক্ষক । গতিকে এজন শিশুক গঢ়ি তুলিবলৈ এজন শিক্ষকৰ ভূমিকা কেনেকুৱা হোৱাটো উচিত বুলি ভাবে?\nউত্তৰ: হয় , মই মজলীয়া বিদ্যালয়ৰ এগৰাকী সহকাৰী শিক্ষক |চাওক মাক আৰু দেউতাকে জন্মহে দিয়ে | তাৰ পৰিবৰ্তে এগৰাকী শিক্ষকে শিশুটোৰ জ্ঞান চকু মেল খুৱাই তেখেতৰ জীৱন জোৰা সাধনাৰে , তেখেতৰ কষ্টলব্ধ অৰ্জিত জ্ঞান আৰু অভিজ্ঞতাৰে এগৰাকী পৰিপূৰ্ণ মানুহ কৰি গঢ়ি তুলিব পাৰে | জ্ঞান বিলালে বাঢ়ি যায় | গতিকে শিকাৰু জনক এগৰাকী সু-নাগৰিক কৰি গঢ়ি তোলাৰ স্বাৰ্থত শিক্ষক এগৰাকীয়ে কমাৰ শালত কমাৰে যিদৰে লোহা পিটি পিটি নানা সামগ্রী গঢ়ি তোলে ঠিক তেনেদৰে শিক্ষক গৰাকীয়েও সিমানে কষ্ট স্বীকাৰ কৰে | এই ক্ষেত্ৰত এগৰাকী শিক্ষকৰ ভূমিকা অনস্বীকাৰ্য | কাৰণ গুৰু অবিহনে শিক্ষা পূৰ্ণ হ'ব নোৱাৰে | শিকাৰু হ'ব লাগিব একলব্যৰ দৰে আৰু গুৰু হ'ব লাগিব দ্রোণাচাৰ্যৰ দৰে |\nপ্রশ্ন: আপুনি সাহিত্যৰ ক্ষেত্ৰখনৰ লগত কেতিয়াৰ পৰা জড়িত?\nউত্তৰ:প্রকৃতাৰ্থত মই বিশাল ক্ষেত্রখনলৈ বহু পলমকৈ আহোঁ | নিজৰ নামটো ছপা আকাৰত ক'ৰবাত দেখিবলৈ পাম এনে ভাৱ মনত পুহি ৰাখিছিলোঁ যদিও সফল হোৱা নাছিলোঁ | মেট্রিকৰ দেওনা পাৰ হৈ যেতিয়া উচ্চতৰ মাধ্যমিক শ্রেণীত নাম ভৰ্তি কৰিছিলো তেতিয়া বিদ্যালয়ৰ বাৰ্ষিক মুখপত্র ( কিৰণ )ৰ বাবে সম্পাদক বন্ধুজনে কিবা এটা লেখা দিয়াৰ কথা কলে | মইও ভয়ে ভয়ে লক্ষ্মীনাথ বেজবৰুৱাৰ দৰে কবিতা হয় যদি হওক নহয় যদি নহওক ভাবেৰে জীৱনৰ প্রথম লেখা এটা কবিতা দুৰ্ভগীয়া শিৰোনামেৰে লিখি সম্পাদক গৰাকীক দিলো | চাওকচোন জীৱনৰ প্রথম লেখা তাকো শিৰোনাম দুৰ্ভগীয়া , সেয়াই আৰম্ভনী | মোক আচৰিত কৰি মুখপত্রত কবিতাটো প্রকাশ হৈ ওলাল | লেখাটোৰ সৈত্যে নিজৰ নামটো ছপা আখৰত দেখি লগা আনন্দৰ সীমা নাছিল | তেনেদৰেই বান্ধখাই পৰিলো এইখন জগতত য'ত মানুহক মোহাচন্ন কৰি ৰাখিব পাৰে , দুখ, শোক পাহৰাই ৰাখিব পাৰে | তেনেদৰেই ইয়াৰ লগত জড়িত হৈ পৰাৰ প্রৱেশৰ আঁৰ কাপোৰ উঠিছিল |\nপ্রশ্ন:বৰ্তমানৰ শৈক্ষিক ব্যৱস্থাটোক লৈ আপুনি সন্তুষ্ট নে ? কি কৰিলে শিক্ষাৰ মানদণ্ডটো আৰু অধিক উন্নত হব বুলি আপুনি ভাবে ?\nউত্তৰ :বৰ্ত্তমানৰ শৈক্ষিক ব্যৱস্থাটোক লৈ কম/বেছি পৰিমানে কোনো লোকেই সুখী নহয় | শিক্ষাৰ নিজা বুলি কোনো চৰিত্র নাই | অৰ্থনৈতিক চৰিত্রইহে শিক্ষাৰ চৰিত্র নিৰ্মাণ কৰে | শিক্ষাই অৰ্থনীতিক প্রভাৱিতহে কৰিব পাৰে | শিক্ষা আৰু অৰ্থনীতিৰ মাজৰ এই দ্বান্দিকতাৰ উপলদ্ধিৰ যোগেদিহে আমি যিকোনো শৈক্ষিক সমস্যা এটাৰ বিজ্ঞানসন্মত সমাধান আলোচনাৰ যোগেদি উলিয়াব পাৰিম | ৰাষ্ট্রৰ ঐতিহাসিক প্রয়োজন অনুসৰি দেশ এখনৰ চৰকাৰে শিক্ষা ব্যৱস্থাৰ নীতি নিৰ্ধাৰন কৰে | ৰাষ্ট্রৰ ঐতিহাসিক প্রয়োজন অনুসৰি দেশ এখনৰ চৰকাৰে শিক্ষানীতি নিৰ্ধাৰণ কৰে |\nসেয়েহে আমাৰ শিক্ষাব্যৱস্থাটো শিকাৰু কেন্দ্রীক কৰিব লাগে | শিশুটোৱে কি কৰি ভাল পায় তাত গুৰুত্ব দি তাক সেই দিশত আগুৱাই লৈ গলে ফলপ্রসু হ'ব | কিন্তু আমাৰ শিক্ষা ব্যৱস্থাত সেইটো হৈ উঠা নাই | তেনে কপিব পাৰিলে অধিক উন্নত হ'ব বুলি ধাৰণা কৰিব পাৰি |\nপ্রশ্ন:আপোনাৰ শৈক্ষিক জীৱনৰ বিষয়ে অলপ জনাব ক'ত কেনেকৈ লাভ কৰিছিল ?\nউত্তৰ:বৰ্তমান যদিও মই দক্ষিণ কামৰূপৰ মিৰ্জাৰ বাসিন্দা মোৰ শৈক্ষিক জীৱনৰ সেউজ পুলিটোৰ বীজ ইয়াত ৰোপন হোৱা নাছিল | মোৰ দন্ম হৈছিল নগাঁও জিলাৰ নিৰবধী কপিলী নদীৰ পাৰৰ দেৱনাৰিকলী গাঁৱত | কপিলীৰ পাৰত ভাগৰ জিৰাইছিলো , নিৰ্মল বতাহ লৈছিলো , ধুলি বালিত উমলি- জামলি ডাঙৰ হৈ সেই গাঁৱৰে দেৱনাৰিকলী প্রাথমিক বিদ্যালয়ত মোৰ প্রথম বৰ্ণমালা শিকাৰ মঞ্চখনৰ আঁৰকাপোৰ উঠিছিল আৰু তাৰ পৰাই সুখ্যাতিৰে প্রাথমিক শিক্ষা সমাপ্ত কৰিছিলো |\nইয়াৰ পিছত একে গাঁৱৰে দক্ষিণ কপিলী পৰীয়া উচ্চ ইংৰাজী বিদ্যালয়ৰ পৰা ১৯৮৬ চনত দ্বিতীয় বিভাগত হাইস্কুল শিক্ষান্ত পৰীক্ষাত উৰ্তীণ হলো | আৰম্ভ হ'ল এক নতুন অধ্যায় | উচ্চতৰ মাধ্যমিকৰ কলা শাখাত নামভৰ্তি কৰিবৰ বীবে ঘৰৰ পৰা প্রায় ৭/৮ কিঃ মিঃ নিলগত থকা কামপুৰ উচ্চতৰ মাধ্যমিক আৰু বহুমুখী বিদ্যালয়লৈ আহো | ইয়াৰ লগতে জনাও যে পিছলৈ কামপুৰ পৌৰ সভালৈ ৰূপান্তৰ হ'ল আৰু তাতেই নিগাজীকৈ থাকিব থাকিব ললো | নিৰ্ধাৰিত সময়ত ১৯৮৮ চনত কলাশাখাত দ্বিতীয় বিভাগত উৰ্ত্তীণ হলো ।ইয়াৰ পিছত আৰম্ভ হ'ল অন্য এক যাত্রা | আহিল দিক নিৰ্ণয়ৰ কৰাৰ সময় | স্নাতক শাখাত নানভৰ্তি কৰিবৰ বাবে ঢাপলি মেলিলো নগাঁৱৰ ঐতিহ্যমণ্ডিত আনন্দৰাম ঢেকিয়াল ফুকন মহাবিদ্যালয়লৈ | তাত অৰ্থনীতিত সন্মান সহ নাম ভৰ্তি কৰিলো | কিন্তু দৈৱ্যৰ দুৰ্পিপাকত পৰি সেই ঐতিয্য মণ্ডিত মহাবিদ্যালয় খনৰ পৰা মোৰ স্নাতক উপাধি লোৱা নহল | পুনৰ ঘুৰি আহিলো কামপুৰলৈ আৰু কামপুৰ মহীবিদ্যালয়ৰ পৰাই স্নাতক উপাধি গ্রহণ কৰিলোঁ | তাৰ পিছত মন মেলিলো আইন পঢ়িবলৈ | সেই উদ্দেশ্যেই নগাঁও আইন মহাবিদ্যালয়ত নাম ভৰ্তি কৰি প্রাৰম্ভিক পৰীক্ষা দি উঠাৰ পিছত ১৯৯৪ চনত কামৰূপ জিলাৰ মিৰ্জাৰ নাতিদূৰৰ এখন মজলীয়া বিদ্যালয়ত সহকাৰী শিক্ষক হিচাপে যোগদান কৰিলোহি | আইনৰ উপাধি আৰু লোৱা নহ'ল |\nচাকৰি চলি থাকিল , তাৰ মাজতে ১৯৯৬ চনত তেতিয়া অপ্রাদেশিকৃত শিক্ষণ প্রশিক্ষণ মহাবিদ্যালয়ৰ পৰা B. Ed আৰু ১৯৯৮ চনত CPE ( Certificate of Primary Education) সম্পন্ন কৰিলোঁ | পুনৰ ২০১৯ চনত NIOSৰ অধীনত জিলা শিক্ষা আৰু প্রশিক্ষণ প্রতিষ্ঠান কামৰূপৰ পৰা DElEd সম্পন্ন কৰিলোঁ |\nএয়াই মোৰ ওখোৰা -মোখোৰা শৈক্ষিক জীৱন | তেতিয়াৰ পৰাই মই মিৰ্জাৰ বাসিন্দা |\nপ্রশ্ন: উঠি অহা যুৱ প্ৰজন্মৰ বাবে আপুনি কি পৰামৰ্শ আগবঢ়াব বিচাৰিব ?\nউত্তৰ: যুৱ প্রজন্ম আমাৰ আশা ভৰষাৰ থল | তেওঁলোকৰ দুচকুত বিশ্বজয়ৰ সপোন | নিজক প্রতিষ্ঠা কৰিবলৈ সাতুৰিব লাগিব নিজ বাহু বলেৰে | যুৱ প্রজন্ম মাজত অনেক প্রতিভাৰ আকৰ | যোগ্যতা অৰ্জন তেওঁলোকৰ মূল চাবি কাঠি হওক | ড' ভূপেন হাজৰিকাই কোৱাৰ দৰে সূৰ্যোদয় যদি লক্ষ্য তোমাৰ সূৰ্যাস্তৰ ফালে ধাৱমান কিয় ? সাফল্যৰ পিছত দৌৰাৰ আৱশ্যক নাই , তেওঁলোকে এনেকৈ কাম কৰক সাফল্যই নিজে আহি তেওঁলোকক ধৰা দিবহি | আমাৰ দিনৰ তুলনাত আজি অনেক সুযোগ আৰু সুবিধা | সেই সমূহ গ্রহণ কৰক , অধ্যয়ন কৰক , কাৰণ অধ্যয়ন কৰিলে দূৰৰ মানিক হাততে পাব পাৰি | আলস্যই মানুহক মানসিক ভাবে ৰুগীয়া কৰে | এলাহ পৰিহাৰ কৰি লক্ষ্য প্রাপ্তিৰ যুঁজত অৱতীৰ্ণ হওক | কাৰণ তেওঁলোকক জীৱনৰ জোনাকী বাটে হাতবাউল দি মাতি আছে |\nপ্রশ্ন:এজন শিক্ষক হিচাপে আপোনাৰ অভিজ্ঞতা কেনেকুৱা এই সম্পৰ্কে অলপমান জনাব ?\nউত্তৰ:বৰ্তমান সময়লৈ এৰি অহা পথছোৱা বহু তিতা-মিঠা অভিজ্ঞতাৰে সিক্ত হ'ল | কৰ্তব্যত যোগদান কৰা প্রথম প্রায় ডেৰটা বছৰ খুউব আনন্দ -উচাহেৰে অতিবাহিত হৈছিল | তাৰ পিছত আমাৰ শাসন কৰ্তাৰ পৰিবৰ্তন হৈছিল | আমি ৰাজনৈতিক জিঘাংসাৰ বলি হৈ সম্পুৰ্ণ দহটা বছৰ Victimise হৈ আদালতৰ দুৱাৰে দুৱাৰে ঘুৰি সম্পত্তি হেৰুৱাই উকীলক টকা দি দি হাইৰান হৈ পিছত যেনিবা হাঁহিৰ মুখ দেখিলোঁ |\nবহু ছাত্র/ছাত্রী গ'ল | কিছুমান ছাত্র/ছাত্রীৰ ব্যৱহাৰত আজিও গৌৰৱান্বিত হওঁ | বুকু ফিন্দাই কব পাৰে | সি বা তাই মোৰ ছাত্র আছিল | লগতে এনে ছাত্র/ছাত্রীও পাইছো যাৰ কৰ্ম কাণ্ডত ভাবিবলৈ বাধ্য হওঁ যে এনে ছাত্রক পঢ়ুওৱাৰ দূৰ্ভাগ্য মোৰ হৈছিল |\nসমাজত শিক্ষকৰ স্থান যে সকলোৰে উৰ্দ্ধত সেয়া প্রতীয়মান হয় যেতিয়া অভিভাৱক /অভিভাৱিকা সকলে শলাগ লয় , তেওঁলোকৰ সন্তানক নৈতিক শিক্ষা দিয়াত সফল হোৱা বুলি মন্তব্য দিয়ে , ধন্যবাদ সুচক কথা কয় , ফোন কৰি সন্মান যাঁছে তেতিয়া মনত ভাব হয় মই সঠিক কামতে যোগগান কৰিছোঁ কিজানি |\nপ্রশ্ন:আপোনাৰ শৈশৱৰ স্মৰণীয় মূহুৰ্ত এটাৰ বিষয়ে জনাব।\nউত্তৰ:শৈষৱৰ স্মৰণীয় মূহুৰ্ত | শৈশৱ মানে একেবাৰে শৈশৱ | সেয়া ধুলি বালি লৈ ওমলি ফুৰাৰ বয়স | সেই শৈশৱ জানো ক'ত এৰি থৈ আহিলোঁ | সমনীয়াৰ সৈতে মাৰ্বল খেলি আছিলোঁ | কেচাঁ গাঁৱলীয়া পথ বোকা পানী থাকেই | পথৰ এটা মুৰৰ পৰা ট্রাক এখন আহিছে , খেলাৰ নিচাত আমাৰ একো গম নাই ক'ত কি হৈ আছে | ড্রাইভাৰে ধমকি দিয়াতহে পলালো তাৰপৰা | তাৰ পিছত দেউতাই খবৰটো পালে কিব কৈ | মনে মৱে হাতত কেঁচা দীঘল চেকনি লৈ আহিল মইও মাৰিলো লৰ | পিছে পিছে দেউতা | দীঘল চেকনিৰে পিচফালৰ পৰা মাৰিলে কোব | মই হামখুৰি খাই পৰিলো | তাৰ পিছত ধৰি লৈ কি কৰিলে জানিছেই নহয়....| আৰু আছে দুটামান পাহৰিব নোৱাৰা স্মৰণীয় মুহুৰ্ত পিছলৈ কম কেতিয়াবা ।\nপ্রশ্নৰ: আজৰি সময়বোৰত আপুনি কি কৰে?\nউত্তৰ: আজৰি সময় কি কৰো বুলি কোনো নিৰ্দিষ্টকৈ একো নাই | কেতিয়াবা বিয়লি বেলা সপত্নীক গুচি যাওঁ বুঢ়া লুইতত অস্তমিত সুৰুযৰ বিকিৰিত ৰশ্মিৰ নয়নাভিৰাম দৃশ্য উপভোগ কৰিবলৈ , কেতিয়াবা সেউজীয়া পথাৰ চাবলৈ অকলে , কেতিয়া লঠঙা গছ , পাহাৰ | বিয়লি বেলা নদীৰ পাৰত শুই শুই অাকাশেদি উৰি যোৱা চৰাই চাবলৈ , তাৰ লগতে পঢ়া, লিখাতো আছেই | আত্মীয়ৰ সতে শুভবাৰ্তা বিনিময় , বন্ধুবৰ্গৰ খবৰ লোৱা , কেতিয়াবা প্রিয় খাদ্য এবিধ ৰান্ধা |\nপ্রশ্ন: অসমীয়া সাহিত্যৰ চানেকিৰ উপদেষ্টা হিচাপে আমাৰ আলোচনীখনৰ পাঠক তথা লেখক লেখিকা সকললৈ কি আহ্বান জনাব বিচাৰিব ।\nউত্তৰ : সৰ্বজন স্বীকৃত , বহুজন সমাদৃত , অসমৰ সদায়ে প্রথম আৰু চিৰকাল প্রথম এখন দৈনিক ই আলোচনীৰ উপদেষ্টা মোৰ ভাৱনাই ধুকি নোপোৱা এটা পদ |\nতাৰবাবে যি সকলে মোৰ দৰে এজন অকিঞ্চনক উক্ত পদৰ বাবে বিবেচনা কৰিলে তেখেত সকললৈ মোৰ কৃতজ্ঞতাৰ শৰাই আগবঢ়ালো\nপ্রথমতে লেখক/ লেখিকা সকলে তেওঁলোকৰ অভিজ্ঞতাৰ সমলেৰে গঢ়া ধাৰাবাহিৰ জীৱনৰ বাস্তৱ সন্মত , অধিক কল্পনা ৰহিত সমাজলৈ শুভবাৰ্তা বহন কৰিব পৰা অধ্যয়ন পুষ্ট কলমৰ পৰা নিগৰা লেখা প্রেৰণৰ চেষ্টা কৰিব |\nপাঠক/ পাঠিকা অবিহনে এখন আলোচনীৰ অস্তিত্বৰ কথা কল্পনা কৰিব নোৱাৰি |\nতেওঁলোকে আলোচনীখন আমাৰ আলোচনী বুলি আকোঁৱালী লওক | নিজে পঢ়ক , বন্ধু বান্ধৱী সকলক পঢ়িবলৈ অনুপ্রাণিত কৰক |\nপাঠক সকলেও পঢ়ি উঠি আলোচনীখন আৰু অধিক কেনেকৈ উন্নত কৰিব পাৰি পৰামৰ্শ দিয়ক | যাতে আলোচনীখনৰ ঈস্পিত লক্ষ্যত উপনীত হ'ব পাৰে |\nজয়তু অসমীয়া সাহিত্যৰ চানেকি | জয়তু চিৰ চেনেহী মোৰ ভাষা জননী |\nশেষত অসমীয়া সাহিত্যৰ চানেকিয়ে সাক্ষাৎকাৰৰ বাবে মোক নিৰ্বাচিত কৰাৰ বাবে সকলোলৈকে কৃতজ্ঞতা জ্ঞাপন কৰিলো |\nসাক্ষাৎ গ্ৰহণঃ ৰিংকু ৰাজোৱাৰ\nLabels#ৰিংকু ৰাজোৱাৰ, #সাক্ষাৎকাৰ, #হেমেন হাজৰিকা


দেৱবৰ্ণিনী - অসমীয়া ৱিকিপিডিয়া\nবিশ্ৰবাৰ প্ৰথমগৰাকী পত্নী\nদেৱবৰ্ণিনী বা ইলৱিড়া বা ইড়াৱিদা (ইংৰাজী: Devavarnini) লংকাৰ ৰজা ৰাৱণৰ মাহীমাক আছিল৷ ভৰদ্বাজ মুনি ঋষি বিশ্ৰবাৰ প্ৰতি আকৃষ্ট হৈ স্ত্ৰী স্বৰূপ নিজ কন্যা দেৱবৰ্ণিনীক অৰ্পণ কৰিছিল৷ তেওঁ গৰ্গ মুণি আৰু গুৰু দ্ৰোণাচাৰ্যৰ ভনী আছিল৷ দেৱবৰ্ণিনী বিশ্ৰবাৰ প্ৰথমগৰাকী পত্নী আছিল। বিশ্ৰবা পুলস্ত্যৰ পুত্ৰ আৰু সৃষ্টিকৰ্তা ব্ৰহ্মাৰ নাতি আছিল। দেৱবৰ্ণিনীৰ ঔৰসত কুবেৰৰ জন্ম হয়। যি স্বৰ্ণলংকাৰ (লংকা) প্ৰকৃত ৰজা তথা ধন ঐশ্বৰ্যৰ ৰজা আছিল।\nভাগৱত পুৰাণৰ মতে, তেওঁ বৈৱস্তৱ মনু আৰু আলম্বুশাৰ বংশধৰ ৰজা ট্ৰনাবিন্দু (King Trnabindu) -ৰ কন্যা। তেওঁৰ ভাই-ভনীসকলৰ ভিতৰত আছে- বিশাল, ধুম্ৰাকেটু আৰু শূন্যবন্ধু।\nবিশ্ৰবাই দেৱবৰ্ণিনী এৰিছিল যেতিয়া ৰজা সুমালী আৰু ৰাণী কেতুমতীৰ জীয়ৰী অসুৰ ৰাজকুমাৰী কৈকেষীৰ প্ৰেমত পৰে। ৰাৱণ আৰু কুম্ভকৰ্ণ কৈকেষী আৰু বিশ্ৰবাৰ সন্তান আছিল৷\nযেতিয়া ৰাৱণে লংকা আক্ৰমণ কৰি ডাঙৰ ভায়েক কুবেৰৰ সিংহাসন দখল কৰে, তেতিয়া বিষাদগ্ৰস্ত হৈ বিশ্ৰবাই কৈকেষীসহ পৈশাচিক পৰিয়াল এৰি দেৱবৰ্ণিনীৰ ওচৰলৈ ঘূৰি যায়৷ কুবেৰো দেৱলোক (স্বৰ্গ) লৈ পলাই যায় য’ত দেৱৰাজ ইন্দ্ৰই তেওঁক কোষাগাৰ পৰিচালনা কৰিবলৈ কয়। সেয়েহে হিন্দুসকলে কুবেৰক পূৰ্বৰ লংকাৰ ৰজা হিচাপে নলৈ এগৰাকী ধন ঐশ্বৰ্যৰ দেৱতা হিচাপে লয়৷\n↑ Encyclopedia for Epics of Ancient India Quote: VISRAVAS. [Source: Dowson's Classical Dictionary of Hindu Mythology] Son of Prajapati Pulastya, or, according toastatement of the Mahabharata,areproduction of half Pulastya himself. ByaBrahmani wife, daughter of the sage Bharadwaja, named Idavida or Ilavida, he hadason, Kubera, the god of wealth.\n↑ "ঋষি বিশ্ৰবা". https://m.bharatdiscovery.org/india/%E0%A4%B5%E0%A4%BF%E0%A4%B6%E0%A5%8D%E0%A4%B0%E0%A4%B5%E0%A4%BE। আহৰণ কৰা হৈছে: ১৫ মে ২০২০.\n↑ "Encyclopedia for Epics of Ancient India". http://www.mythfolklore.net/india/encyclopedia/visravas.htm। আহৰণ কৰা হৈছে: ১৫ মে ২০২০.\n↑ "Sage Vishrava Pulastya". https://www.geni.com/people/Sage-Vishrava-Pulastya/6000000008023564660। আহৰণ কৰা হৈছে: ১৫ মে ২০২০.\n"https://as.wikipedia.org/w/index.php?title=দেৱবৰ্ণিনী&oldid=301438"ৰ পৰা অনা হৈছে\nশেষ সম্পাদনা কৰা হৈছে 27 September 2021 তাৰিখে 15:55 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=72712।


কিয় চলন্ত গাড়ীৰ পিছে পিছে দৌৰিলে নৱবিবাহিত দৰা–কইনাই? চাওক ভাইৰেল ভিডিঅ’ | Asom Live 24\nকিয় চলন্ত গাড়ীৰ পিছে পিছে দৌৰিলে নৱবিবাহিত দৰা–কইনাই? চাওক ভাইৰেল ভিডিঅ’\nin বিনোদন, বিবিধ\nভাৰতত এতিয়া বিয়াৰ বতৰ৷ প্ৰতিদিনেই সামাজিক মাধ্যমত বিভিন্ন বিয়াৰ বিভিন্ন ভিডিঅ’ ভাইৰেল হোৱা দেখা যায়৷\nতাৰে কিছুমান ভিডিঅ’ৱে তড়িৎ গতিত ভাইৰেল হোৱা পৰিলক্ষিত হয়৷ ইয়াৰ মাজৰে একাংশ ভিডিঅ’ৱে নেটিজেনসকলৰ মাজত বিশেষ প্ৰভাৱ বিস্তাৰ কৰাও দেখা যায়৷ আন একাংশ ভিডিঅ’ দেখি নেটিজেনসকলে আচৰিত হোৱা পৰিলক্ষিত হয়৷\nইয়াৰ মাজতে সামাজিক মাধ্যমত বিবাহ অনুষ্ঠানৰ অন্য এক ভিডিঅ’ ভাইৰেল হৈছে, যিটো ভিডিঅ’ৱে সামাজিক মাধ্যমত যথেষ্ট ভাইৰেল হোৱাৰ লগতে বিভিন্ন লোকক হচকিত কৰি তুলিছে৷\nলগতে পঢ়ক স্পাইজেটৰ উৰন্ত বিমানত তীব্ৰ জোকাৰণি, ১৫ গৰাকী যাত্ৰী আহত : চাওক ভিডিঅ’\nভাইৰেল হোৱা ভিডিঅ’টোত দেখা গৈছে যে বিবাহ সম্পন্ন হোৱাৰ পিছতে দৰা আৰু কইনাই তীব্ৰ গতিৰে দৌৰিছে৷ দৰাৰ এখন হাতত কইনাই ধৰি তীব্ৰ গতিৰি দৌৰি যোৱা পিছতে এখন গাড়ীৰ পিছফালটো দেখা যায়৷ ভিডিঅ’টো এইদৰে প্ৰত্যক্ষ কৰাৰ পিছতে ধাৰণা কৰা হৈছে যে দৰা-কইনাই গাড়ীখনক ধৰিবলৈহে দৌৰিছে!\nঅৱশ্যে ভিডিঅ’টোত দৰা-কইনাৰ পিছে পিছে অন্য কিছু লোকেও দৌৰি থকা দেখা গৈছে৷ কিছুলোকৰ মতে এয়া বিবাহ অনুষ্ঠানৰ পিছত কইনাই মাতৃ গৃহৰ পৰা ওলাই অহাৰ পিছত পালন কৰা এক নিয়মহে৷ অৰ্থাৎ মাতৃ গৃহৰ পৰা স্বামী অৰ্থাৎ দৰাৰ হাতত ধৰি কইনাই চলন্ত গাড়ীত উঠিবলৈ দৌৰাটো এক নিয়মেই৷\nলগতে পঢ়ক ৰাছিয়াক ত্ৰিভূৱন দেখুওৱা কোন এই ‘Ghost of Kyiv’? কেনেকৈ মৃত্যু হ’ল তেওঁৰ?\nএই ভিডিঅ’টো rkkhana6549ৰ নামৰ এক ইনষ্টাগ্ৰাম একাউন্টৰ পৰা শ্বেয়াৰ কৰা হৈছে৷ এতিয়ালৈকে ভিডিঅ’টো প্ৰায় ৮০ লাখ লোকে প্ৰত্যক্ষ কৰিছে৷ ৩ লাখ ১১ হাজাৰো অধিক লোকে লাভ ৰিয়েক্ট কৰা ভিডিঅ’টোত ২৩ শৰো অধিক লোকে কমেণ্ট কৰিছে৷\nউল্লেখ্য যে সামাজিক মাধ্যমত ভাইৰেল হোৱা ইচ্ছাৰে আজিকালি বিভিন্ন ধৰণৰ কাণ্ড সংঘটিত কৰা হয়৷ বিবাহৰ পিছত দৰা-কইনাই গাড়ীৰ পিছে পিছে তীব্ৰ গতিৰে দৌৰাটোও এনে কাণ্ডৰে অংশ নে সঁচাই বিবাহৰ মাংগলিক কাৰ্য সেয়া এতিয়াও জানিব পৰা হোৱা নাই৷\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assamviral video\nপুনৰ চৰকাৰৰ স্বৰূপ উদঙালে ন্যায়ালয়ে! কোভিড ভেকচিন বাধ্যতামূলক নহয়\nমাজুলী-যোৰহাট সংযোগী দলঙৰ খুঁটা নিৰ্মাণতে বিসংগতি : কাম বন্ধ কৰোৱালে স্থানীয় লোকে!


এন ডি এই চৰকাৰ গঠন কৰিলে লেং মাৰি গ’ল দিয়াৰ লেখীয়া হ’ব : তৰুণ গগৈ\nবিজেপি প্ৰকৃত ইছ্যুসমূহক বাদ দি অপপ্ৰচাৰতে ব্যস্ত থাকিল : তৰুণ গগৈ\nসংবাদ মাধ্যমক সম্বোধন কৰি প্ৰাক্তন মুখ্য মন্ত্ৰী তৰুণ গগৈ। ৰাজৱী ভৱনত, ২১ মে'ত।\n“’এগজিট প’ল’ৰ সত্যতা একেবাৰে নাইকিয়া বুলিও নকওঁ। এনডিএ চৰকাৰ হ’ব পাৰে, নহ’ব বুলি নকওঁ। যদি হয়, তেন্তে লেং মাৰি গ’ল দিয়াৰ লেখীয়া হ’ব। তেনেকৈহে তেওঁলোক জিকিব পাৰিব। তেওঁলোকে ফ্ৰী এণ্ড ফেয়াৰকৈ জিকিব নোৱাৰে”, ৰাষ্ট্ৰীয় সংবাদ মাধ্যমত প্ৰকাশ পোৱা নিৰ্বাচনোত্তৰ সমীক্ষাৰ সন্দৰ্ভত আজি ৰাজীৱ ভৱনত এই মন্তব্য কৰে প্ৰাক্তন মুখ্য মন্ত্ৰী তৰুণ গগৈয়ে।\nপ্ৰাক্তন প্ৰধান মন্ত্ৰী ৰাজীৱ গান্ধীৰ মৃত্যু বাৰ্ষিকী উপলক্ষে ৰাজীৱ ভৱনত আয়োজিত স্মৃতিচাৰণ সভাত অংশগ্ৰহণ কৰিছিল প্ৰাক্তন মুখ্য মন্ত্ৰীগৰাকীয়ে। সভাৰ অন্তত ৰাষ্ট্ৰীয় মাধ্যমৰ সমীক্ষা সম্পৰ্কত সাংবাদিকে সোধাত গগৈয়ে এইদৰে কটাক্ষপূৰ্ণ মন্তব্য কৰে।\n“এগ্জিট প’ল একেবাৰে বিশ্বাসো নকৰো, নুইও নকৰো। ২০০৪ আৰু ২০০৯ চনত কংগ্ৰেছ জিকিব বুলি এগজিট প’লে কোৱা নাছিল। তেতিয়া বাজপেয়ী জিকাৰ কথা কৈছিল আৰু বিজেপি জিকাৰ কথা কৈছিল”, গগৈৰ মত।\nআনহাতে, বিজেপিয়ে প্ৰকৃত ইছ্যুসমূহক বাদ দি কেৱল অপপ্ৰচাৰ চলোৱাতে ব্যস্ত থাকিল বুলিও গগৈয়ে মন্তব্য কৰে।\n“প্ৰকৃত যিবোৰ ইছ্যু আছিল, নিবনুৱা সমস্যা, দুৰ্নীতি, মুদ্ৰাস্ফীতি, কৃষকৰ ঋণ, সৰু সুৰা ব্যৱসায় হওক, উদ্যোগেই হওক, অৰ্থনৈতিক উন্নয়ন আৰু বিজ্ঞান প্ৰযুক্তিৰ কথা, আগৰটো নিৰ্বাচনৰ পূৰ্বে দিয়া আশ্বাসবোৰ, সেইবিলাক আঁতৰাই তেওঁলোকে কি ইছ্যু ল’লে?” বিজেপিক গগৈৰ প্ৰশ্ন।\nগগৈৰ মতে “বিজেপিয়ে মানুহৰ মাজত হিন্দু-মুছলমানৰ নামত আকৌ বিভাজনৰ ৰাজনীতি কৰিলে”।\nগগৈয়ে মোদীক আক্ৰমণ কৰি কয়, “মোদীয়ে কৰিব নোৱৰা কাম একো নাই। মই সেইকাৰণে কৈছো তেওঁ ফাউল খেলি জিকিব বিচাৰিছে। নিৰ্বাচনী আয়োগৰ আচৰণ-বিধি মোদীয়ে নামানে।”\nইয়াৰোপৰি, ধনৰ অপব্যৱহাৰ, ক্ষমতাৰ অপব্যৱহাৰ, নিৰ্বাচনী আয়োগৰ অপব্যৱহাৰ কৰিছে বুলিও তেওঁ মন্তব্য কৰে।\nমোদীক পাব্লিচিটি এক্সপাৰ্ট বুলিও কয় প্ৰাক্তন মুখ্য মন্ত্ৰীজনে।\nআনহাতে, ই ভি এম টেম্পাৰিং কৰা হ’ব পাৰে বুলি সন্দিহান গগৈৰ প্ৰশ্ন, “তেজপুৰত ইমান এক্সট্ৰা ই ভি এম কিয় ৰাখিছে? বেলেগ সমষ্টি বিলাকত নাই কিয়? যদি সকলো সমষ্টিতে থাকিলে হেঁতেন, তেন্তে যোৰহাট, গুৱাহাটী, বৰপেটাত নাই কিয়?”\nএইবাৰ লোকসভা নিৰ্বাচনত কংগ্ৰেছে পূৰ্বৰ তুলনাত ৰাজ্যত তথা সমগ্ৰ দেশতে আসন বেছি পাব বুলিও গগৈয়ে দাবী কৰে।\n“আগতকৈ আসন বেছি পাম বুলি ক’ব পাৰো, অসমতো বেছি পাম, ভাৰততো বেছি আসন পাম”, গগৈৰ মন্তব্য।


সদস্য বাৰ্তা:Anamika baruah - ৱিকিউৎস\nআপুনি লিখি থকা 'ৰূপহী' শীৰ্ষক ৰচনাখনৰ ৰচক কোন?\nBabulbaishya (talk) ১৫:৩৫, ২৯ এপ্ৰিল ২০১৩ (IST)\n৫ এই মাহৰ ৱিকিমিডিয়ান: জুলাই, ২০২০\nঅনামিকা(চুমু) বড়া (talk) ১৮:৫২, ২২ এপ্ৰিল ২০২০ (IST)\nইয়াত বাৰ্তা এটা আছে, চাবচোন! দিব্য দত্ত (talk) ২৩:৪৩, ২২ জুলাই ২০২০ (IST)\nএই মাহৰ ৱিকিমিডিয়ান: জুলাই, ২০২০[সম্পাদনা কৰক]\nঅভিনন্দন! জনাবলৈ পাই সুখী হৈছোঁ যে যোৱা মাহত অসমীয়া ৱিকিউৎসৰ সদস্যসকলে কৰা সম্পাদনাৰ সংখ্যা আৰু সেইবোৰৰ গুৰুত্বৰ ওপৰত ভিত্তি কৰি আপোনাক "এই মাহৰ ৱিকিমিডিয়ান" সন্মানেৰে বিভূষিত কৰা হৈছে। আশা কৰোঁ অসমীয়া ৱিকিপিডিয়া প্ৰকল্পলৈ আপোনাৰ অমূল্য অৱদানৰ ধাৰা অব্যাহত থাকিব। আপোনাৰ সুন্দৰ ভৱিষ্যতৰ কামনাৰে-\nদিব্য দত্ত (talk) ২০:২৪, ১ আগষ্ট ২০২০ (IST)\n"https://as.wikisource.org/w/index.php?title=সদস্য_বাৰ্তা:Anamika_baruah&oldid=86414"ৰ পৰা অনা হৈছে


সপ্তাহটোৰ ৰাষ্ট্ৰীয় গুজৱ - অসমীয়াৰ সুখ-দুখ\nHome Unlabelled সপ্তাহটোৰ ৰাষ্ট্ৰীয় গুজৱ\nxukhdukh.com June 16, 2013\n(অৰ্ধ সত্য বাতৰিৰ আধাৰত হাস্য বংগৰে সপোনৰ বাতৰিৰ সন্ধান)\n১. ৰাজস্থানৰ লালুৰাম মীনাই লাভ কৰিলে ষ্টাফ চিলেকচন কমচিনৰ এডমিট কাৰ্ড, আমেৰিকাৰ ৰাষ্ট্ৰপতিৰ বৰাক ওবামাৰ ফটোসহ ৷ এই ঘটনাত অভিনন্দন প্ৰকাশ কৰিলে অসমৰ ৰসাল গগৈয়ে ৷ অসম বিকাশ আঁচনিত মুইখমনতিৰ হাঁহি হাঁহি থকা ফটো গাড়ীয়ে মটৰে লগায়েই ৷ সেইদৰে অসমত ৰঙা বাচৰ পাছফালে দুৱাৰৰ ওচৰতে পইবহন মনতিৰি ব্ৰহ্মাৰ ফটোখন লগালেওটো একো জগৰ নালাগে !\nতেন্তে এখন সাধাৰণ এডিমট কাৰ্ডত বৰাক ওবামাৰ পাৰ্চপৰ্ট ফটো আহোতে হুলস্থুলৰ কি প্ৰয়োজন আছে৷ প্ৰাৰ্থী জনে অভিযোগ কৰাৰ সলনি নিজকে লাকী বুলি ভাবি লাগে, যে বিশ্বৰ সৰ্ব শক্তিমান নেতাৰ ফটো তেওঁৰ ভাগ্যত লাগি আহিল ৷ ৰসাল গগৈয়ে আৰু ক’লে যে পাৰিলে অসম লোকসেৱা আয়োগতো আমাৰ মেডামৰ ফটো চব এডমিট কাৰ্ডত লগাই দিয়াৰ ব্যৱস্থা কৰিব লাগে ৷ তেহে আচলতে কাৰ কামাণ্ডত এই দেশ চলি আছে সকলোৱে হাড়ে হিমজুৱে বুজি পাব ৷\nএই ঘটনাৰ পৰা উৎসাহিত হৈ অসমৰ পইবহন বিভাগে নতুন আঁচনি যোগে বাহনৰ বিশেষ ৰেজিষ্ট্ৰেচনৰ আঁচনি খুলিবলৈ সিদ্ধান্ত লৈছে ৷ কলা ধনেৰে কিনা সকলো বাহনৰ ৰেজিষ্ট্ৰেচন ৰসাল গগৈৰ নামত, আৰু ফটো ৰসাল গগৈৰ দুপাৰি দাঁতৰ সতে সন্নিবিষ্ট কৰাৰ কথা ভাবিছে৷ তেনে কৰিলে সকলো ক’লা ধনৰ মালিকে নিজৰ গাড়ী আদি অস্থাৱৰ সম্পত্তি পুত্ৰ কণ্যা আদিৰ নামত ৰেজিষ্ট্ৰেচন কৰাৰ পৰা আঁতৰত থাকিব পাৰিব আৰু ইয়াৰ দ্বাৰা এই সকল নৱ-প্ৰজন্মৰ ওপৰত পাপৰ ধনৰ চেকা লগাৰ পৰা বচাব পৰা যাব ৷\nৰসাল গগৈৰ নামত ৰেজিষ্ট্ৰেচন থাকিলে আৰু কিছুমান লাভ হব, কাৰ গাড়ী বুলি চেক কৰোতে বাটে পথে চাৰৰ ফটোখনৰ হাঁহিটোৱে সকলো বাধা আঁতৰাই নিব পাৰিব ৷ গতিকে, সকলো চোৰাং কাৰবাৰী, সমাজৰ তলে তলে কাম কৰা সকলক এই সুবিধা লবৰ বাবে পইবহন বিভাগে আহ্বান জনাইছে ৷\nএইটো কথাত বিশ্ব শৰ্মায়ো বিসম্বাদ নকৰে আৰু নিজৰ কণ্যাৰ নামত থকা বিলাসী গাড়ী, হোণ্ডা চিআৰভি খনো ৰসাল চাৰৰ নামত পঞ্জীয়ন কৰি লব বুলিও কথা দিয়াৰ গোপন খবৰ ওলাইছে ৷ (প্ৰকৃত খবৰটোৰ বাবে ইয়াত ক্লিক কৰক)\n২. "কলাভেৰী কলাভেৰী দি" নামৰ গানটোৱে হঠাত বিশ্বজুৰি জনপ্ৰিয়তা পোৱা ধনুষে শেহতীয়াকৈ সংবাদ মাধ্যমক ব্যক্ত কৰে যে, ৰজনীকান্তৰ জোঁৱাই হৈ তেওঁৰ একো লাভ হোৱা নাই ৷ সেই কথাটো সকলোৱে বিশ্বাস কৰিবলৈ টান পালেও কথাটো সত্য ৷\nৰজনীকান্তৰ জোঁৱায়েক হৈও, এজন চুপাৰ ষ্টাৰৰ জোঁৱায়েক হৈও ছবি জগতত ষ্ট্ৰাগল কৰি ঘূৰি ফুৰিব লগা হৈছে, বেচেৰা ধনুষে ৷ চিনেমাৰ শ্বুটিং, প্ৰমোচন আদিৰ বাবে গৰমত ঘূৰি ফুৰিব লগা হোৱাটো দক্ষিণাত্যৰ জনসাধাৰণৰ বাবে অতিশয় লজ্জ্বাজনক কথা হৈ পৰিছে ৷\nধনুষে কয়, ৰবট ভদ্ৰ জোঁৱাইলৈ চোৱা, মেডামৰ জোঁৱাই হৈ তেওঁৰ কিমান লাভ হৈছে ৷ ৰাজস্থানত এয়াৰপৰ্ট বনিব, ঘোষণা হোৱাৰ আগে আগে হাজাৰ টকাত হেক্টৰ হেক্টৰ মাটি কিনিছে, ঘোষণা হোৱাৰ লগে লগে কোটি কোটি টকাত বিক্ৰী কৰিছে ৷ কিমান সহজ, কিমান লাভ! নইডা, গুৰগাঁৱ আদিতটো আছেই ৷ কেচ লাগিলেও ডাঙৰ ডাঙৰ মন্ত্ৰী আহি বচাই লৈ যায়৷ হাৱাতে কোম্পানী খুলি হাৱাতে শ শ কোটি টকা কমাই আছে ৷ এনেকৈ ধূলি মাকতিৰ মাজত শ্বুটিং কৰাৰ কষ্ট কৰিব লগাটো হোৱা নাই ৷\nতাকে দেখি দক্ষিণাত্যৰ ৰাইজে ধনুষৰ বাবেও এনে সহজ স্কীম যোগাৰ কৰি দিবলৈ "আঞ্চলিক জোঁৱাই"কো ৰাষ্ট্ৰীয় জোঁৱাইৰ মৰ্যদা আৰু হাৱাতে টকা কৰাৰ সুবিধা দিবলৈ কেন্দ্ৰীয় চৰকাৰলৈ দাবী জনাইছে৷ আৰু এইটো কাম ইমান দিনে হৈ নুঠাত ধনুষে সকলো অনুৰাগীৰ উদেশ্যে কৈছে- "আনিলে ভাল কামৰ মানুহৰ ঘৰৰ পৰা ছোৱালী আনিবা, এনেয়ে মোৰ দৰে এটা অঞ্চলত গ্লেমাৰ দেখি ভোল নাযাবা"! ধনুষৰ কথাই অনুৰাগী সকলক জীৱনসংগী নিৰ্বাচনৰ ক্ষেত্ৰত এক নতুন পথ দেখুৱাব বুলিও সংবাদ মাধ্যমে আশা প্ৰকাশ কৰিছে ৷\n(প্ৰকৃত খবৰটোৰ বাবে ইয়াত ক্লিক কৰক)\n৩. বাইদেৱ মোৰ হিয়াৰ আমঠু সমষ্টিৰ সকলো সমস্যা সমাধান কৰি দিবহি বুলি ৰাইজক প্ৰতিশ্ৰুতি দিলে ৰাহুলে ৷ নিজে একো সমস্যাৰ সমাধান দিব নোৱাৰি ৰাইজৰ ওচৰত ক্ষমা প্ৰাৰ্থনা কৰি কয় যে মা আৰু বাইদেৱে আচলতে মোক একো সমস্যাত পৰিবলৈকে আজিলৈকে নিদিলে৷ ইফালে ডাঙৰ হোৱাৰ পাছত, আগে পিছে সকলো চাতুকাৰ, তোষামোদকাৰী ঘূৰিয়েই ফুৰিছে ৷ সমস্য কি, সমাধান কেনেকৈ হব, সেইচব বুজি উঠিবলৈ মোক কোনোৱেই সুযোগেই নিদিয়ে৷ সকলোৱে কয়, বাচা, তুমি বহা, আমি সমস্যাৰ সমাধান কৰিম ৷ তুমি মাত্ৰ নিজকে উচ্চ পদবীৰ বাবে সাজু কৰা, লক্ষ্য উচ্চ কৰা, বচ৷\nআপোনালোকে মোৰ সীমাবদ্ধতা খিনি বুজি উঠক ৰাইজ, বুলি কাতৰ আহ্বান জনাই ৰাহুলে কয়, মানুহে খেতিৰ কথা জানিবলৈ নিজে হাল বাব লাগিব, ভুই ৰুৱ লাগিব৷ টিভিত চাই বা হেলিকপ্তাৰেৰে চাই খেতি কৰা শিকিব নোৱাৰি ৷ দুখীয়া মানুহে কিমান দুখত থাকে, কিমান ভোকত থাকে, সেয়া বুজিবলৈ অ’ত ত’ত পিকনিক টাইপ এৰাতি দুৰাতি থাকিব লাগিব ৷ তেহে!\nপিছে মই যলৈকে যাও এই চাতুকাৰী সকলে লগ নেৰে, সাধাৰণ মানুহৰ মাজত সাধাৰণ ধৰণে থাকিব খুজিলেও নিদিয়ে, সাধাৰণ মানুহৰ ঘৰত ৰুটি এটা খাবলৈ ললেও সোণৰ চামুচ এখন বাতিত থহৰকৈ আনি দি দিয়ে ৷ আপোনালোকে মোৰ অসুবিধা বোৰ বুজক ৰাইজ, এইবোৰ কথাৰ কাৰণেই আজিও মই সাজু হৈ উঠিব পৰা নাই, সমষ্টিৰো একোডাল সমস্যা সমাধান কৰিব পৰা নাই ৷\nবাইদেউক ফোন কৰিছো, কৈছে যে ভিনদেউৰ লানি নিচিঙা মাটি বাৰীৰ ৰেজিষ্ট্ৰেচনবোৰ শেষ কৰিব পাৰিলেই সোনকালেই আমঠু সমষ্টিৰ ৰাইজৰ ওচৰলৈ আহি তেওঁ সকলো সমস্যাৰ সমাধান কৰি দিবহি ৷ যদি বাইদেউ নাহে, বা আহিব নোৱাৰে, স্বয়ং মাক মই মাতি পঠাম৷ কথা দিলো, মাৰ কথা কোনেও নেপেলায়, আপোনালোকৰ কাম হবই... গেৰাণ্টি!!!!\n(বিগত সপ্তাহৰ ৰাষ্ট্ৰীয় গুজৱৰ বাবে ইয়াত ক্লিক কৰক)\nBy xukhdukh.com on June 16, 2013


former chief minister uma bharti said i form the government someone else runs it uma bharti– News18 assam\nUma Bharti: চৰকাৰ মই বনাওঁ, চলায় আন কোনোবাই! মই এতিয়া মঞ্চত চকী এখনো নাপাওঁ, উমা ভাৰতীৰ দুখ!\nUma Bharti: ভৰতীয় জনতা পাৰ্টী (bharatiya Janata Party)ৰ জ্যেষ্ঠ নেত্ৰী তথা প্ৰাক্তন মুখ্যমন্ত্ৰী উমা ভাৰতী এতিয়া মন্ত্ৰী, সাংসদ বা বিধায়ক একোৱেই নহয়।\nLast Updated : February 22, 2022, 11:05 IST\nএসময়ত উমা ভাৰতী (Uma Bharti) বুলি ক'লে ভাৰতত নজনা মানুহ হয়তো কমেই আছিল। কিন্তু সেই উমা ভাৰতীৰ আজি ৰাজনৈতিক জীৱনৰ সূৰ্যাস্তৰ পথত। ভৰতীয় জনতা পাৰ্টী (bharatiya Janata Party)ৰ জ্যেষ্ঠ নেত্ৰী তথা প্ৰাক্তন মুখ্যমন্ত্ৰী উমা ভাৰতীয়ে মুখ্যমন্ত্ৰীৰ পদ এৰিব লগা হোৱাৰ বেদনা আজিও বুকুত লৈ ফুৰিছে। কেতিয়াবা এই বেদনা অচেতন ভাৱেই প্ৰকাশ কৰি দিয়ে উমা ভাৰতীয়ে। শেহতীয়াকৈ মধ্যপ্ৰদেশ (madhya Pradesh)ৰ ছতৰপুৰত আয়োজিত এক নাগৰিক সম্বৰ্ধনা অনুষ্ঠআনত ভাগ লৈ উমা ভাৰতীয়ে কয়, "মই চৰকাৰ বনাও আৰু আন কোনোবাই চৰকাৰ চলায়!" উমা ভাৰতীৰ এই মন্তব্যই মধ্যপ্ৰদেশৰ ৰাজনীতিত পুনৰ এবাৰ চৰ্চাৰ বিষয় হৈ পৰিছে।\nউল্লেখ্য যে ২০০৩ চনত মধ্যপ্ৰদেশৰ মুখ্যমন্ত্ৰীৰ আসনত অধিষ্ঠিত হোৱা উমা ভাৰতীয়ে এবছৰৰ ভিতৰতে মুখ্যমন্ত্ৰীৰ পদ এৰিবলগীয়া হৈছিল।\n২০০৩ চনত বিধানসভা নিৰ্বাচনত উমা ভাৰতীৰ নেতৃত্বত বিজেপিয়ে মধ্যপ্ৰদেশত দুই-তৃতীয়ামশ ভোট দখল কৰি বিজেপিয়ে কংগ্ৰেছৰ দ্বিগ্বিজয় সিং (Digbijay Singh) চৰকাৰক ওফৰাই পেলাইছিল। উমা ভাৰতী মধ্যপ্ৰদেশৰ মুখ্যমন্ত্ৰী হৈছিল। কিন্তু এবছৰৰ ভিতৰতে কৰ্ণাটক (karnataka)ৰ এটা পুৰণি গোচৰত উমা ভাৰতীৰ বিৰুদ্ধে জামিনবিহীন গ্ৰেপ্তাৰী পৰোৱানা জাৰি কৰা হৈছিল। এই বাবে দলৰ শীৰ্ষ মহলৰ পৰা উমা ভাৰতীৰ ওপৰত প্ৰচণ্ড হেঁচা দিয়া হয় মুখ্যমন্ত্ৰীৰ পদ ত্যাগ কৰিবলৈ। তাৰ পিছৰ পৰা উমা ভাৰতীৰ ৰাজনৈতিক জীৱন প্ৰায় স্তিমিত হৈ পৰিছে।\nউমাই নিজৰ দুখ প্ৰকাশ কৰি আৰু কয়, "কেন আৰু বেটোৱা নদীৰ সংযোগ প্ৰকল্পৰ উদ্ঘাটন কৰা হ'ব। কিন্তু মঞ্চত মই হয়তো এখনো আন নাপাম।" উল্লেখ্য যে উমা ভাৰতী এতিয়া মন্ত্ৰী, সাংসদ বা বিধায়ক একোৱেই নহয়।\nFirst published: February 22, 2022, 11:04 IST\nBJPMadhya PradeshMadhya Pradesh GovernmentMadhya Pradesh News


ব'ডি বিল্ডাৰ হোৱাৰ উপৰি ৰাষ্ট্ৰীয় পৰ্য্যায়ৰ ভলিবল আৰু হেণ্ডবল খেলুৱৈ আছিল ঋতুৰাজ\nপ্ৰাক্তন ‘মি. ডিব্ৰুগড় বিশ্ববিদ্যালয়’ৰ পুডুচেৰিত মৃত্যু; সাগৰৰ তীৰত অনুশীলন চলাই থাকোতেই ডুবিল পানীত\nপদাৰ্থ বিজ্ঞানত প্ৰথম শ্ৰেণী পাই উত্তীৰ্ণ হৈছিল মাক-দেউতাকৰ একমাত্ৰ সন্তান ঋতুৰাজ\nপুডুচেৰিত সাগৰত ডুব গৈ মৃত্যুমুখত পৰা ডিব্ৰুগড়ৰ ঋতুৰাজ বৰা।\nপ্ৰাক্তন ‘মি. ডিব্ৰুগড় বিশ্ববিদ্যালয়’ তথা ৰাষ্ট্ৰীয় পৰ্য্যায়ৰ ভলিবল, হেণ্ডবল খেলুৱৈ ঋতুৰাজ বৰা নামৰ ডিব্ৰুগড়ৰ মিলন নগৰৰ যুৱকজন কালিৰ পৰা পুডুচেৰিৰ ছেৰিনিটি উপকূলত সন্ধানহীন হৈ থকাৰ পিছত আজি তেওঁৰ মৃতদেহ উদ্ধাৰ হৈছে। সাগৰৰ উপকূলৰ পানীত ওপঙি থকা অৱস্থাত অভিযানকাৰী দলে তেওঁৰ মৃতদেহটো উদ্ধাৰ কৰা বুলি জানিব পৰা গৈছে।\nপৰিয়ালৰ সূত্ৰই জনোৱামতে, তেওঁ কালি ৩জন লগৰীয়াৰ সৈতে নিয়মীয়া অনুশীলনৰ বাবে সাগৰ তীৰলৈ গৈছিল। উপকূলৰক্ষীয়ে সাগৰৰ পৰিস্থিতি অনুকূল নহয় বুলি কোৱা আৰু বাধা দিয়া সত্ত্বেও চাৰিওজনে উপকূলৰ বালিত অনুশীলন চলাবলৈ গৈছিল। পিছত ডাঙৰ ঢৌ অহাত বাকীকেইজন উভতি আহিল যদিও ঋতুৰাজ পিছুৱাই অহা নাছিল। পিছত তেওঁক বন্ধুকেইজনে বিচাৰি নাপায় উপকূলৰক্ষীক খবৰ দিয়ে। আজি তেওঁৰ মৃতদেহ উদ্ধাৰ হয়।\n২০১৬ চনৰ মি. ডিব্ৰুগড় য়ুনিভাৰ্ছিটি খিতাপধাৰী যুৱকজনে পুডুচেৰিত ফিজিকেল এডুকেইশ্যনত স্নাতকোত্তৰ ডিগ্ৰী অধ্যয়ন কৰি আছিল। তেওঁ ব’ডি বিল্ডাৰ হোৱাৰ উপৰি ৰাষ্ট্ৰীয় পৰ্য্যায়ত ভলিবল আৰু হেণ্ডবল খেলি কৃতিত্ব আৰ্জিছিল। পুডুচেৰি বিশ্ববিদ্যালয়ত স্নাতকোত্তৰ মহলাতো তেওঁ কৃতিত্বৰে উত্তীৰ্ণ হৈ আহিছিল প্ৰতিটো পৰীক্ষা। তেওঁ এইবাৰ অন্তিমটো ছিমেষ্টাৰত অৱতীৰ্ণ হ’বলৈ গৈ আছিল।\nঋতুৰাজৰ মৃতদেহ বিশেষ বিমানযোগে আজি ডিব্ৰুগড় পোৱাৰ কথা। মেধাৱী আৰু প্ৰতিভাশালী যুৱকজনৰ মৃত্যুত ডিব্ৰুগড় মিলন নগৰৰ সমগ্ৰ অঞ্চলটোতে শোকৰ ছাঁ পৰিছে।


তেতিয়াৰ দৰেই এতিয়াও (তুলিকা নিৰ্মলীয়া) - সাহিত্য ডট অৰ্গ\nতেতিয়াৰ দৰেই এতিয়াও (তুলিকা নিৰ্মলীয়া)\nকেনে আছ’ সৰুপোনা? ভালে আছ’ চাগৈ । বহুদিন হ’ল তহঁতৰ খবৰ নোপোৱা । বতৰ কেনেকুৱা সেইফালে ? বিহুত ঘৰলৈ পাক মৰা হ’বনে ? তহঁত কেতিয়া ডাঙৰ হ’লি, নিজে খুতি খাব পৰা হ’লি তত ধৰিবই নোৱাৰিলোঁ দেখোন। আঙুলিৰ মূৰত গণিলে প্রায় ১৫ বছৰ। ১৫ বছৰে দুৰণিৰ কোনোবা অজান ঠাইৰ বাসিন্দা হৈ আছগৈ। বোৱাৰীজনী কেনে আছে? আৰু নাতি নাতিনী দুটা? তাহাঁতি চাগৈ স্কুল যোৱা কৰিছে। তাহাঁত দুটাক সেই পানী কেঁচুৱা হৈ থাকোতেই দেখা। ফোনতে নাতিটোৰ কথাবোৰ শুনো কেতিয়াবা। কিনো কৰিবি মোৰ কাণ দুখনো বেয়া হ’ল নহয়। ভালকৈ শুনা নাপাওঁ আজিকালি। তাতে সি ভঙা ভঙা অসমীয়াত যিকেইটা কথা কয় মই ভালকৈ বুজিয়েই নাপাওঁ। তহঁতি মাক বাপেক দুটাই ঘৰতেই জানো ল’ৰা ছোৱালীকেইটাক নিজৰ ভাষাটো শিকাব নোৱাৰ’? ঘৰত নো কি ভাষাত কথা পাত’ অ’ তহঁতি? ডাঙৰ বোৱাৰীয়ে বুজাই কয় মোক অসমীয়াত পাতি থাকিলে হেনো তাহাঁতৰ স্কুলত গৈ খেলিমেলি লাগে। জানো পাই! মই বুঢ়ীয়ে বাহিৰৰ জগতখনৰ একো আও ভাৱ বুজি নাপাওঁ। তহঁতি যি ভাল দেখ’ তাকে কৰিবি। অন্যটো একো নাই, আইতাকৰ মন; নাতি নাতিনীলৈ হেঁপাহকণ থাকেই। কেতিয়াবা চাবলৈ মন যায় মুখকেইখন। বিহু বুলিও দুদিনমান চুটি ল’ব নোৱাৰিবিনে? আউবেলি বিহুতো নাহিলি। চাকৰিৰ তাগিদা, সংসাৰৰ ব্যস্ততা, ল’ৰা ছোৱালীৰ স্কুল… বুজি পাওঁ দে। তথাপিও চাৰিটা বছৰে আতৰি আছ’ বছেৰেকৰ মূৰত অহা বিহুটোৰ পৰা! তোৰ পিতায়েৰে কেতিয়াবা খঙতে বকি থাকে__ “ইমান কষ্ট কৰি সেইটোক ইঞ্জিনিয়াৰ কৰিলোঁ এতিয়া বছেৰেকৰ বিহুটোতো মাক বাপেক কেইটাক এবাৰ চাই যাবলৈ সময়ৰ নাটনি হ’ল। ককায়েকে পঢ়া শুনা বাদ দি তাৰ বাবেই খেতিৰ খোলাত হাত দিলে, সেইটো ককায়েকক বিহু বুলি চোলা এটাকে দি নাপালে। হেৰৌ কুকুৰৰ পিতেক তাকেহে শিকিলি পঢ়ি শুনি। ডাঙৰ মানুহ হ’লি। অকৃতজ্ঞ, ককায়েৰৰ মৰমখিনিও চিনি নাপালি। বায়েৰে ডিঙিৰ চেইন বিক্রী কৰি তোৰ কলেজৰ ফিজ্ দিছিল, খবৰ আছে তোৰ? এতিয়া দেখিও নেদেখাৰ ভাৱ ধৰ’ বায়েৰৰ উকা ডিঙিটো।” তইতো জানই পিতায়েৰৰ খং উঠিলে এইবোৰ বকে বুলি। বায়েৰৰ চেইন, ককায়েৰৰ চোলা এইবোৰ এনেয়ে। সঁচা কথাটো হ’ল তহঁতক চাবলৈ বৰ হেঁপাহ কৰে মানুহটোৱে। বুঢ়া বয়সত নাতি-পুতিলৈ মৰম, বুজিছই নহয়। চকুৰেও আজিকালি নেদেখা হৈছো। পিতায়েৰও একেই অৱস্থা। জুপি জুপি কীর্তন পঢ়ে। মানা কৰিলেও নুশুনে। ডাঙৰ পোনাই বিটচকু এযোৰ যোগাৰ কৰি দিছে। দেহাই নাটানে যদিও চাইকেল চলাই গৈ গাঁৱৰ সকামবোৰ খায় ফুৰে। ডাঙৰ বোৱাৰীয়ে কেতিয়াবা ভেকাহি মাৰে। পিছে বুঢ়াই যি ঠেহ্ পাতে, সেয়ে বোৱাৰীয়েও আজিকালি একো নকয়। তয়ো ক’বিচোন। কিজানি তোৰ কথা শুনেই। ভয় লাগে মোৰ, মানুহটো ক’ৰবাত পৰে বুলি। গাত জোৰ নাইকিয়া মানুহ। আন্ধাৰে মুন্ধাৰে কেনেবাকে পৰিলে কোনেও গমকে নাপাব। তাতে বুঢ়া বয়সৰ ইটো সিটো বেমাৰে লগ নেৰাই হৈছে আজিকালি। হঠাতে যদি কিবা এটা হয়…\nএইবোৰ তই চিন্তা কৰি থাকিব নালাগে দে। সঁচাকৈয়ে এইবেলিও বিহুত এপাক আহিব নোৱাৰিবিনে? আমি বুঢ়া হৈছো। কোন দিনা জীউটো ওলায় যায় ঠিক নাই। দুৱাৰদলিত যমৰজা ৰৈয়েই থাকেহি যেন লাগে। এবাৰ যদি তহঁতক দেখা পালোঁ হয় যোৱাৰ আগতে মনটোৱে শান্তি পালেহেঁতেন। অ’ আৰু এটা কথা নহয়, তোৰ মৰমৰ ডাঙৰ ভতিজীয়ে এইবাৰ মেট্রিক পৰীক্ষা দিছে। তই খবৰ এটাও নল’লি। পাহৰিলি নে নলওঁ বুলিয়েই নল’লি? ককায়েৰে দুখ কৰি আছিল। হ’ব বাৰু দে। চা চোন এইবাৰ অকনমান সময় ওলিয়াব পাৰ’ই কিজানি। আহিবি বুলি বাট চাই থাকিম। কেতিয়াবা সুধিবিচোন কেনে আছোঁ মই! নিয়মমাফিক হ’লেও। আমনি নকৰোঁ দে অযথা কথা কৈ। মাতষাৰ শুনিম, সেয়াই যথেষ্ট। ভাল-বেয়া খবৰ ল’ম। তহঁতৰ ভালেই আমাৰো ভাল। কুশলে থাক তহঁত।\nমৰম ল’বি। তহঁত ভালে আছ’ বুলি ধৰি লৈছোঁ। চিঠি এখন লিখাৰ কথা নাছিল। তথাপিও লিখিলোঁ। ইয়াৰ কিবা উত্তৰ পাম বুলিও মই আশা কৰা নাই। তই ফোন কৰিলেও যে মই কথা নাপাতোঁ সেইটোও ভালকৈয়ে জান’, অকণমান ক্ষোভ, খং! সেইখিনিকে উজাৰিবলৈ লিখিলোঁ। জানো তোৰ ওচৰত এইখিনি অর্থহীন। আগৰ দৰেই এইবাৰো তোৰ সময় নহ’ল বিহু বুলি ঘৰলৈ এপাক আহিবলৈ। আচৰিত তহঁতি! ভাৱ হয় তহঁতৰ সমান ব্যস্ত মানুহ আৰু ক’তো নোলাব।\nকেতিয়াবা এৰি থৈ অহাখিনিলৈ উভটি চাৱ নে? এবাৰ ভাৱি চাৱ নে তোৰ শিপাডাল ক’ৰপৰা আৰম্ভ হৈছিল? মনত পৰেনে সেইবোৰ দিন? ক’ত হেৰাই গ’লি তই? ক’ত হেৰাল তোৰ সেই অনুভৱী মনটো? তোৰ মনত আছে তইযে AEC ত থাকোতে মোলৈ চিঠি লিখিছিলি? কলেজৰপৰা এচকাৰচনত দার্জিলিং যোৱাৰ অভিজ্ঞতাবোৰ লিখিছিলি, ডাৱৰবোৰ হাতেৰে ঢুকি পোৱাৰ কথা লিখিছিলি! তোৰ সপোনবোৰৰ কথা লিখিছিলি! আচৰিত লাগে এতিয়া, সেইটো তয়েই আছিলি!\nতয়তো জান’ই মোৰ দেউতাৰ ঘৰখনলৈ যোৱাৰ প্রশ্নই নাহে। বিহু বুলি এইবাৰো আই পিতাইৰ ওচৰলৈকে গৈছিলো। বিহু বুলি দুদিনমান চুটি ললোঁ। সৰুকালৰ দিনবোৰলৈ উভটি যাবলৈ মন গৈছিল। এইবাৰ গৰু গা ধোৱাম বুলি সেয়ে এদিন আগতেই গলোঁ। গাওঁ খন, মানুহখিনি এতিয়াওঁ একেই আছে। মাথোঁ কোনোবাজন গুচি গ’ল, কোনাবাজন নতুন আলহী আহিল। বাৰীৰ মাখিয়তী গছখিনিও আছে। পিতায়ে কাটিবলৈ নিদিয়ে। ডাঙৰ মোমাইদেউয়ে হালধি ৰুইছিল। খান্দি থৈছিল বিহুলৈ বুলি। তিতা কেৰেলা, লাও, বেঙেনা সব ঘৰৰ বাৰীৰে। থেকেৰাৰ গছো আছিল নহয় বিলৰ পাৰৰ বাৰীখনত। সেইয়াওঁ আনি থৈছিল। এল পি স্কুলৰ পিছফালে থকা ডাঙৰ শিলিখা গছজোপাৰ কথা মনত আছে তোৰ? আমলৰিৰ টোপ এতিয়াওঁ তাৰপৰাই যোগাৰ হয়। বাহকেইটামান ভাঙি আমলৰি টোপৰ যোগাৰো কৰি থৈছিল। এশ এবিধ শাক যোগাৰ আছিলেই। মুঠতে গৰু বিহুলৈ বুলি যোগাৰ একদম জবৰদস্ত আছিল। গধূলি পিতাইৰ লগত বহি লৈ গৰুৰ চাক বনালোঁ। মামীয়ে পিঠা পুৰিলে। আভা (তোৰ ভতিজী) গাভৰু হ’ল। পিঠা পুৰিব শিকিছে। গামোচাত ফুলো তুলিব পৰা হ’ল। মোক দেখুৱাইছে তাই ফুল তোলা গামোচা। আন ঘৰুৱা কামবোৰতো মামীক সহায় কৰি দিয়ে।\nৰাতি মোৰ টোপনিয়েই নাহিল। কিবা অজান পুলকত টোপনিও কেনিবা পলাল। উভটি গৈছিলো শৈশৱৰ দিনবোৰলৈ। নিচেই পুৱাতেই ডাঙৰ মোমাইদেউৱে গোহালিৰপৰা গৰুকেইটা উলিয়াই নিয়া গম পাই খৰধৰকৈ ময়ো সাজু হ’লোঁ। সন্মুখৰ পথাৰখনতে গৰু গা ধোৱালে ওচৰৰ আটাইকেইঘৰ মিলি। মোৰ আৰু পথাৰত নমা নহ’ল, বাটৰপৰাই চাই থাকিলোঁ। আভাই মোৰ গালৈ লাও, বেঙেনাৰ টুকুৰা মাৰি ‘লাও খা বেঙেনা খা বছৰে বছৰে বাঢ়ি যা’ বুলি চিঞৰাতহে হুচ আহিল। তাইৰ লগতে অলপ দৌৰাদৌৰি কৰিলোঁ। তোৰ মনত আছে তই দলিওৱা থেকেৰাৰ টুকুৰাই যে মোৰ নাকৰ এয়াঁ ভাঙিছিল? বিহু বুলিহে তোৰ দোষৰ মাফ হৈ গৈছিল। হাঃ হাঃ । কি দিন আছিল সেইবোৰ!\nপ্রতি বছৰৰ দৰে এইবাৰো এল পি স্কুলৰ ল’ৰা ছোৱালীখিনি পিতাইক সেৱা কৰিবলৈ আহিছিল। এইটো কথা ভাল লাগে মোৰ। পিতায়ে অৱসৰ লোৱাৰ পিছতো যে এই ধাৰাটো অব্যাহত আছে। তাৰপিছত তাহাঁতি হেড্ ছাৰৰ ঘৰলৈকো গ’ল। ছাৰ ঢুকাল নহয়। তই গম নাপাৱ চাগৈ। তোৰ বাবে বাৰু সেইটো খবৰ ল’ব লগীয়া খবৰ নহয়! দিনটো খুব ভালদৰে পাৰ কৰিলোঁ জান’ আটায়ে মিলি। মা দেউতাহঁতো ওলালেহি দেউতাৰ ঘৰত ককাক সেৱা কৰি। পুখুৰীৰ মাছো ধৰিছিল। বেচ ভালকৈ এসাঁজ খাই গধূলি ঘৰলৈ উভটিলোঁ।\nঅ’ আৰু এটা কথা কি জান’ নে? ক’লী গৰু এজনী নতুনকৈ আনিলে। আগৰজনী বিক্রী কৰি দিলে। ৰাতিপুৱা মামীয়ে চচপেনত গাখীৰ গৰম কৰিলে জুইশালতে। গাখীৰ গৰম কৰি চাহো বনালে। আৰু মিচিক কৈ হাঁহি এটা মাৰি গাখীৰখিনি বাকি থৈ চচপেনটো মোলৈ আগবঢ়াই দিলে। হাঃ হাঃ হাঃ। মই হাঁহিত ৰ’ব পৰা নাছিলোঁ। মনত পৰিছে তোৰ? গাখীৰৰ সৰ খাবলৈ যে তোৰ মোৰ মাজত কাজিয়া হৈছিল। মই সৰু বুলি সুবিধাটো অলপ বেছিকৈ পাইছিলোঁ। সেই আগৰ দৰেই তর্জনী আঙুলিৰে চুচি চুচি গাখীৰৰ সৰ খালোঁ জান’ ; আৰু আগৰ দৰেই মোৰ পিছত চচপেনত চেলেক মাৰিবলৈ তোৰ মৰমৰ মেকুৰীজনীয়ে পালে।\nবুজিছ’ এতিয়াওঁ একেই আছে বহুত কিবাকিবি। সলনিও হ’ল বহুত কিবাকিবি। বিলখন শুকাই থাকিলে, কলমৌ গছেৰে ভৰিল। আগৰ দৰে মাছৰ উজান নুঠে তাত। মই কেতিয়াবা গ’লে আভাক লগত লৈ পুলটোতে বহোঁহি। পথাৰত ভেঁটা দি মাছ ধৰা মানুহো কমিল। অৱশ্যেই খেতিৰ দিনত আগৰ দৰেই আজিও প্রাণ পাই উঠে পথাৰখনে। সময় সুবিধা মিলাই এপাক মাৰোঁৱেই মই সেইবোৰ দিনত। পিতাইক আগতে চাহ জলপান দিবলৈ যোৱা দিনবোৰলৈ উভটি যাওঁ। বোকা মাটিৰ গোন্ধ লওঁ। কঠিয়া তুলোঁ। তইতো এতিয়া এইবোৰৰ পৰা বহু যোজন আঁতৰত! তোৰ পুৰণি গীটাৰখন আয়ে নিজে পৰালৈকে ধূলি মাকতি পৰিবলৈ নিদিছিল। এতিয়া আভাই সেইখন টুং টাং কৰি থাকে মাজে মাজে। ডাঙৰ মোমাইদেউৱে চুইয়ে নুচুৱা হ’ল। বজোৱাটো দূৰৰ কথা। আগৰ দৰে যুৱক সংঘ, মইনা পাৰিজাত এইবোৰ নাই। আমি যে আগতে ৰামায়ণৰ কেচেটবোৰ আনি চাইছিলোঁ সংঘত থকা ডাঙৰ টিভি টোত, যিটোত দুৱাৰৰ দৰে বন্ধ কৰি থ’ব পৰা ব্যৱস্থা অছিল! এইবোৰ কথা আভাক ক’লে খুউব হাঁহে তাই। তাই কয়, “মামু বা তহঁতি যে কি কি নকৰিছিলি! সঁচাকৈ এইবোৰ কৰিছিলি নে?” তাইক আমাৰ আগৰ কথাবোৰ কওঁ, তাই শুনি খুউব ভাল পায়। কৈ কৈ শেষেই নহয়। গৰুক পানী খুওৱা, ঘাঁহ কটা, ধান মৰা, মাছ ধৰা, পথাৰৰ কিনাৰৰ খালবোৰ নিজৰ নামত কৰি লোৱা কথাবোৰ, বান্দৰে খেদি অহা কথাবোৰ, মধুৰীৰ গছত উঠা কথাবোৰ, চুমনিখনৰ পলুবোৰৰ কথা, হাহৰ কণী ওমনি দিয়া কথাবোৰ… কিমান কথা! কোনোবাখিনিত তাই অবিশ্বাসৰ চকুৰে মোলৈ চাই ৰয় ভেবা লাগি। কোনোবাখিনিত খিলখিলাই হাঁহে।\nঅনেক কথা, যিবোৰ কেতিয়াওঁ পাহৰা নাযায়। এইবোৰনো তোক কিয় কৈছোঁ! তইতো কোন কাহানিবাই পাহৰি পেলাইছ’; চাকৰিৰ দায়িত্ব, সংসাৰৰ দায়িত্ব পালন কৰোঁতেই দিন গৈছে তোৰ। বেমাৰী মানুহজনীক, যি তোক এই পৃথিৱীৰ পোহৰ দেখুৱালে সেই মানুহজনীৰ শেষ ইচ্ছাটোকো তই পূৰ কৰিবলৈ অপাৰগ, অসমর্থ তই। পুতৌ ওপজে তোলৈ কেতিয়াবা। ভোগবাদী পৃথিৱীৰ ৰঙীন মায়াজালত বন্দী হৈ পৰিলি বৰ বেয়াকৈ। গৰু বিহুৰ পিছদিনাৰ পৰাই আইৰ গা টো ভাল নাছিল। বৰ হেঁপাহেৰে ৰৈ আছিল তহঁতি আহিবি বুলি। নাতি নাতিনীৰ মুখ চোৱাৰ হেঁপাহ লগত লৈয়েই গুচি গ’ল আই। চিতাৰ জুইকুঁৰাত খৰি এডাল দিবলৈও নাপালিহি তই। জ্বলি শেষ হোৱা ছাইখিনিৰ ওচৰত ৰৈ যেতিয়া চকুপানী টুকিছিলি দুখৰ মাজতো মোৰ খুউব হাঁহি উঠিছিল! অৱশ্যে দহা-কাজ বৰ ধুমধামেৰে পাতিলি তই। গাঁৱৰ ৰাইজক খুওৱালি। ভিদিঅ’ ৰেকর্ডিঙো কৰোৱালি! দায়িত্ব পালন কৰিলি! ৱাহ! ক’ৰপৰা ক’লৈ উধালি তই! চেল্যুট ইউ মেন!\nজানো, দ্বিতীয় এবাৰ তই মোলৈ ফোন নকৰ’; নকৰিবিও। তোৰ সৈতে কথা পাতিলে কিবা মেচিন এটাৰ লগত কথা পাতি থকা যেন লাগে মোৰ। তই ভাল বেয়া খবৰ লোৱা আগতেই সোধ মোৰ দৰমহা কিমান, এল আই চিৰ পলিচি কেইখন, আৰ্ দি খুলিছনে নাই… ইত্যাদি ইত্যাদি। মই তোৰ দৰে ইমান ডাঙৰ চাকৰি নকৰোঁ। নিজে খাই বৈ চলি থাকিব পাৰোঁ। দৰকাৰত মাৰ হাতত দুটামান টকা গুজি দিব পাৰোঁ। বিহুৱে-সংক্রান্তিয়ে সৰুকৈ হ’লেও আটাইকে কিবা এটা দিবলৈ চেষ্টা কৰোঁ। তই এদিন যিবোৰ সপোন দেখুৱাইছিলি সেইবোৰৰপৰা এতিয়া তই বহু আঁতৰত। গতিকে এতিয়া তই মোক আগৰ দৰে উপদেশ নিদিলেই ভাল পাম। এদিন ময়ো বাট বুলিছিলোঁ তোৰ বাটেৰে, তোৰ আর্হিৰে। যদি সেইটো বাটৰ শেষ এইটোৱেই হয়, নালাগে মোক।\nএইবাৰো বিহুত আমি আটাইয়ে লগ হ’ম সদায়ৰ দৰে। তই নাহিলেও নাহিবি। নাহিবিয়েই। আহিবলৈনো ক’ত সময় পাবি। ল’ৰা ছোৱালী কেইটাৰো স্কুল থাকিব। ঘৰৰ মানুহখিনিয়ে বুজি পাব দে। তোৰ সুবিধা অসুবিধাৰ খেয়াল ঠিকেই ৰাখে তাহাঁতি। মাত্র মিছাকৈয়ে তাহাঁতক কৈ নথ’বি যাবও পাৰোঁ বুলি। আহিব নোৱাৰিলি বুলি কাপোৰৰ টোপোলা পঠিয়াই নিদিবি। কাপোৰ নিপন্ধাকৈ কোনেও থকা নাই ইয়াত। তোৰ অনুপস্থিতিক কাপোৰে ঢাকি ৰাখিব নোৱাৰে। এইখিনি মানুহ এতিয়াওঁ তোৰ দৰে হোৱা নাই। মিছাকৈ ইহঁতৰ মনত দুখ নিদিবি। অ’ এইবাৰ আভা গাঁৱৰ হুচৰি দলৰ নাচনী হৈছে। বৰ ধুনীয়া বিহু নাচে তাই। প্রথম হুচৰি আমাৰ ঘৰৰপৰাই (সৰুৰে পৰা যিখন ঘৰত থাকি ডাঙৰ দীঘল হলোঁ সেইখনক মই আমাৰ ঘৰ বুলিয়েই ভাবোঁ) আৰম্ভ হ’ব। গাঁৱৰ যুৱক সংঘটোও নতু্নকৈ খোলাৰ কথা।\nহ’ব দে, ভালে থাক তহঁত আটায়ে। পাৰিলে ল’ৰা ছোৱালী দুটাক ঘৰৰ আটাইবোৰ মানুহৰ লগত চিনাকী কৰাই দিবি। নহ’লে পিছত চিনিয়েই নাপাব! বিহুৰ শুভেচ্ছা পঠালোঁ।\n← সংকল্প (ৰাজীৱ ৰঞ্জন)\nএই সংখ্যাৰ সৰিয়হ ফুল →\nভোগৰ ভোগালী, অসমীয়াৰ ভোগালী (চন্দনজ্যোতি ভূঞা)


ইণ্ডিয়ান ৰিভাইচ ভাৰচন (IRV) আচামিচ - 2019 1 চমূৱেল3অধ্যায়\n1 চমূৱেলে এলীৰ তত্ত্বাৱধানত যিহোৱাৰ পৰিচৰ্যা কৰি আছিল। সেই সময়ত যিহোৱাৰ বাক্য দুৰ্ল্লভ আছিল; আৰু সঘনাই যিহোৱাৰ দৰ্শন পোৱা সম্ভৱ নাছিল।2সেই সময়ত এলীৰ চকু দুৰ্ব্বল হোৱাত, তেওঁ ভালদৰে মনিব নোৱাৰিছিল; সেয়ে তেওঁ নিজৰ বিচনাত শুই থাকিছিল।3ঈশ্বৰৰ নিয়ম-চন্দুক থকা যিহোৱাৰ মন্দিৰত ঈশ্বৰীয় প্ৰদীপ নুমুউৱাৰ পূৰ্বতে চমূৱেলে শুব লৈছিল৷4সেই সময়তে যিহোৱাই চমূৱেলক মাতিলে; তাতে তেওঁ উত্তৰ দি ক’লে, “মই ইয়াতে আছোঁ।”\n5 মাত শুনাৰ লগে লগে, তেওঁ এলীৰ ওচৰলৈ দৌৰি গৈ ক’লে, “আপুনি মোক মাতিছিল, সেয়ে মই ইয়াতে আছোঁ।” তেতিয়া তেওঁ ক’লে, “মই মতা নাই; তুমি শুই থাকা গৈ;” তেতিয়া তেওঁ গৈ শুই থাকিল।6পাছত যিহোৱাই পুনৰায় মাতিলে, “হে চমূৱেল;” তেতিয়া চমূৱেলে উঠি এলীৰ ওচৰলৈ গৈ ক’লে, “মই উপস্থিত আছোঁ; আপুনি মোক কিয় মাতিছিল? তেওঁ ক’লে, “বোপা, মই মাতা নাই; তুমি শুই থাকা গৈ।”7সেই সময়লৈকে যিহোৱাৰ মাত শুনাৰ অভিজ্ঞতা চমূৱেলৰ নাছিল, আৰু তেওঁৰ ওচৰত যিহোৱাৰ বাক্যও প্ৰকাশিত হোৱা নাছিল। 8 পাছত যিহোৱাই তৃতীয়বাৰ চমূৱেলক মাতিলে। তেতিয়া তেওঁ উঠি এলীৰ ওচৰলৈ গৈ ক’লে, “মই উপস্থিত আছোঁ; কাৰণ আপুনি মোক মাতিছে।”9তেতিয়া যিহোৱাই যে তেওঁক মাতিছে, এই কথা এলীয়ে বুজি পালে আৰু চমূৱেলক ক’লে, “তুমি গৈ শুই থাকা; যদি তেওঁ তোমাক মাতে, তেন্তে ক’বা, ‘হে যিহোৱা, কওক, কিয়নো আপোনাৰ দাসে শুনিছে’।” তাৰ পাছত চমূৱেল গৈ নিজ ঠাইত শুই থাকিল।\n10 পুনৰ যিহোৱাই আগৰ দৰে আহি থিয় হৈ তেওঁক মাতিলে, “চমূৱেল, চমূৱেল।” তেতিয়া চমূৱেলে উত্তৰ দি ক’লে, “কওক, আপোনাৰ দাসে শুনি আছে।” 11 তেতিয়া যিহোৱাই চমূৱেলক ক’লে, “চোৱা, মই ইস্ৰায়েলৰ মাজত এনে এক কৰ্ম কৰিম; সেই বিষয়ে যি জনে শুনিব, সেই সকলোৰে নোম শিয়ৰি উঠিব। 12 মই এলী আৰু তেওঁৰ বংশৰ বিষয়ে যি যি কৈছিলোঁ, সেই সকলোকে প্ৰথমৰ পৰা শেষলৈকে সিদ্ধ কৰিম। 13 কাৰণ মই তেওঁক ক’লোঁ, ‘তেওঁ যিবোৰ অপৰাধৰ কথা জানিছিল, তাৰ বাবে মই সদাকাললৈকে তেওঁৰ বংশক দণ্ড দিম, কাৰণ তেওঁৰ সন্তানসকলে নিজকে অভিশপ্ত* তেওঁৰ সন্তানসকলে ঈশ্বৰক নিন্দা কৰিলে কৰা সত্বেও তেওঁলোকক বাধা দিয়া নাই’। 14 সেই কাৰণে, এলীৰ বংশলৈ মই শপত খালোঁ যে, এলীৰ বংশই যি অপৰাধ কৰিলে, তাক বলিদান কি নৈবেদ্যৰ দ্বাৰাই কেতিয়াও মোচন কৰা নহ’ব।”\n15 তাৰ পাছত চমূৱেলে ৰাতিপুৱালৈকে শুই থাকিল, আৰু পুৱা উঠি যিহোৱাৰ গৃহৰ দুৱাৰবোৰ মেলি দিলে, কিন্তু এলীৰ আগত সেই দৰ্শনৰ কথা জনাবলৈ ভয় কৰিলে। 16 এলীয়ে চমূৱেলক মাতি ক’লে, “মোৰ বোপা চমূৱেল।” তেতিয়া চমূৱেলে ক’লে, “মই ইয়াতে আছোঁ।” 17 তেতিয়া এলীয়ে সুধিলে, “যিহোৱাই তোমাক কি ক’লে? মই বিনয় কৰোঁ, তুমি মোৰ পৰা একো নুলুকুৱাবা; ঈশ্বৰে তোমাক যি কথা ক’লে, তাৰ কোনো কথা যদি মোৰ পৰা গোপনে ৰাখা, তেন্তে তেওঁ তোমাক অধিক দণ্ড দিব।” 18 তেতিয়া চমূৱেলে তেওঁৰ আগত সকলো কথা ক’লে, তেওঁৰ পৰা কোনো এটা কথাও গোপনে নাৰাখিলে। সেয়ে এলীয়ে ক’লে, “তেওঁ যিহোৱা; তেওঁৰ দৃষ্টিত যি ভাল, তাকেই কৰক।”\n19 চমূৱেল ডাঙৰ হৈ অহাৰ পাছত, যিহোৱা তেওঁৰ সঙ্গী হ’ল, আৰু যিহোৱা† চমূৱেলৰ ভৱিষ্যত বাণী এটাও বিফলে যাব নিদিলে। 20 তাতে চমূৱেল যে যিহোৱাৰ ভাববাদী হ’বৰ অৰ্থে বিশ্বাসৰ পাত্ৰ হৈছে, সেই বিষয়ে দানৰ পৰা বেৰ-চেবালৈকে গোটেই ইস্ৰায়েলে জানিলে। 21 যিহোৱাই পুনৰ তেওঁক চীলোত দৰ্শন দিলে; কিয়নো যিহোৱাই চীলোত চমূৱেলৰ আগত বাক্যৰ দ্বাৰাই নিজকে প্ৰকাশ কৰিছিল। আৰু গোটেই ইস্ৰায়েলৰ ওচৰলৈ চমূৱেলৰ বাক্য আহিছিল।\n*3 অধ্যায়:13 তেওঁৰ সন্তানসকলে ঈশ্বৰক নিন্দা কৰিলে\n†3 অধ্যায়:19 চমূৱেল


ভাগৱতৰ সপোন – প্ৰশান্ত বৰগোহাঁই – ফটাঢোল\nৰসেশ্বৰ হাজৰিকাই দুপৰীয়া ভাত খাই আগফালৰ চকীখনতে বহি মূৰটো বেৰত‍ে ভেঁজা দি অকণমান জিৰণি লৈছে ৷ তেওঁ আটোমটোকাৰিকৈ গঢ়ি তোলা আগফালৰ বাৰীখন এবাৰ ফেদুৱাহঁতৰ বাঘৰ আগতেল খোৱা গৰু দুটাই মোহাৰি পেলোৱাৰ দিনাৰ পৰাই দুপৰীয়াৰ ভাত সাঁজ খাই এনেকৈয়ে এঘূমতি মৰাৰ অভ্যাস ৷ দূৰৈৰ পৰা ভাঁহি আহিছে মাইক লগাই ভাগৱত পাঠ কৰাৰ শব্দ ৷ হাজৰিকাহঁতৰ ঘৰৰ আগফাল আৰু পাছৰ গাঁওদুখনত ভাগৱত পাঠ চলিছে ৷ প্ৰতিখন গাঁৱতে আক দুটা নামঘৰ– মানে এতিয়ালৈকে চাৰিবাৰ অখণ্ড পাঠ হ’লেই ৷ টোপনিৰ জালতে ৰসেশ্বৰৰ মূৰটো মাজে-সময়ে এবাৰ সোঁ দিশে এবাৰ বাওঁ দিশে গতি কৰিব খোজে– শেষৰ ফালে দিশ বাকী থকাগৈ নাই ৷\n: অই দিনতে ইমান মৰ টোপনি নে তোৰ?\nহাজৰিকাই সাধাৰণতে জপনাখন খিৰিক কৰিলেই সাৰ পায়৷ আজিহে কোন পলকতনো ফেচকুৰি আহি সোমালহি !\n: তোৰ চোৰ স্বভাৱটো যোৱাই নাই ন’ ৷\n: শুন, মই এতিয়া চোৰ নহয় ৷ দুই-এবাৰ দেখোন তয়ো মোৰ লগত গৈছিলি ৷ কেলে’, সেই যে পাচলিৰ বাৰীত সোমাওঁতে খেদি আহিছিল৷\n: চুপ, বোৱাৰীয়ে শুনিব ৷\n: ৰ’, মই তোক বেলেগ এটা কবলৈহে আহিছিলোঁ ৷ আমাৰ চাৰিওফালে ভাগৱত পাঠৰ উজান উঠি‍ছে ৷ আমিহে এতিয়াও পাছ পৰি আছোঁ ৷ নামঘৰত দেওবাৰে কথাটো উলিয়াম বুলি ভাবিছোঁ ৷\n: বহুত খৰচ হ’ব নহয়, কৰ পৰা আহিব ইমান টকা?\n:অলপ কালেকচন কৰিব লাগিব, গাঁৱৰ মানুহেও সহায় কৰিব নহয় ৷\n: আৰু বয়-বস্তুও বহুত উঠে বোলে ! সেইবোৰ বিক্ৰি কৰিলেও হেনো ঘাটি বাজেট মিলি যায় ৷ অই, সেইটো ফপৰা আহিছে দেখোন ! ভৰ দুপৰীয়াখন তাৰ আকৌ কি হ’ল ৷\n: অ দাইটি, কিহৰ মেল বহুৱাইছ’? ফপৰাই সোমাই আহি ক’লে ৷\n: এনেয়ে লেকচাৰ এজাউৰি দিছোঁ ৷ –ফেচকুৰিয়ে কলে ৷\n: আমি থিয়েটাৰ এখন আনিম বুলি ভাবিছোঁ, অহা দেওবাৰে মিটিং দিছোঁ ৷ তাকে নিমন্ত্ৰণ জনাই ঘূৰি আছোঁ ৷ তহঁতিও যাবি আক’ ৷\n: ই, আমি বেলেগ এটা কথাহে ভাব‍িছিলোঁ ৷ — ৰসেশ্বৰ-ফেচকুৰিয়ে প্ৰায় একেলগে ক’লে ৷\n: কি কথা ?\n: তেন্তে কেনচেল ৷\n: কি কেনচেল ? থিয়েটাৰ নে ভাগৱত পাঠ ?\n: থিয়েটাৰ ৷\n: কিন্তু তহঁতৰ কেলাবৰ মাক-বাপেকৰ খোৱাকেইটাই মানিব জানো ?\n: মই ক’লে চব কিলিয়াৰ ৷ একো টেনচেন নলবি ৷\n: কিন্তু আমাৰ এটা চর্ত থাকিব ৷\n: ভাগৱত পাঠতো চর্ত ?\n: দিমটো ৷ অলপ নতুন কিবা এটা হ’ব লাগিব ৷ কমন ভাগৱত পাঠটো চব গাঁৱতে কৰে ৷ গতিকে আমি জিলা ভিত্তিত ভাগৱত পাঠৰ প্ৰতিযোগিতা পাতিম ৷ যদি চাকচেচ হওঁ, নেক্সট অল আচাম ৷\n: দুটা শাখা ৷ ফেচকুৰিৰ চকু কপালত ৷\n: চা, আজি‍কালি কিছুমান ডেকা ল’ৰাইয়ো ভাগৱত পাঠ কৰে ৷ বয়সস্থ মানুহৰ লগত দিলে বেয়া হ’ব নহয় ৷ কিন্তু এটা কথা আমাৰ গাঁওখন ফকাচত আহি যাব ৷ মানুহৰ তামাম ভিৰ হ’ব ৷ সকলো মানুহকে কমিটিয়ে খোৱা-বোৱাৰ যোগান ধৰিব নোৱাৰিব, সেয়ে দুই-এখন হোটেলো থাকিব ৷ গাঁৱৰ লৰাবোৰৰ ইনকাম এটা হ’ব ৷ আৰু কোনোবাই ধৰ গামোচাখনকে এৰি থৈ আহিল, ক’ত পাব ৷ তাৰ বাবে থাকিব কাপোৰৰ দোকান ৷\n: আৰু মাইক লাগিব নহয় ৷\n: মাইক লাগিব মানে… উইথ মিক্সাৰ ছেট\n: মানে? ৰসেশ্বৰে সুধিলে।\n: চা, সকলোৰে মাত ভাল নহয়। মিক্সাৰ ছেট লগালে কাৰ মাত কেনেকুৱা ধৰিবই নোৱাৰিবি। তেতিয়া এইটো চিষ্টেম নাছিল বুলিহে, নহ’লে গুৰুজনাই তেতিয়াই…\n: পিছে ল’ৰা-ছোৱালীৰ পৰীক্ষাবোৰৰ প্ৰতিও ধ্যান দিব লাগিব। ফেচকুৰিয়ে ক’লে।\n: থ’। ভাগৱত শুনিলে মনটো শান্ত হয়। গতিকে মেট্ৰিক-হাই ছেকেণ্ডেৰী যি চলে চলি থাকক, আমি সেইবোৰত মাথা নামাৰো।\n: হয় নেকি? দুয়োটাই একেলগে।\n:হয়তো। তহঁতে প্ৰথমে নামঘৰত কথাটো ক, তাৰ পাছত খেল চা।\nৰসেশ্বৰে কথাবোৰ ভাবি থাকিল, ভাল হ’ব নে বেয়া হ’ব বাৰু! নতুন ল’ৰা নতুন চিন্তা!\n:অ’ ৰসেশ্বৰ,উঠ আৰু হেৰ’৷\nফেচকুৰিৰ মাতটো শুনা যেন লাগিল৷ চকু মেলি চালে — সি দেখোন জপনা খুলি সোমাই আহিছে৷সপোনত নহয় সঁচাকৈ৷ গোটেই কথাবোৰ জুকিয়ালে৷ কি যে সপোন দেখিছিল দিন দুপৰতে৷ফেচকুৰিক কথাবোৰ ক’বনে নকয় অৱশেষত কথাবোৰ তাকো কোৱাত সি মুখ মেলিলে–\n:যিয়েই নহওক,তই ভাগৱত পাঠৰ সপোন দেখিছ৷কথাটো নামঘৰত উলিয়াব লাগিব৷\n:দিনত দেখা সপোনহে,ক’ব জানো নামঘৰত৷\n:হেৰৌ, সপোন সপোনেই৷দিনত দেখ,ৰাতি দেখ,থিয়ৈ থিয়ৈ দেখ, বহি দেখ –সেইটো কথা ইয়াত নাখাটে৷\n:হয় নেকি, ইমান পবিত্ৰ সপোন এটা দেখি লুকুৱাই থ’ব নাপায় নহয়৷\n:নাপায় নেকি? তেন্তে আজি গধূলি নামঘৰলৈ ওলা,কথাষাৰ কওঁগৈ৷\nৰসেশ্বৰে স্কুল এৰা বছৰতে পলুৱাই অনা মাখনীয়ে চাহ দুকাপ আৰু বৰাচাউলৰ পিঠাকেইটামান লৈ ওলালহি৷ বৰা চাউলৰ পিঠা দেখি পেটৰ গণ্ডগোল হৈ থকা ফেচকুৰিৰ চুলিৰ আগে জীৱ গ’ল৷তিনিওটাই চাহ খাই খাই সপোনটোৰ কথাকে বিতংকৈ আলোচনা কৰিবলৈ ধৰিলে৷\n« ন-পঢ়ুৱৈৰ দৃষ্টিভংগীত বেজবৰুৱা – হোমেন বৰগোহাঞি\nসুখ দুখ – বৈদুৰ্য্য বৰুৱা »


প্ৰঃ ৰশ্মি দিৱান হৈছে নেচনেল ইন্‌ষ্টিটিউট অফ এডুকেছনেল প্লেনিং এণ্ড এডমিনিচট্ৰেচন, নিউ দিল্লীত [National Institute of Educational Planning and Administration, New Delhi] থকা নেচনেল চেণ্টাৰ ফ’ৰ স্কুল লিডাৰশ্বিপ্ [National Centre for School Leadership]ৰ প্ৰফেছৰ আৰু মুৰব্বী ৷ যোৱা ৩০ বছৰৰ পৰা তেওঁৰ গৱেষণাৰ কামসমূহ কেন্দ্ৰীভূত হৈ আছে মূলতঃ বিদ্যালয় শিক্ষা, বিদ্যালয় পৰিচালনা আৰু বিদ্যালয় নেতৃত্বৰ সংকটজনক সমস্যাসমূহক লৈ ৷ তেখেতে তেখেতৰ পৰীক্ষামূলক গৱেষণাৰ সুদৃঢ় ভেটিৰ সহায়ত বৰ্তমান আৰু সম্ভাৱনীয় শৈক্ষিক প্ৰশাসন আৰু বিদ্যালয়ৰ নেতাসমূহৰ ক্ষমতাৰ প্ৰস্তুতকৰণৰ দিশত বহু পৰিমাণে অৰিহণা যোগাইছে৷ কৃতিত্ব হিচাপে তেখেতৰ ৰাষ্ট্ৰীয় আৰু আন্তঃৰাষ্ট্ৰীয় জাৰ্নেলসমূহত প্ৰকাশ পোৱা কামসমূহ কিছুমান নিৰ্দিষ্ট বিষয়ত আছে, যেনে – বিদ্যালয় পৰিচালনা আৰু নেতৃত্ব, যিয়ে এক বহল পৰিসৰত আগুৰি আছে আন কিছুমান বিষয়, যেনে – গতিশীল বিদ্যালয়ৰ নেতৃত্ব, বিদ্যালয়ভিত্তিক অগ্ৰগতিৰ বাবে ৰণনীতিমূলক নেতৃত্ব, বিদ্যালয় অগ্ৰগতিৰ বাবে নেতৃত্বৰ উন্নয়ন, বিদ্যালয়ভিত্তিক পৰিৱৰ্তন আৰু অগ্ৰগতিৰ বাবে অনুঘটক হিচাপে অধ্যক্ষসকল, বিদ্যালয়ৰ অধ্যক্ষসকলৰ মাজত নেতৃত্বৰ ব্যৱহাৰ আৰু গুৰুত্বৰ নিৰ্মাণ, আৰ. টি. ই অধ্যাদেশ [RTE Act ], ২০০৯ ৰ জাগৰণত বিদ্যালয়ৰ নেতৃত্বঃ পৰিৱৰ্তন আৰু প্ৰত্যাহ্বানসমূহৰ সন্মিলনী, নেতৃত্বৰ অৱস্থানত মহিলাসকলৰ বাবে নীতি নিৰ্দেশনা, সৰু সৰু বহুমাত্ৰাৰ বিদ্যালয়সমূহৰ পৰিচালনা আৰু নেতৃত্ব, বিদ্যালয়ভিত্তিক পৰিচালনা আৰু তত্ত্বাৱধান, প্ৰাথমিক শিক্ষাত সমাজৰ অংশগ্ৰহণ আৰু সৱলীকৰণ আৰু শিকন সংস্থা হিচাপে বিদ্যালয়সমূহৰ বিজ্ঞাপনত পুনঃউদ্যম ৷ ... Read More\nড° সুনিতা ছাগৰ এম. এ আৰু এম. ফিল হৈছে আন্তঃৰাষ্ট্ৰীয় ৰাজনীতিত, জৱাহৰলাল নেহৰু বিশ্ববিদ্যালয়ৰ পৰা আৰু তেখেতৰ পি. এইচ. ডি হৈছে শিক্ষা বিষয়ত জামিয়া মিলিয়া ইছলামিয়া বিশ্ববিদ্যালয়ৰ পৰা ৷ বৰ্তমান তেখেতে এন. চি. এছ. এল, নিপা [NCSL- NIEPA]ত সহকাৰী অধ্যাপক হিচাপে কাম কৰি আছে ৷ তেখেতৰ আগ্ৰহৰ বিষয়সমূহৰ ভিতৰত আছে - চহৰ অঞ্চলৰ শিক্ষাত পিছ পৰি থকা শিশুসকল, সৰ্বাত্মক শিক্ষা, আৰ. টি. ই অধ্যাদেশ [RTE Act], ২০০৯ আৰু ইয়াৰ কাৰ্যকৰণ আৰু বিদ্যালয় নেতৃত্ব ৷ তেখেতে খ্যাতিসম্পন্ন জাৰ্নেলত লিখিছে আৰু শৈক্ষিক মৰ্যাদা, বস্তি অঞ্চলত বসবাস কৰা শিশুসকলৰ বিষয় আৰু সমস্যাসমূহ ইত্যাদিৰ লৈয়ো কিতাপ লিখিছে ৷ তেখেতে অভিগমনৰ সমস্যা, চহৰৰ একাষৰীয়া শিশুবোৰৰ শিকনৰ কৃতকাৰ্যতা আদিৰ ক্ষেত্ৰতো গৱেষণাৰ প্ৰকল্প হাতত লৈছিল আৰু জেৰুচেলামত সৰ্বাত্মক শিক্ষা আৰু ন’টিনঘামত বিদ্যালয় নেতৃত্বৰ সন্দৰ্ভত হোৱা অনুষ্ঠানসমূহত অংশগ্ৰহণ কৰিছিল ৷ তেখেতে দিল্লী, পঞ্জাৱ, মধ্যপ্ৰদেশ, ছত্তীশগড়, পশ্চিমবংগ আৰু মিজোৰামত হোৱা বিদ্যালয় নেতৃত্ব উন্নয়নৰ অনুষ্ঠানসমূহত সক্ৰিয়ভাৱে নেতৃত্ব দিছিল ৷... Read More\nEmail ID: sunitachugh[at]niepa[dot]ac[dot]in\nড° কাশ্যপী আৱস্থী হৈছে এন. চি. এছ. এল, নিপা [NCSL- NIEPA]ৰ সহকাৰী অধ্যাপক ৷ তেখেতৰ বৰ্তমান লক্ষ্য হৈছে বিদ্যালয় নেতৃত্বৰ উন্নয়নৰ ওপৰত, য’ত তেখেতে দলটোৰ সৈতে মিলি সক্ৰিয়ভাৱে পাঠ্যক্ৰম আৰু হাতপুথিৰ উন্নয়নৰ কামত নিযুক্ত হৈ আছে৷ তেখেত শিক্ষণ, গৱেষণা আৰু এম.ফিলৰ ছাত্ৰ-ছাত্ৰী আৰু অনুশীলকসকলক পদ প্ৰদৰ্শনত জড়িত হৈ আছে ৷ ইয়াৰ আগতে, তেখেতে এম. এচ. ইউনিভাৰ্চিতি অফ্ বৰোদা, গুজৰাটৰ শিক্ষা বিভাগৰ প্ৰবক্তা হিচাপে কাৰ্যনিৰ্বাহ কৰি আছিল, য’ৰ পৰা তেওঁ ডক্টৰেট ডিগ্ৰীও লাভ কৰিছিল ৷ তেখেতে প্ৰাথমিক শিক্ষাত শিক্ষকসকলৰ ক্ষমতাৰ প্ৰস্তুতকৰণৰ দিশতো অৰিহণা আগবঢ়াইছে ৷ বৰ্তমান তেখেতৰ চলি থকা কামৰ অংশ হিচাপে ব্যস্ত আছে বিদ্যালয়ৰ মুৰব্বীসকলৰ আৰু গুজৰাট, হিমাচল প্ৰদেশ, জম্মু-কাশ্মীৰ, ৰাজস্থান, অৰুণাচল প্ৰদেশ, নাগালেণ্ড, ত্ৰিপুৰা, আন্দামান আৰু নিকোবৰ দ্বীপৰ ৰিচোৰ্চ দলসমূহ প্ৰস্তুতকৰণত ৷ ... Read More\nEmail ID: kawasthi[at]niepa[dot]ac[dot]in\nড° সুবিতা জি. ভি. মেননৰ ডক্টৰেট ডিগ্ৰী হৈছে ৰিজিয়নেল ইনষ্টিটিউট অফ্ এডুকেচন, মহিশূৰ [Regional Institute of Education, Mysore]ৰ পৰা ৷ তেখেতে শৈক্ষিক মনোবিজ্ঞানত নিৰ্দেশনামূলক প্ৰস্তুত আৰু মডিউল প্ৰস্তুতকৰণৰ দিশত লেখত ল’বলগীয়া কাম কৰিছে ৷ তেখেতে ই-শিকনৰ ক্ষেত্ৰখনত নিৰ্দেশনামূলক পৰিকল্পক হিচাপে কাম কৰি কম্পিউটাৰ ভিত্তিক প্ৰশিক্ষণৰ মডিউলসমূহৰ প্ৰস্তুত কৰে ৷ তেখেতে আই. আই. এম, মাদ্ৰাজ [IIM, Madras] ৰ প্ৰকল্পটো কাম কৰিছিল, য’ত তামিলনাডুৰ চৰকাৰী বিদ্যালয়সমূহত এচ. এচ. এ [SSA]ৰ কাৰ্যকৰণৰ নিৰীক্ষণ আৰু এ. এল. এম [ALM]ৰ মূল্যায়নো অন্তভুৰ্ক্ত হৈ আছে ৷ বৰ্তমান তেখেতে এন. চি. এছ. এল-নিপা [NCSL- NIEPA]ৰ সহকাৰী অধ্যাপক হিচাপে কাম কৰি আছে, এই সময়ত তেখেতে অসম, কৰ্ণাটক, টেলেংগনা, উৰিষ্যা আৰু পণ্ডীচেৰীত হোৱা এন. চি. এছ. এল [NCSL]ৰ বিদ্যালয় নেতৃত্বৰ অনুষ্ঠানসমূহৰ নিৰ্দশনা দি আছে ৷... Read More\nড° এন মৈথিলী য়ে বৰ্তমান অৱস্থাত এন. চি. এছ. এল নিপা [NCSL- NIEPA]ত সহকাৰী অধ্যাপক হিচাপে কাম কৰি আছে৷ তেখেতৰ কৰ্মৰ প্ৰতি থকা আগ্ৰহৰ ক্ষেত্ৰখন হৈছে – বিদ্যালয় নেতৃত্ব আৰু পৰিচালনাত শিক্ষণৰ অনুষ্ঠানসমূহৰ ৰূপাংকন আৰু পৰিকল্পনা কৰা, ভাৰতবৰ্ষৰ কিছুসংখ্যক ৰাজ্যত বিদ্যালয় নেতৃত্ব আৰু পৰিচালনাৰ ওপৰত ক্ষমতাৰ প্ৰস্তুতকৰণৰ অনুষ্ঠানসমূহৰ কাৰ্যকৰণ আৰু বিদ্যালয় নেতৃত্বত মহিলাসকলৰ ওপৰত গৱেষণা ইত্যাদি ৷ তেখেতে কৰ্ণাটকত থকা গাঁও অঞ্চলৰ চৰকাৰী বিদ্যালয় সমূহৰ বিশেষ প্ৰসংগৰ লগত সংগতি ৰাখি স্কুলীয়া শিক্ষাৰ মানৰ ক্ষেত্ৰতো ওপৰতো কাম কৰিছে ৷ তেখেতে ১২ নং পঞ্চবাৰ্ষিক পৰিকল্পনাৰ ভিতৰত থকা শিক্ষকৰ শিক্ষাৰ পুনৰ গঠনৰ প্ৰসংগটোৰ লগত সংগতি ৰাখি বিদ্যালয়ত শিক্ষাৰ ব্যৱস্থাত শৈক্ষিক অবয়ৱৰ ক্ষেত্ৰখনতো গৱেষণা কৰিছে ৷ তেখেত আগতে ইনষ্টিটিউট ফ’ৰ ছ’চিয়েল এণ্ড ইকোনোমিক চেঞ্জ, বাংগালোৰ [Institute for Social and Economic Change, Bangalore], চেণ্টাৰ ফ’ৰ মাল্টিডিচিপ্লিনাৰি ডেভেল’পমেণ্ট ৰিচাৰ্চ, ধানৱাড [Centre for Multidisciplinary Development Research, Dhanwad], আজিম প্ৰেমজী ফাউণ্ডেচন, বাংগালোৰ [Azim Premji Foundation, Bangalore, টি.আই.এচ.এচ, মুম্বাই [TISS, Mumbai] আদিৰ লগত জড়িত আছিল ৷ তেখেতৰ প্ৰাসংগিক জাৰ্নেলত বহুত গৱেষণামূলক প্ৰকাশন আছে ৷ তেখেতে অন্ধ্ৰ প্ৰদেশ, কেৰেলা, মেঘালয়, মণিপুৰ, আৰু চিক্কিমত হোৱা বিদ্যালয় নেতৃত্বৰ উন্নয়নৰ অনুষ্ঠানসমূহৰ নেতৃত্ব বহন কৰি আছে ৷ ... Read More\nড° ছাৰু স্মিতা মালিকে বৰ্তমান এন. চি. এছ. এল নিপা [NCSL- NIEPA]ত এগৰাকী জ্যেষ্ঠ উপদেষ্টা হিচাপে কাম কৰি আছে ৷ তেখেতে নেচনেল ইনষ্টিটিউট অফ এডুকেছনেল প্লেনিং এণ্ড এডমিনিচট্ৰেচন, নিউ দিল্লী [National Institute of Educational Planning and Administration, New Delhi]ৰ পৰা শৈক্ষিক নীতি, পৰিকল্পনা আৰু প্ৰশাসনত ডক্টৰেট ডিগ্ৰী লাভ কৰিছে৷ তেখেতৰ গৱেষণাসমূহ উত্তৰ প্ৰদেশৰ উচ্চস্তৰত হোৱা মূল্যায়ন আৰু অংশগ্ৰহণৰ সমানতাৰ সমস্যাসমূহৰ ওপৰত ভিত্তি কৰি কৰা হৈছে ৷ তেখেতে তেখেতৰ স্নাতকোত্তৰ ডিগ্ৰী জৱাহৰলাল নেহৰু বিশ্ববিদ্যালয়ৰ পৰা সমাজবিদ্যাত লাভ কৰিছিল ৷ তেখেতে তেখেতৰ দলটোৰ সৈতে লগ লাগি চেণ্টাৰটোৰ লগত মিলি বিদ্যালয় নেতৃত্বৰ অনুষ্ঠানসমূহৰ ৰূপাংকন আৰু প্ৰস্তুতকৰণত কাম কৰি আছে আৰু লগতে বিদ্যালয় নেতৃত্ব আৰু পৰিচালনাত চাৰ্টিফিকেট অনুষ্ঠান আৰু স্মাতকোত্তৰ ডিপ্লোমা অনুষ্ঠানসমূহৰ শিকনত জড়িত হৈ আছে ৷ তেখেত উত্তৰ প্ৰদেশ, বিহাৰ, উত্তৰাখণ্ড, হাৰিয়ানা, মহাৰাষ্ট্ৰ আৰু খুব কম দিনৰ ভিতৰত জম্মু-কাশ্মীৰ আৰু ঝাৰখণ্ডতো বিদ্যালয় নেতৃত্বৰ অনুষ্ঠানৰ কাৰ্যকৰণত জড়িত হৈ পৰিছে৷ তেখেতৰ আগ্ৰহৰ ক্ষেত্ৰখনত আছে – শৈক্ষিক পৰিকল্পনা আৰু বিদ্যালয় নেতৃত্ব ৷. ...Read More


সংখ্যাটোৰ আঁৰৰ কথা – পৰী পাৰবীন – ফটাঢোল\nJune 1, 2018 সংখ্যাটোৰ আঁৰৰ কথা\tLeaveacomment\nসংখ্যাটোৰ আঁৰৰ কথা – পৰী পাৰবীন\nবছৰেকৰ বিহুটি বুলি জোনবিৰি, মুগাৰ সাজেৰে ৰং-ৰহইচ অকণ কৰোঁ বুলি লৈছিলোহে মাথোঁ, পদূলিত দেখোঁ স্বৰ্গদেওৰ কটকী হাজিৰ! মখমলী ফুলাম পত্ৰ দি ক’লে, বোলে, “ৰজাঘৰে মনত পেলাইছে”। হাঁহিৰ ৰাজ্যৰ ৰজাৰ পত্ৰ। নিজকে কিবা ৰজাৰ পাটমাদৈগৰাকীৰ দৰে লাগিল। নালাগিবইবা কিয়? ৰঙেৰে ভৰা বসন্তোৎসৱত খোদ স্বৰ্গদেৱে মনত পেলাই কটকীৰ হাতত মখমলী পত্ৰ পঠিয়াইছে, গতিকে বিহুটি চাবলৈ চেনাইধনলৈ ৰ’বলৈকে নহ’ল। পোনচাটেই ৰজাৰ কাৰেং পালোহি। ৰজাঘৰে কিন্তু হুকুমহে দিলে, বোলে, “এইবাৰৰ ৰংবোৰ বুটলাৰ দায়িত্ব তোমাৰ”।এনেয়েও ৰঙতে বুৰি থাকোঁ, পিচে ৰজাঘৰীয়া ৰং বুটলা জানো সহজ? পচন্দ নহ’লে বা কি আদেশ দিয়ে! নচঁচা শূলত পৰাৰো ভয়। কিঞ্চিত শংকা, কিঞ্চিত উত্তেজনাৰে দায়িত্ব হাতত ল’লোঁ। ল’লোঁ যেতিয়াতো এমাহলৈ বন্দী হ’বই লাগিব! ৰং বুটলাৰ নামত কতৰ দুৱাৰত যে টুকুৰিয়াব লগা নহ’ল! প্ৰতিখন দুৱাৰ মেলি গৃহস্থই মন খুলি ৰঙৰ টোপোলা আগবঢ়াই দিলে। দুই এজনে অৱশ্যে দুৱাৰ মেলি সঁহাৰি জনালে যদিও ব্যস্ততাৰ বাবে টোপোলা বান্ধিবলৈ আহৰি নাপালে। হ’লেও ‘শেষ ভালেই সকলো ভাল’- আপ্তবাক্যটি সুঁৱৰি শেষ হাঁহিটো মাৰি ৰজাঘৰক সমূহ ৰঙৰ টোপোলা চমজি আহিলো।\nএইখিনিতে কিন্তু সাধুটো শেষ নহ’ল। আৰু থাকি গ’ল কিবাকিবি-কিছু অভিজ্ঞতা, কিছু স্মৃতি আৰু আখৰৰ মোহত বন্দী হৈ থকা এখিনি নিস্বাৰ্থ মানুহ। তেওঁলোক মোৰ পথৰ সংগী।\nঅভাগিনীক এই কামটো কৰিবলৈ দিয়াৰ বাবে উপযুক্ত বিবেচিত কৰিবলৈ ৰিন্টুমনি দত্ত ডাঙৰীয়াৰ বৰঘৰত কোনে বাৰ্তা দিছিল সেয়া জনাৰ অৱকাশ নাথাকিল। যিয়েই নহওক, দায়িত্ব হাতত ল’লো যেতিয়া নিজৰ ওপৰত বিশ্বাস নাথাকিলেও ৰজাঘৰৰ বিশ্বাস হেৰাবলৈ দিব নোৱাৰি বুলি বাকী সকলো কামত তলা লগাই ‘ফটাঢোল’ আলোচনীৰ কামত লাগি গ’লোঁ।\nদ্বাদশ সংখ্যাৰ ‘ফটাঢোল’আলোচনী। ক্ৰমান্বয়ে উচ্চতৰ বিন্দুত অৱস্থান লোৱা এখন হাস্যব্যংগৰ আলোচনীৰ দায়িত্ব লোৱাটো যিদৰে কষ্টসাধ্য, সেইদৰে এক গৌৰৱৰ কথাও। এই গৌৰৱৰ ভাগ দিয়াৰ লগতে হাতত হাত ধৰি আগুৱাই লৈ গ’ল আলোচনীৰ প্ৰাক্তন সম্পাদক গীতিকা শইকীয়া বাইদেউ, চবিনা ইয়াছমিন বাইদেউ, ঋতুপৰ্ণা মহন্ত আৰু জিমণি গগৈয়ে । সময়ে সময়ে সহায়ৰ হাত আগবঢ়ালে অভিজিতদা (অভিজিত কলিতা), জ্যোতিদা(জ্যোতিৰূপম দত্ত), দেবুদা(দেৱজিত শইকীয়া), বিজয় মহন্ত, সঞ্জীৱ ভট্টাচাৰ্য, বিকাশ শইকীয়া, ঈশানজ্যোতি বৰা, মনীষা কাকতিকে ধৰি সম্পাদনা গোষ্ঠীৰ সমূহ কৰ্তাই।\nসম্পাদনা গোষ্ঠীৰ বাহিৰৰ যি কেইজনক হকে-বিহকে আমনি কৰিছিলো, “এইটো এতিয়াই লাগে” বুলি মৰম মিহলি জেদ ধৰিছিলো, তেওঁলোক দুজন হৈছে মৰাণৰ ধ্ৰুৱজ্যোতি অৰ্জুন আৰু গোগামুখৰ বিনয়কৃষ্ণ তামুলী ফুকন। তেওঁলোকক ধন্যবাদ দিয়াৰ ধৃষ্টতা মোৰ নাই। ডিব্ৰুগড়ৰ কৃষ্ণচূড়াকেইজোপাও আক’ নতুন ফেশ্বনত ফুলিছে এইবাৰ। সেই ফেশ্বনটো কেমেৰাত তুলি আনিবলৈ কুতুৰি আছিলো বিশ্বজিৎ গগৈক। ‘ফটাঢোল’ৰ নহ’লেও মোৰ এই পথত তেওঁৰ অৱদানো কম নাছিল। তেওঁলৈ অযুত কৃতজ্ঞতা জ্ঞাপন কৰিলোঁ।\nকামৰ সময়ত গান শুনি থকাটো মোৰ পুৰণি অভ্যাস। সেইফেৰা সৌভাগ্যৰো সংযোগ ঘটিছিল দিম্পল কলিতা আৰু বিকাশ নাথৰ জৰিয়তে। মৰম দিলো দুয়োলৈ এই আপাহতে।\nশৈশৱৰ লগৰী তথা শিক্ষাজীৱনৰ অগ্ৰজ মৌচুমী বৰিৰ লগত কৰা ঠেনঠেননিবোৰ আছেই। মোৰ টেনচন হৈছে, ঔষধ এটাই, মৌবাৰ মৌসনা মাত। মোৰ আনন্দ লাগিছে, ভাগ দিবলৈ আছে নহয় মৌবা। মোৰ দুখ হৈছে, সেয়াচোন ওচৰতে ৰৈ আছে মৌবা। শেষত সম্পাদকীয় লিখি উঠি মৌবাক ফোন কৰিলো,- “সম্পাদকীয় লিখিলো, কিন্তু তোমাক দেখুৱাই লাভ নাই কাৰণ তুমিতো মোৰ বেয়াবোৰ দেখাই নোপোৱা।”\nমঙলদৈৰ জয়ন্ত শৰ্মা। “একো ভাল লিখা নাই, আৰু ভাল কৰক” বুলি মুখতে কৈ দিব পৰাকৈ সেই এজনেই মানুহ আছিল। মোৰ সকলোবোৰ লিখনিৰ নিৰ্মোহ বিশ্লেষকজনৰ দিহা-পৰামৰ্শ সততে মানি চলোঁ। এই চেগতে তেওঁৰ ওচৰতো কৃতজ্ঞ হৈ ৰ’লোঁ।\nসঞ্জীৱ মজুমদাৰ দাদা আৰু ৰাজদ্বীপ বৰা ভিনদেউৱে তথ্য আৰু হাঁহিৰ টুকুৰা ছটিয়াই মনটো জীপাল কৰি ৰাখিছিল । দুয়োজনলৈ মোৰ শ্ৰদ্ধামিহলি কৃতজ্ঞতা জ্ঞাপন কৰিলো ।\nআলোচনীখনৰ বাবে লিখনি গোটাওঁতে ড°ভৱেন্দ্ৰনাথ শইকীয়া ছাৰৰ এষাৰি কথা মানি চলিছিলো। অসমৰ চুকে-কোণে থকা লিখকসকলক উলিয়াই অনাৰ প্ৰচেষ্টাত আছিল তেওঁ। সেই আদৰ্শৰ বাটেদিয়েই গৈ ময়ো ‘ফটাঢোল’ আৰু অন্যান্য গোটসমূহত লিখি থকা লেখকৰ সন্ধানত আছিলো। সেয়েহে ‘ফটাঢোল’গোটলৈ অহা সৰহসংখ্যক হাস্য-ব্যংগৰ লিখনিয়েই আছিল মোৰ সংখ্যাৰ আলোচনীৰ প্ৰধান সমল। ‘অকব’ৰ দৰে আন গোটতো দুজনমানৰ ভাল লিখনিত চকু পৰিছিল। যোগাযোগ কৰি সঁহাৰি পাইছিলো। কোনোদিনে নজনা মানুহকো ভাষাৰ টানে তথা আখৰৰ টানে কিদৰে একলগ কৰিছিল, সেই কথা ভাবি বৰকৈ আপ্লুত হৈছো।প্ৰবন্ধ লিখিবলৈ ইতস্ততবোধ কৰিছিল কেইগৰাকীমান নিবন্ধকাৰে,“প্ৰবন্ধ নামৰ নিৰস কথাবোৰ এই আলোচনীত কোনে পঢ়িবলৈ আহিব” বুলি! মই তেওঁলোকৰ মন্তব্যৰ বিৰোধিতা কৰি কৈছিলো, “প্ৰবন্ধ নামৰ তথ্যসম্বলিত লেখনি এটা আমাৰ মাজত মজুত থকাটোৱেই ডাঙৰ কথা। গৱেষণাৰ কামত নতুবা নতুন চামৰ প্ৰয়োজনীয় তথ্যৰ বাবে চাৰ্চ ইঞ্জিনে আমাৰ আলোচনীখন যেতিয়া উলিয়াই আনিব, তাতকৈ আমাৰ বাবে গৌৰৱৰ কথা কি হ’ব পাৰে? এই ছেগতে এই আলোচনীলৈ লিখনি প্ৰদান কৰা সমূহ লিখকলৈ অশেষ ধন্যবাদ জ্ঞাপন কৰিলো।\nহাস্যৰসেৰে ভৰপূৰ মানুহবোৰলৈ আগতে হিংসা হৈছিল, তেওঁলোকে কিদৰে মুহূৰ্ততে একোখনি গোমোঠা মুখ ৰঙীন কৰি তোলে, সেই ভাবি আচৰিত হৈছিলো। এই গোটলৈ আহি সেই হাস্যৰস সৃষ্টিৰ সোৱাদ পালোঁ। একোখনি গোমোঠা মুখ ৰঙীন কৰি তুলিবলৈ সক্ষম হ’লোঁ। আনহে নালাগে, হাঁহিবোৰক গতি দিবলৈ সক্ষম হ’লোঁ। মোৰ সাফল্যও সিমানখিনিতেই। ‘ফটাঢোল’ গোটলৈ পুনৰবাৰৰ বাবে অলেখ প্ৰণাম যাঁচিলোঁ।\nহাঁহি পৃথিৱীৰ প্ৰাচীনতম ভাষা। হাঁহি পৃথিৱীৰ সাৰ্বজনীন ভাষা। ‘ফটাঢোল’য়ে সৃষ্টিৰ নৈখন নিৰ্মল কৰি ৰাখক। হাঁহিবোৰ কুলুকুলু সুৰেৰে বৈ থাকক।\nজয়তু ‘ফটাঢোল’ ।\nসম্পাদক, দ্বাদশ সংখ্যাৰ ‘ফটাঢোল’ আলোচনী।


Class 10 Assamese Chapter4মই অসমীয়া | অসমীয়া Class 10 মই অসমীয়া » Dev Library\nClass 10 Assamese Chapter4মই অসমীয়া | অসমীয়া Class 10 মই অসমীয়া, দশম শ্ৰেণীৰ অসমীয়া প্ৰশ্নৰ উত্তৰ, SEBA Class 10 Assamese Question Answer Chapter4Notes to each chapter is provided in the list of SEBA অসমীয়া Class 10 Question Answer so that you can easily browse through different chapters and select needs one. SEBA Class 10 Assamese Chapter Chapter4মই অসমীয়া can be of great value to excel in the examination.\nClass 10 Assamese পাঠ –4মই অসমীয়া – সমাধান, Class 10 Assamese মই অসমীয়া Question Answer, Class 10 Lesson4Question Answer, মই অসমীয়া class 10 মূলভাব answer to each chapter is provided in the list so that you can easily browse throughout different chapter Class 10 Assamese Chapter4মই অসমীয়া and select needs one.\nClass 10 Assamese Chapter4মই অসমীয়া\nAlso, you can read SCERT book online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Class 10 Assamese Chapter4মই অসমীয়া Solutions for All Subject, You can practice these here.\n― চৈয়দ আব্দুল মালিক\n১। চমু উত্তৰ দিয়ঃ\n( ক ) চৈয়দ আব্দুল মালিকৰ কবিতা পুথি এখনৰ নাম লিখা ।\nউত্তৰ চৈয়দ আব্দুল মালিকৰ একমাত্র কবিতা পুথিখনৰ নাম হ’ল – বেদুইন ’ ।\n( খ ) মােগলসকলে অসমৰ ক’ত ভৰি দিছিল ?\nউত্তৰঃ মােগলসকলে অসমৰ সেউজীয়া দূবৰি বনত ভৰি দিছিল ।\nউত্তৰঃ দুপৰৰ পূর্ণ আলােকত জিলিকিছিল ।\n( ঘ ) অসমীয়াসকলে কিহেৰে তৈয়াৰী পেঁপা বজাইছিল ?\nউত্তৰঃ অসমীয়াসকলে ম’হৰ শিঙৰ তৈয়াৰী পেঁপা বজাইছিল ।\n( ঙ ) অসমৰ স্বৰ্গদেৱে কিহেৰে দেউল সাজিছিল ?\nউত্তৰঃ অসমৰ স্বৰ্গদেৱে হাঁহ – কণী , চাউলেৰে দেউল সাজিছিল ।\n২। অসমৰ হেংদাং জিলিকিল দুপৰৰ পূর্ণ আলােকত ’ — কথাখিনিৰ তাৎপর্য ব্যাখ্যা কৰা ।\nউত্তৰঃ সাম্রাজ্যবাদী মােগলে অসম আক্ৰমণ কৰাৰ সময়তে স্বাধীনচিতীয়া আহােমসকলে শত্ৰৰ বিৰুদ্ধে হাতত হেংদাং লৈ বীৰত্বৰে যুঁজ দিছিল । জিলিকি উঠিছিল জাতীয়তাৰ সত্ত্বা , অস্ত যােৱা নাছিল উদিত সূৰুযৰ আভা। তিৰবিৰণীয়ে শত্ৰৰ মনতাে ত্ৰাসৰ সৃষ্টি কৰি তুলিছিল ।\nসমৰ থলিত জিলিকি উঠিল অসমীয়াৰ শৌর্যবীর্য । অমােঘ অস্ত্র হেংদাঙৰ তীক্ষ ধাৰ । এই ধাৰাল হেংদাঙৰ কোবত চিটিকি পৰিল । শত্রুসেনা , বন্দী হ’ল বিদেশী মােগল ।\n৩। অসমৰ পুৰুষ – নাৰীয়ে কেনেদৰে ৰণলৈ ওলাই আহিছিল নিজৰ ভাষাৰে লিখা ।\nউত্তৰ : সুদূৰ পশ্চিমৰ পৰা মােগলসকলে অসম অধিকাৰ কৰাৰ মানসেৰে । অসম ভূমিত আহি উপস্থিত হ’লহি ৷ চকুত তেওঁলোেক বিজয়ৰ সপােন । কিন্তু আনফালে স্বদেশ আৰু স্ব – জাতিৰ হকে মৃত্যুবৰণ কৰিবলৈ ভয় নকৰা , স্বামীৰ প্ৰতি অচলা ভক্তি , সময়ত শত্ৰুৰ বিপক্ষে অস্ত্র লােৱা এইখন অসমৰ মহিলাসকল কেৱল মহিলায়ে নহয় ।\nতেওঁলােক বীৰাংগণা , তেওঁলােক মহাসতী । যিখন দেশৰ মহিলাই । দেশ পৰিচালনা কৰিবও জানে সেইখন দেশৰ মহিলাই শত্রুৰ বিপক্ষে ৰণচালি দিবলৈও পাৰ্গত । ৰণচণ্ডী মূর্তি ধৰি শত্ৰুৰ বুকুভেদী হেলাৰঙে মৃত্যুবৰণ কৰিব পৰাৰ সাহসেৰে । সাহসী এই অসমীয়া নাৰী ।\nঅসমীয়া নাৰীৰ বীৰত্বৰ সেই বিজয়গাথা মূলাগাভৰু , ৰাধাকুণী , জয়মতী আদি নাৰীৰ অৱদান আজিও যেন অক্ষুগ্ন হৈআছে । এইসকল অসমীয়া বীৰ বীৰঙ্গনাৰ বীৰত্বৰ সন্মুখত ৰাজপুত বিজয়ী মােগলৰ বল বীৰত্ব ক’ৰবাত লুকাল ।\n৪। কত অত বল পালে অসমৰ সেনানীয়ে\nশুকান সান্দহআৰু পানী আঁজলীত । ”\n—কথাষাৰৰ তাৎপর্য ব্যাখ্যা কৰা ।\nউত্তৰ : কবিতাটোত কবিয়ে অসমীয়া জাতিৰ অতীত ইতিহাস অৱলােকন কৰি কৈছে যে ভাৰতজয়ী মােগলে কিয় অসম দেশত থমকি ৰবলগীয়া হৈছে । বীৰত্বৰে যুঁজি মােগলক পৰাজিত কৰিছে । তিওৱা চাউল ভাজি খুন্দি প্রস্তুত কৰা জলপান শুকান সান্দহ একাজলি পানীত সানি খােৱা অসমীয়া সেনানীয়ে এনে বল শক্তি ক’ৰ পৰা পালে ।\nঅলপমান সান্দহ লৈ তাত পানী দিলে ফুলি পৰিমাণটো বাঢ়ি যায় । ঠিক সেইদৰে মাতৃভূমিৰ আসন্ন বিপদ দেখাৰ লগে লগে অসমৰ সেনানীৰ যেন বল – বিক্রম দুগুণে বৃদ্ধি পালে । কবিয়ে আচৰিত হৈভাবিছে , অসমীয়াৰ শৌর্য বীর্য সচাকৈয়ে অলৌকিক শক্তিৰে বলৱান ।\n৫। মইঅসমীয়া’কবিতাটোত অসমৰপ্ৰকৃতিৰ বিনন্দীয়াৰূপকিদৰেপ্ৰতিফলিত হৈছে বুজাইলিখা ।\nউত্তৰঃ সাম্রাজ্যবাদী মােগলে অসম আক্ৰমণ কৰিবলৈ আহি অসমৰ বিনন্দীয়া ৰূপ দেখি তবধ মানিছে । অসমৰ চৌদিশে ধুসৰ পাহাৰ , ইয়াৰ প্ৰতিটো বনৰ পাত যেন জাংফাই – মিনা কৰাহে । অর্থাৎ নিয়ৰত তিতি থকা বনৰ পাতত সূৰ্যৰ পােহব । পৰিলে ধুনীয়া মণিৰ নিচিনাকৈ তিৰবিৰাই থাকে ।\nনিয়ৰৰ টোপাল পৰি দূবৰি বনবােৰ এনেদৰে জিলিকি থাকে যেন মুকুতাৰ থােপাহে । অসমৰ ধূলিয়ে – বালিয়ে ধুনীয়া বাখৰৰ দৰে মূল্যৱান বস্তু পৰি থাকে । অর্থাৎ অসম মূল্যৱান সম্পদেৰে ভৰা । প্রাকৃতিত সম্পদত অসম অতি চহকী । অসমৰ সকলাে বস্তুৱে ইমান মূল্যৱান আৰু ধুনীয়া যে ।\nপুঠি মাছৰ দৰে সৰু জীৱটোৱেও কাণত সােণৰ খুৰীয়া পিন্ধে আৰু ভেকুলীৰ নিচিনা ক্ষুদ্র প্রাণীটোৱেও ফোঁট লৈ ধুনীয়া হৈ থাকে । অর্থাৎ অসম প্ৰকৃতিৰ দানত অপৰূপা হৈ পৰে । সকলাে বস্তুৰে উভৈনদী অসমত আনকি নদীৰ বালিতে সােণ পােৱা যায় । এনেদৰে মই অসমীয়া’কবিতাটিত অসমৰ প্ৰকৃতিৰ বিনন্দীয়া ৰূপ সুন্দৰভাবে প্রতিফলিত হৈছে ।\n৬। কবি চৈয়দ আব্দুল মালিকৰ চমু পৰিচয় দিয়া ।\nউত্তৰঃ ১৯১৯ চনত দেৰগাঁৱৰ ওচৰৰ নাহৰণিত এইগৰাকী বিখ্যাত সাহিত্যিক জন্ম হয় । বহুমুখী প্রতিভাৰ অধিকাৰী মালিক একাধাৰে ঔপন্যাসিক , গল্পকাৰ , নাট্যকাৰ , কবি , ব্যংগলেখক , গৱেষক , গীতিকাৰ , শিশু – সাহিত্যিক আৰু ৰাজনীতিক । তেওঁ বিয়াল্লিছখনতকৈও অধিক উপন্যাস ৰচনা কৰিছে । সেইবােৰৰ ভিতৰত ৰথৰ চকৰি ঘূৰে,’\n‘সূৰুযমুখীৰ স্বপ্ন,’ ‘ পহুমৰ হাবিৰ বাট,’ ‘জেতুকা পাতৰ দৰে , ৰূপতীৰ্থৰ যাত্রী ’ , ‘ ধন্যনৰ তনু ভাল’ , -‘ অঘৰী আত্মাৰ কাহিনী ’ , ৰূপাবৰিৰ পলস’আদি প্রধান । ‘ অঘৰী আত্মাৰ কাহিনী’উপন্যাসখনৰ বাবে তেওঁ ১৯৭২ চনত সাহিত্য অকাডেমি বঁটা লাভ কৰে । পৰশমণি ’ তেওঁৰ প্রথম প্রকাশিত চুটিগল্প সংকলন । তাৰ পাছত ‘ এজনী নতুন ছােৱালী ’ , ৰঙাগড়া ’ , ‘প্রাণাধিকা ’ , ‘ মৰম মৰম লাগে ’ আদি চুটিগল্প সংকলন প্রকাশ পায় ।\nমাজত মাথোঁ হিমালয় ’ তেওঁৰ দ্বাৰা ৰচিত ভ্রমণ কাহিনী । ১৯৭৬ চনত তেখেত ৰাজ্যসভাৰ সদস্য হৈছিল । তেখেতে ৬০ খনতকৈও অধিক । উপন্যাস , ২৫ খনৰাে অধিক গল্প , ২০ খন অনার্তাৰ মঞ্চ নাটক আৰু কেইবাখনাে বিভিন্ন প্ৰকাৰৰ গ্ৰন্থ ৰচনা কৰিছিল ।\nতেখেতে শংকৰদেৱ বঁটা ( ১৯৯৫ ) , পদ্মভূষণ । ( ১৯৭৯ ) , পদ্মশ্রী ( ১৯৮৪ ) , সাহিত্য অকাডেমীবঁটা ( ১৯৭২ ) আদি বিভিন্ন বঁটা লাভ কৰে । সাহিত্যচাৰ্য্য সন্মান লাভ কৰা এইগৰাকী প্রখ্যাত সাহিত্যিকৰ মৃত্যু হয় ২০০০ । চনৰ ১৯ ডিছেম্বৰত ।\n৭। অসমলৈ যুদ্ধ কৰিবলৈ আহি মােগলসকলে অসমৰ ৰূপ কিদৰে বৰ্ণনা কৰিছে বুজাই লিখা ।\nউত্তৰঃ সাম্রাজ্যবাদী মােগলে অসম আক্ৰমণ কৰিবলৈ আহি অসমৰ বিনন্দীয়া । ৰূপ দেখি তবধ মানিছে । অসমৰ ৰূপ অতি সুন্দৰভাৱে বৰ্ণনা কৰিছে । অসমৰ । চৌদিশে ধুসৰ পাহাৰ । ইয়াৰ প্ৰতিটো পাত যেন জাংফাই , মিনাকৰাহে । নিয়ৰৰ টোপাল । পৰি দূবৰিৰ বনবােৰৰ এনেদৰে জিলিকি আছে যেন মুকুতাৰ থােপাহে ।\nঅসমৰ ধুলিয়ে – বালিয়ে ধুনীয়া বাখৰৰ দৰে মূল্যৱান বস্তু পৰি থাকে । প্রাকৃতিক সম্পদত অতি চহকী অসমৰ সকলাে বস্তুৱেই মূল্যৱান আৰু ইমান ধুনীয়া যে পুঠি মাছৰ দৰে সৰু জীৱটোৱেও কাণত সােণৰ থুৰীয়া পিন্ধে । ভেকুলীৰ নিচিনা ক্ষুদ্র প্রাণীটোৱেও কপালত ফোঁট লৈ ধুনীয়া হৈ থাকে । অসম প্ৰকৃতিৰ দানত অপৰূপা হৈ পৰে ।\nসকলাে বস্তুৰে উভৈনদী অসমত আনকি নদীৰ বালিতে সােণ পােৱা যায় ।\nপ্রবালৰ দৰে মূল্যৱান পাথৰেৰে নির্মিত দলঙত অসমীয়াই ভৰি ধােৱে । বাঘ । নখেৰে খাৰু আৰু আঙঠি বনাই পিন্ধে । মহৈব শিঙেৰে পেঁপা নির্মাণ কৰি বজায় , হাঁহকণী আৰু বৰা চাউলেৰে স্বৰ্গদেউসকলে দেউল সজায় ।\nসাগৰৰ দৰে বৃহৎ বৃহৎ পুখুৰী খন্দায় । নিষ্কর্মা ধােদৰ হতুৱাই ৰাজআলি বন্ধায় । অসমীয়া মানুহৰ মাতত মৌ বৰষে । যি মাত শুনি শিললা পমি যায় ।\nঅসমৰ এনে ৰূপ , এনে সৌন্দর্য দেখি মােগলসকল ভােল গৈছে ।\nদেশ–প্রাণ , মুক্ত – প্রাণ , অসমৰ স্বদেশ ভকতি ।\nউত্তৰ : উক্ত কবিতাফাকি আমাৰ পাঠ্যপুথিৰ অন্তৰ্গত চৈয়দ আব্দুল মালিক দেৱৰ দ্বাৰা ৰচিত মই অসমীয়া’নামৰ কবিতাটিৰপৰা তুলি দিয়া হৈছে ।\nঅসমীয়া সৈনিক আৰু সাধাৰণ নাগৰিকৰ বল – বিক্ৰমৰ বিষয়ে ক’বলৈ গৈ কবিয়ে উক্ত কবিতাফাকি অৱতাৰণা কৰিছে ।\nসাম্রাজ্য বিস্তাৰৰ অৰ্থে অসম অধিকাৰ কৰিবলৈ অহা মােগলসকলে অসমীয়া মানু বীৰত্ব দেখি তবধ মানিছে । মােগলে ভাবিছিল তেওঁলােকে সহজে অসম অধিকাৰ কৰিব পাৰিব । কিন্তু সমৰ থলীত দেশমাতৃক ৰক্ষাৰ হেতু উপস্থিত অসমৰ পুৰুষ – তিৰােতাক দেখি বিস্মিত হৈ পৰিছে ।\nপুৰুষ – নাৰী সকলােৰে ৰণচণ্ডী মূর্তি আৰু বল – বিক্রম তথা সমৰ কৌশলত মােগলে পৰাজয় স্বীকাৰ কৰিবলৈ বাধ্য । হল । সদা বিজয়ী অসমীয়াৰ কণ্ঠত উচ্চস্বৰত স্পন্দি হ’ল অসমৰ স্বাধীনতাৰ গান আৰু প্ৰতিধ্বনি হ’ল অসমৰ গৌৰৱ আৰতি । অসমীয়া সেনাৰ দুৰন্ত শক্তি আৰু গভীৰ স্বদেশ প্রেমৰ পৰিচয় শত মােগলে ভালকৈয়েপালে ।\n( খ ) দুৱৰিৰ পাতে পাতে মুকুতাৰ থােপা গচকত ভাগে মবকত ,\nউত্তৰ : উপৰি উক্ত কবিতাফাকি আমাৰ পাঠ্যপুথিৰ অন্তৰ্গত চৈয়দ আব্দুল মালিকদেৱৰ দ্বাৰা ৰচিত মই অসমীয়া’নামৰ কবিতাটিৰপৰা তুলি দিয়া হৈছে ।\nসৌন্দর্য সুষমা , নিৰুপমা অসমৰ সৌন্দৰ্যৰ কথা মােগলৰ দৃষ্টিত কিদৰে ধৰা দিছে সেই বিষয়ে ক’বলৈ গৈ কবিয়ে উক্ত কবিতাফাকিব উল্লেখ কৰিছে ।\nসাম্রাজ্যবাদী মােগলে অসম আক্ৰমণ কৰিবলৈ আহি অসমৰ বিনন্দীয়া ৰূপ দেখি তবধ মানিছে । অসমৰ ৰূপ অতি সুন্দৰভাৱে বৰ্ণনা কৰিছে । মােগলসকলে । দেখিছিল অসমৰ চৌদিশে ধুসৰ পাহাৰ । ইয়াৰ গছৰ প্ৰতিটো পাত যেন জাংফাই , মিনাকৰাহে ।\nনিয়ৰৰ টোপাল পৰি দূবৰি বনবােৰ মুকুতাৰ থােপাৰ দৰে জিলিকি আছে । অসমৰ ধুলিয়ে – বালিয়ে ধুনীয়া বাখৰৰ দৰে পৰি থকা মূল্যৱান সম্পদ । কাৰােবাৰ লাহি খােজত ভাঙি – চিঙি পৰে ।\nঅসমৰ লােক শিল্পী সকলে হাতীৰ দাঁতৰ পৰা তেওঁলােকে বিভিন্ন সামগ্রী তৈয়াৰ কৰি ব্যৱহাৰ কৰিছিল । তেওঁলােকে খৰমৰ চুলা তৈয়াৰ কৰি লৈছিল । পাথৰেৰে নির্মিত দলৰ ওপৰত তেওঁলােকে ভৰি ধুইছিল । অসম তথা অসমবাসী এনে শিল্পীসুলভ মন দেখি মােগলসকল পুলকিত হৈ পৰিছিল ।\n( গ ) মােহ গ’ল দূৰণিৰ বিদেশী মােগল\nঅসমত যেতিয়া দেখিলে সৰগৰ ৰূপ বিনন্দীয়া , অসমত বন্দী হ’ল , অসমৰ ৰূপ মুগ্ধ দূৰৰ মােগল আহিহ’ল অসমীয়া ৷৷\nউত্তৰঃ উক্ত কবিতাফাকি আমাৰ পাঠ্যপুথিৰ অন্তৰ্গত চৈয়দ আব্দুল মালিকদেৱৰ দ্বাৰা ৰচিত ‘মই অসমীয়া’ নামৰ কবিতাটিৰপৰা তুলি দিয়া হৈছে ।\nঅসমলৈ যুদ্ধ কৰিবলৈ আহি মােগলসকলে অসমৰ ৰূপ সৌন্দর্য দেখি কিদৰে ” মােহিত হৈ পৰিছিল সেই কথা ক’বলৈ গৈ কবিয়ে উক্ত কবিতাফাকিৰ অৱতাৰণা কৰিছে ।\nঅসম আক্ৰমণ কৰিবলৈ আহি বিশ্বজয়ী মােগলে ভাবিছিল তেওঁলােকে সহজে অসম অধিকাৰ কৰিব পাৰিব । কিন্তু দেশ মাতৃৰ ৰক্ষাৰ হেতু হাতত হেংদাং লৈ ৰণচণ্ডী মূর্তি ধৰা অসমৰ পুৰুষ – তিৰােতা সকলােকে দেখি বিস্মিত হৈছিল । অসমীয়া সেনানীৰ সমৰ কৌশল তথা বীৰত্বৰ সন্মুখত মােগলে পৰাজয় স্বীকাৰ কৰিবলৈ বাধ্য হ’ল ।\nকিন্তু অসমৰ বিনন্দীয়া সৌন্দর্যত মােগলসকল মুগ্ধ হল । অসমৰ বিনন্দীয়া ৰূপ , ভক্তি প্ৰেমৰ সৌন্দর্য , অসমৰ ধুলিয়ে – বালিয়ে পৰি থকা ধুনীয়া বাখৰৰ দৰে মূল্যবান সম্পদ , জাংফাই , মিনাকৰা গছ – বনৰ পাতত পৰি জিলিকি উঠা নিয়ৰৰ কণা ৰূপ , এনে সৌন্দর্য দেখি মােগলসকল ভােল গৈছে ।\nযুদ্ধত পৰাজিত মােগলৰ বহুতেই যুদ্ধবন্দী হিচাপে অসমত থাকি পাছলৈ অসমীয়া সংস্কৃতিৰ লগত একাকাৰ হৈ পৰিল । অসমীয়াৰ পৰিচয়েৰে তেওঁলােকে অসমৰ মাটিৰ মায়াত বন্দী হৈপৰিল ।\n(ঘ) জীবনে মৰণে মই চিৰদিন অসমীয়া\nঅসমীয়া দেহপ্রাণ মন ;\nমবিলেও বৰি ল’ম অসমৰ অমিয়া মৰণ ।\nউত্তৰঃ উক্ত কবিতাফাকি আমাৰ পাঠ্যপুথিৰ অন্তৰ্গত চৈয়দ আব্দুল মালিকদেৱৰ ৰচিত ‘ ‘মই অসমীয়া’নামৰ কবিতাটিৰপৰা তুলি দিয়া হৈছে ।\nস্বদেশৰ প্রতি আনুগত্য আৰু স্বজাতিৰ প্ৰতি থকা নিভাঁজ ভালপােৱা প্রকাশ কৰিবলৈ গৈ কবিয়ে উক্ত কবিতাফাকিৰ উল্লেখ কৰিছে ।\nমােগলসকলে অসম আক্ৰমণ কৰিবলৈ আহি অসমীয়া মানুহৰ বীৰত্ব দেখি বিস্মিত হৈছিল । অসমীয়া ল’ৰা – তিৰােতাৰ মাজত দেখা পােৱা স্বদেশ প্রেমে মােগলসকলৰ অন্তৰ চুই গৈছে।পৰাজিত মােগলৰ বহুতেই যুদ্ধবন্ধী হিচাপে অসমত থাকি অসমৰ সৌন্দর্য সুষমাত ভােল গৈ পাছলৈ অসমীয়া হৈ পৰিল । ক্রমে হাড়ে হিমজুৰে তেওঁলােক অসমীয়া সংস্কৃতিৰ লগত একাকাৰ হৈ পৰিল ।\nতেওঁলােকৰে মাজৰে এজন হিচাপে ভাবি কবিয়েও অসমীয়া হৈ অসমৰ বাবে যুঁজিব খুজিছে আৰু অসমৰ বাবেই মৰবিও খুজিছে । জীয়াই থাকোতে অসমৰ বাবে কাম কৰিবলৈ বিচৰা কবিয়ে মৃত্যুৰ পিছতত অসমতেই পুনৰ জনম ল’ব বিচাৰিছে । অসমীয়াৰ পৰিচয়েৰে জীৱনে – মৰণে তেওঁ চিৰকাল থাকিব খােজে এই মাটিৰ মায়াত বন্দী হৈ ।\n৯। মই অসমীয়া’কবিতাটোত কবিয়ে অসমীয়া জাতিৰ বীৰত্ব আৰু পৰাক্ৰমক কিয় প্রশংসা কৰিছে তােমাৰ কথাৰে বুজাইলিখা ।\nউত্তৰঃ মইঅসমীয়া কবিতাটোত কবিয়ে অসমীয়া জাতিৰ বীৰত্ব আৰু পৰাক্ৰমক প্রশংসা কৰিছে ।\nঅসমীয়া জনগণৰ স্বর্ণিল অতীতৰ বীৰত্বপূর্ণ ধ্বজা আৰু পৰাক্ৰমক লৈ কবি গৌৰৱান্বিত । অসমৰ অতীত ইতিহাস ৰােমন্থন কৰি কবিয়ে কৈছে যে মােগলসকলে অসম আক্ৰমণ কৰিবলৈ আহি অসমীয়া মানুহৰ বীৰত্ব দেখি বিস্মিত হৈছিল।\nবিশ্বজয়ী মােগলে ভাবিছিল তেওঁলােকে সহজে অসম অধিকাৰ কৰিব পাৰিব । কিন্তু অসমৰ সমৰ থলীত পুৰুষ – তিৰােতা সকলােৰে হাতত হেংদাং লৈ ধৰাৰণচণ্ডী মূর্তি দেখি মােগলৰ গতিৰুদ্ধ হৈ পৰিছে । দুপৰৰ পােহৰত জিলিকি উঠা হেংদাঙৰ ঝণঝণনিত অসমীৰ সন্তানসকলৰ বল – বিক্রম যেন দুগুণে বৃদ্ধি পাইছে ।\nঅৱশেষত অসমীয়া সেনানীৰ সমৰ কৌশল তথা বল – বিক্ৰমৰ সন্মুখত মােগলে পৰাজয় স্বীকাৰ কৰিবলৈ বাধ্য হ’ল । বন্দী হ’ল মােগলৰ অলেখ সেনানী । সদা বিজয়ী অসমীয়াৰ কণ্ঠত ৰঞ্জিত হ’ল অসমৰ স্বাধীনতাৰ গান তথা অসমৰ গৌৰৱৰ আৰতি । অসমীয়া সেনাৰ শক্তিৰ পৰিচয় অসমে পালে । পৰাজিত যুদ্ধবন্দী মােগলৰ বহুতেই অসমত থাকি গ’ল ।\nহাড়ে – হিমজুৰে তেওঁলােকে অসমীয়া সংস্কৃতিৰ লগত একাকাৰ হৈ পৰিল । পাছলৈ অসমীয়া পৰিচয়েৰে তেওঁলােকে অসমৰ মাটিৰ মায়াত বন্দী হ’ল । সেইসকলৰ মাজৰে এজন হিচাপে কবিয়েও হাড়ে – হিমজুৰে অসমীয়া হৈ অসমীয়া জাতিৰ বীৰত্ব তথা পৰাক্ৰমৰ প্রশংসাত পঞ্চমুখ হৈ পৰিছে ।\n১০। কবিয়ে কিয় মৰাৰ পাছত পুনৰ অসমতে জনম ল’ম বুলি ভাবিছে । বুজাইলিখা ।\nউত্তৰ: জীৱণে – মৰণে অসমীয়া হ’ব খােজা কবিয়ে অতীত ৰােমন্থন কৰি কৈছে । যে মােগলসকলে অসম আক্ৰমণ কৰিবলৈ আহি অসমীয়া মানুহৰ বীৰত্ব দেখি । বিস্মিত হৈছিল । অসমীয়া সেনানীৰ সমৰ কৌশল তথা বীৰত্বৰ সন্মুখত মােগলে পৰাজয় স্বীকাৰ কৰিবলৈ বাধ্য হৈছিল।\nপৰাজিত মােগলৰ বহুতেই যুদ্ধবন্দী হিচাপে অসমত থাকি পিছলৈ অসমীয়া হৈ পৰিল । হাড়ে – হিমজুয়ে তেওঁলােক অসমীয়া সংস্কৃতিৰ লগত একাকাৰ হৈ পৰিল । তেওঁলােকৰে উত্তৰপুৰুষ কবিয়েও অসমীয়া হৈ অসমৰ বাবে যুঁজিবলৈ বিচাৰিছে । স্বদেশৰ প্রতি গভীৰ আনুগত্য আৰু স্বজাতিৰ প্রতি থকা নিভাঁজ ভালপােৱাৰ বাবে কবিয়ে মৰাৰ পিছত পুনৰ অসমতে জনম ল’ব বুলি ভাবিছে ।\n১১। ‘মই অসমীয়া’কবিতাটোৰ সাৰাংশ লিখা ।\nউত্তৰ: অসমৰ অতীত ইতিহাস কবিতাটোৰ মাজেৰে সুন্দৰকৈ প্রকাশ পােৱা ‘ মই অসমীয়া’ কবিতাটোৰ মাজেৰে কবিৰ স্বদেশৰ প্রতি আনুগত্য আৰু স্বজাতিৰ প্রতি থকা নিভাঁজ ভালপােৱাও প্রকাশিত হৈছে । অসমলৈ যুদ্ধ কৰিবলৈ আহি মােগলসকলে অসমৰ ৰূপ – সৌন্দর্য আৰু অসমীয়া মানুহৰ বীৰত্ব দেখি বিস্মিত হৈছে ।\nঅসমীয়া ল’ৰা – তিৰােতাৰ মাজত দেখা পােৱা স্বদেশপ্রেমে মােগলসকলৰ অন্তৰ স্পৰ্শ কৰিলে । ইয়াৰ উপৰিও অসমৰ বিনন্দীয়া ৰূপ , ভক্তি প্ৰেমৰ সৌন্দর্য দেখি মােগলসকল মােহিত হৈ পৰিছে । মােগলে দেখিছে অসমৰ চৌদিশে ধুসৰ পাহাৰ । ইয়াৰ প্ৰতিটো পাত যেন জাংফাই , মিনাকৰাহে ।\nনিয়ৰৰ টোপাল পৰি দুবৰিৰ বনবােৰা এনেদৰে জিলিকি আছে যেন মুকুতাৰ থােপাহে । মােগলসকলে আৰু লক্ষ্য কৰিলে যে প্রবালৰ দৰে মূল্যৱান পাথৰেৰে নির্মিত দলঙত অসমীয়াই ভৰি ধােৱে । বাঘ নখেৰে খাৰু আৰু আঙঠি নির্মাণ কৰি পিন্ধে । মহৰ শিঙেৰে পেঁপা । নির্মাণ কৰি বজায় , হাঁহকণী আৰু বৰা চাউলেৰে স্বৰ্গদেউসকলে দেউল সজায় ।\nসাগৰৰ দৰে বৃহৎ বৃহৎ পুখুৰী খন্দায় । নিষ্কর্মা ধােদৰ হতুৱাই ৰাজআলি বন্ধায় । অসমীয়া মানুহৰ মাতত মৌ বৰযে ৷ যিমাত শুনি শিলো পমি যায় । অসমীয়া সেনানীৰ বল – বিক্ৰমৰ ওচৰত পৰাজয় হােৱা মােগলৰ বহুতেই যুদ্ধবন্দী হিচাপে অসমত থাকি পাছলৈ অসমীয়া হৈ পৰিল । হাড়ে – হিমজুৰে তেওঁলােকে অসমীয়া সংস্কৃতিৰ লগত একাকাৰ হৈ পৰিল ।\nসেইসকলৰ উত্তৰপুৰুষ কবিয়েও অসমীয়া হৈ অসমৰ বাবে যুঁজিব খুজিছে আৰু অসমৰ বাবেই মৰিবও খুজিছে । জীয়াই থাকোতে অসমৰ বাবে । কাম কৰিবলৈ বিচৰা কবিয়ে মৃত্যুৰ পিছতাে অসমতেই পুনৰ জনম ল’বলৈ বিচাৰিছে । অসমীয়াৰ পৰিচয়েৰে জীৱনে মৰণে তেওঁ চিৰকাল থাকিব খােজে এই অসমৰ মাটিৰ মায়াত বন্দী হৈ ।\n১২। মই অসমীয়া কবিতাটোত অসমৰ অতীত গৌৰৱৰ চানেকি কিদৰে ফুটি উঠিছে বুজাই লিখা ।\nউত্তৰ: মই অসমীয়া কবিতাটোত অসমৰ অতীত গৌৰৱৰ চানেকি অতি সুন্দৰভাৱে ফুটি উঠিছে । সুদূৰ পশ্চিমৰপৰা অসম অধিকাৰ ৰাৰ সপােন লৈ মােগলসকলে অসমৰ মাটিত ভৰি দিছিলহি ।\nসাম্রাজ্যবাদী মােগলে ভাবিছিল তেওঁলােকে সহজেই অসমীয়াক পৰাভূত কৰি হেলাৰঙে অসম অধিকাৰ কৰিব পাৰিব । কিন্তু অসমৰ সমৰ থলিত উপস্থিত হৈ অসমৰ সেনানীৰ সাহস , মনােবল দেখি মােগল সেনা আচৰিত হৈ পৰিল । দেশ মাতৃক ৰক্ষাৰ হেতু অসমৰ পুৰুষ তিৰােতা সকলােৱে ৰণচণ্ডী মূর্তি ধৰি হাতত হেংদাং লৈ ৰণাংগণত থিয় দিছেহি ।\nঅৱশেষত অসমীয়া সেনানীৰ সমৰ কৌশল তথা বীৰত্বৰ ওচৰত মােগলে পৰাজয় স্বীকাৰ কৰিবলৈ বাধ্য হ’ল । বহুতাে মােগল সেনা বন্দী হ’ল । যুদ্ধবন্দী মােগল সেনাই অসমৰ বিনন্দীয়া সৌন্দর্য , ইয়াৰ মাটিৰ মাহত এনেদৰে আচ্ছন্ন কৰিলে যে অসমতে থাকি , অসমীয়া ভাষা , সংস্কৃতি আঁকোৱালি লৈক্রমে হাড়ে – হিমুজুৱে অসমীয়া হৈ পৰিল ।\nএনেদৰে মই অসমীয়া কবিতাটোৰ মাজেৰে অসমৰ অতীত গৌৰৱৰ চানেকি প্রকাশ পাইছে ।\n১৪। ( ক ) ব্যাসবাক্যসহ সমাসৰ নাম লিখাঃ\nউত্তৰঃ স্বর্গপুৰী : স্বৰ্গৰ পুৰী –ষষ্ঠী তৎপুরুষ সমাস ।\nমুক্তগীত : মুক্ত যি গীত – কর্মধাৰয় সমাস ।\nঅনিৰুদ্ধ : ন ৰুদ্ধ – নঞ তৎপুরুষ সমাস ।\nনিষ্কর্মা : ন কর্ম – নঞ তৎপুরুষ সমাস ।\n( খ ) তলৰ শব্দবােৰৰ নিচিনা পাঁচটা শব্দ সাজা :\nবাঘনখ , হাঁহ কণী , মহশিং ।\nউত্তৰ: হাতী – দাঁত , ৰাজশক্তি , কালিদাস , গ্রন্থাগাৰ , জীৱন – বীমা\n( গ ) বিপৰীত শব্দ লিখ :\nউত্তৰঃ গৌৰৱ — কালিমা\nআলােক ― তিমিৰ\nস্বাধীনতা ― পৰাধীনতা\nপৰাজিত — বিজিত\nসপােন — দিঠক\nমৰণ — জীৱন


Chloramphenicol + Polymyxin B - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Chloramphenicol + Polymyxin B in Assamese\nChloramphenicol + Polymyxin B ৰ লাভ আৰু ব্যৱহাৰসমূহ- Chloramphenicol + Polymyxin B Benefits & Uses in Assamese- Chloramphenicol + Polymyxin B ar laabh aaru byavaharsamuh\nChloramphenicol + Polymyxin B ৰ পালি আৰু সেয়া কেনেদৰে ল'ব- Chloramphenicol + Polymyxin B Dosage & How to Take in Assamese - Chloramphenicol + Polymyxin B ar paali aaru xeya kenedore lobo\nChloramphenicol + Polymyxin B ৰ পাৰ্শ্চক্ৰিয়াসমূহ- Chloramphenicol + Polymyxin B Side Effects in Assamese- Chloramphenicol + Polymyxin B ar parshwakriyasamuh\nChloramphenicol + Polymyxin B সংক্ৰান্ত সতৰ্কতাবাণীসমূহ- Chloramphenicol + Polymyxin B Related Warnings in Assamese- Chloramphenicol + Polymyxin B xonkranta xatarkatabanisamuh\nঅইন দৰৱৰ সৈতে Chloramphenicol + Polymyxin Bৰ গুৰুতৰ ক্ৰিয়া-প্ৰতিক্ৰিয়া- Severe Interaction of Chloramphenicol + Polymyxin B with Other Drugs in Assamese- Oinor xoite Chloramphenicol + Polymyxin B ar gurutor kriya-pratikriya\nChloramphenicol + Polymyxin B মতভেদসমূহ- Chloramphenicol + Polymyxin B Contraindications in Assamese- Chloramphenicol + Polymyxin B nishedhsamuh\nChloramphenicol + Polymyxin B ৰ বিষয়ে সততে সোধা প্ৰশ্নসমূহ- Frequently asked Questions about Chloramphenicol + Polymyxin B in Assamese- Chloramphenicol + Polymyxin B ar bikhoye satate xodha prashnasamuh\nখাদ্য আৰু মদৰ সৈতে Chloramphenicol + Polymyxin B ক্ৰিয়া-প্ৰতিক্ৰিয়া- Chloramphenicol + Polymyxin B Interactions with Food and Alcohol in Assamese- khadya aaru modor xoite Chloramphenicol + Polymyxin B kriya-pratikriya\nChloramphenicol + Polymyxin B ৰ লাভ আৰু ব্যৱহাৰসমূহ - Chloramphenicol + Polymyxin B Benefits & Uses in Assamese - Chloramphenicol + Polymyxin B ar laabh aaru byavaharsamuh\nChloramphenicol + Polymyxin B তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nChloramphenicol + Polymyxin B ৰ পালি আৰু সেয়া কেনেদৰে ল'ব - Chloramphenicol + Polymyxin B Dosage & How to Take in Assamese - Chloramphenicol + Polymyxin B ar paali aaru xeya kenedore lobo\nChloramphenicol + Polymyxin B-ৰ উপাদানসমূহ - Chloramphenicol + Polymyxin B Active Ingredients in Assamese - Chloramphenicol + Polymyxin B-ar upadaansamuh\nChloramphenicol + Polymyxin B ৰ পাৰ্শ্চক্ৰিয়াসমূহ - Chloramphenicol + Polymyxin B Side Effects in Assamese - Chloramphenicol + Polymyxin B ar parshwakriyasamuh\nগৱেষণাৰ ভিত্তিত, Chloramphenicol + Polymyxin B ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nChloramphenicol + Polymyxin B সংক্ৰান্ত সতৰ্কতাবাণীসমূহ - Chloramphenicol + Polymyxin B Related Warnings in Assamese - Chloramphenicol + Polymyxin B xonkranta xatarkatabanisamuh\nChloramphenicol + Polymyxin B-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Chloramphenicol + Polymyxin B ৰ সুৰক্ষাৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে গৰ্ভৱতী মহিলাৰ ওপৰত ইয়াৰ প্ৰভাবৰ বিষয়ে জনা নযায়।\nChloramphenicol + Polymyxin B-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Information about safety of Chloramphenicol + Polymyxin B ৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nবৃক্কত Chloramphenicol + Polymyxin B কি প্ৰভাৱ দেখা গৈছে?\nবৃক্ক ৰ বাবে Chloramphenicol + Polymyxin B কেতিয়াবাহে ক্ষতিকাৰক।\nযকৃতত Chloramphenicol + Polymyxin B কি প্ৰভাৱ দেখা গৈছে?\nকলিজা ৰ বাবে Chloramphenicol + Polymyxin B ক্ষতিকাৰক নহয়।\nহৃদযন্ত্ৰৰ ক্ষেত্ৰত Chloramphenicol + Polymyxin B ৰ কি প্ৰভাৱ দেখা গৈছে?\nহৃদয় ৰ বাবে Chloramphenicol + Polymyxin B সম্পূৰ্ণৰূপে সুৰক্ষিত।\nঅইন দৰৱৰ সৈতে Chloramphenicol + Polymyxin Bৰ গুৰুতৰ ক্ৰিয়া-প্ৰতিক্ৰিয়া - Severe Interaction of Chloramphenicol + Polymyxin B with Other Drugs in Assamese - Oinor xoite Chloramphenicol + Polymyxin B ar gurutor kriya-pratikriya\nChloramphenicol + Polymyxin B তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nChloramphenicol + Polymyxin B মতভেদসমূহ - Chloramphenicol + Polymyxin B Contraindications in Assamese - Chloramphenicol + Polymyxin B nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Chloramphenicol + Polymyxin B লোৱা অনুচিত যাতে -\nChloramphenicol + Polymyxin B ৰ বিষয়ে সততে সোধা প্ৰশ্নসমূহ - Frequently asked Questions about Chloramphenicol + Polymyxin B in Assamese - Chloramphenicol + Polymyxin B ar bikhoye satate xodha prashnasamuh\nএই Chloramphenicol + Polymyxin B-এ অভ্য়াস বা নিচাৰ সৃষ্টি কৰে নেকি?\nনহয়, Chloramphenicol + Polymyxin Bয়ে অভ্যাসৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Chloramphenicol + Polymyxin B লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু Chloramphenicol + Polymyxin B লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nChloramphenicol + Polymyxin B য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Chloramphenicol + Polymyxin B ক্ৰিয়া-প্ৰতিক্ৰিয়া - Chloramphenicol + Polymyxin B Interactions with Food and Alcohol in Assamese - khadya aaru modor xoite Chloramphenicol + Polymyxin B kriya-pratikriya\nখাদ্য আৰু Chloramphenicol + Polymyxin Bৰ ক্ৰিয়া-প্ৰতিক্ৰিয়া\nখাদ্যৰ সৈতে Chloramphenicol + Polymyxin B লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Chloramphenicol + Polymyxin Bৰ মাজৰ প্ৰতিক্ৰিয়া\nChloramphenicol + Polymyxin B আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।


কুল কাৰ্ণিভেল! – জ্যোতিৰূপম দত্ত – ফটাঢোল\nJuly 1, 2019 দৈনন্দিন\t5 Comments\nকুল কাৰ্ণিভেল! – জ্যোতিৰূপম দত্ত\nচৰকাৰী ঘোষণাটো শুনিয়েই আমাৰ এই পিছপৰা অঞ্চলটোত দলদোপ-হেন্দোলদোপ লাগি গ’ল৷ ৰাইজৰ কল্যাণৰ বাবে সমগ্ৰ ৰাজ্যজুৰি প্ৰৱৰ্তিত হ’বলগীয়া এখন বিশেষ আচনিৰ আমাৰ অঞ্চলটোতেই উদ্বোধন হ’ব হেনো! নামটোও কিবা ‘ঠাণ্ডা-উৎসৱ’ মানে ‘কুল কাৰ্ণিভেল’ টাইপ! তাৰমানে আমাৰ অঞ্চলতেই প্ৰথমবাৰলৈ এটা চৰকাৰী উৎসৱ অনুষ্ঠিত হ’ব! মুখৰ কথা নহয়৷ তাতে ৰাজধানীৰ পৰা বিয়াগোম দৌতাসৱ আহিব৷ ইমানদিনে বহু অভাৱত ভুগি থকা বাসিন্দাসকলৰ মুখলৈ পানী আহিল, মনলৈ আশাৰ সঞ্চাৰ হ’ল৷ আমাৰ দৰে অনবৰতে দকা-হকা দি, মাৰ কিল কৰি হলেও চান্দা তোলা, নেতাৰ দালালি কৰা, দুখীয়া লোকৰ নামত আবণ্টিত চৰকাৰী আচনিৰ টকা চান কঢ়াৰ দৰে সামাজিক কামত ব্যস্ত থকা মানুহকেইটিৰো মুখৰ পৰা লোভৰ পানী সৰসৰকৈ পৰিবলৈ ধৰিলে৷ উজানৰ মাছৰ দৰে টকা আহিছে, যিমান পাৰো ধৰিবই লাগিব৷ দোকানে-পোহাৰে ফুচফুচীয়া মেল আৰম্ভ হ’ল৷\nআন চৰকাৰী কাম আৰু চৰকাৰী উৎসৱৰ মাজত আকাশ-পাতাল পাৰ্থক্য৷ চৰকাৰী উৎসৱৰ কামকাজবোৰ আন চৰকাৰী কামবোৰৰ দৰে লেহেমীয়া গতিত নচলে৷ চৰকাৰী উৎসৱৰ বেলিকা আনকালে ফষ্টি মাৰি শুই থকা সকলোবোৰ আমোলা-বিষয়া উবুৰি খাই পৰি দিনে নিশাই কাম কৰে৷ আমাৰ ইয়াতো একেই হ’ল৷ গৰমৰ পৰা ৰাইজক সকাহ দিবলৈ চৰকাৰীভাৱে আয়োজন কৰা ‘ঠাণ্ডা-উৎসৱ’ৰ ঘোষণা হোৱাৰ লগে লগেই কাম আৰম্ভ হৈ গ’ল৷ প্ৰথমতেই ঠিকাদাৰে আমাৰ দৰে থলুৱা সমাজ-সেৱকসকলক মাংসৰ জোলেৰে এপেট খুৱাই-বুৱাই ললে৷ তাৰ পাছত ঠিকাদাৰৰ সকলো দায়-দোষ মৰিষণ কৰিবলৈ কৈ আমাৰ অনুমতি লৈ কাম আৰম্ভ কৰি দিলে৷ লোকেল দাদাসৱে চাই থাকোঁতেই ঠিকাদাৰে বাহিৰৰ পৰা কাম কৰিবলৈ মানুহ আনিলে৷ পথাৰ এখন নিৰ্বাচন কৰি কোৰ মৰালে, ট্ৰেক্টৰেৰে মাটি সমান কৰিলে৷ সেইটো হেনো হেলিপেড! মানে দৌতাসৱ হেলিকপ্টাৰেৰে আহিব৷ মুল পথটোৰ কামো তীব্ৰগতিত আৰম্ভ হ’ল৷ দিনে নিশাই কাম চলিল৷ বোকামাটিৰ ওপৰতেই আলকাতৰাৰ প্ৰলেপ দিলে৷ কেইজনমান দুৰ্মতিয়ে এনে কাম-কাজৰ ৰেহ-ৰূপ দেখি অলপ কেৰো-জেৰো নকৰা নহয়৷ পিছে ঠিকাদাৰৰ মাংসৰ জোলৰ বাতিটোৰ প্ৰতিদানস্বৰূপে আমি কেইজনমানে মিলি সেইকেইজনক দুটামান থলামুৰি, থিয়গোৰ সোধাই মুখ বন্ধ কৰালো৷ ৰাস্তা-ঘাট পাছে পৰেও হ’ব, প্ৰথমতে উৎসৱটো ভালকৈ হৈ যাওক, সেইটোহে ডাঙৰ কথা৷\nতাৰ পাছত আহিল হিতাধিকাৰীৰ তালিকা তৈয়াৰ কৰা কামটো৷ এইটো কাম আমাৰ দৰে সমাজসেৱীসকলৰ বাওঁহাতৰ খেলা! আমাৰ আড্ডাথলী মানে নগেনৰ দোকানত এনিশাৰ ভিতৰতে তালিকা তৈয়াৰ হৈ গ’ল৷ আগৰ দৰেই অঞ্চলটোৰ ধনী তথা প্ৰতাপী লোকসকলৰ নামেই এই তালিকাত সোমাল৷ মোৰেই পৰিয়ালৰ বহুকেইজন এনেধৰণৰ তালিকাৰ নিগাজী সদস্য৷ এনেতে কথা এটা শুনা গ’ল৷ কেইজনমান হিতাধিকাৰীক হেনো মঞ্চলৈ মাতি চৰকাৰৰ বৰমূৰীয়া কোনোবাই নিজহাতেৰে এই বিনামূলীয়া আচনিখনৰ সামগ্ৰী প্ৰদান কৰিব! টিভি-কাকতত মুখখন উলিওৱাৰ এনে সুযোগ সতকাই নাহে৷ চলে-বলে কৌশলে সেই দহজনীয়া তালিকাখনত কোনোমতে নিজৰ নামটো ভৰালো যেনিবা৷\nপ্ৰকাণ্ড ৰভা, মঞ্চ সজা হ’ল৷ ৰভাখনৰ বাবে ঠাই মুকলি কৰিবলৈ দহজোপামান প্ৰকাণ্ড গছো কটা হ’ল৷ সেই গছকেইজোপা হেনো বৃটিছৰ দিনৰে আছিল৷ পিছে কি হ’ব? সেই বৃটিছৰ ৰাজত্বও নাই, কাজেই গছকেইজোপাৰ দৰকাৰো নাই৷ বাকী গছবোৰত চৰকাৰৰ দৌতাসৱৰ হাঁহিমুখীয়া ফটো থকা ‘কুল-কাৰ্ণিভেল’ৰ প’ষ্টাৰ, বেনাৰ আদি গজাল মাৰি নিকপকপীয়াকৈ লগাই দিয়া হ’ল৷ পুলিচ-চিআৰপিৰ গিজগিজনি আৰম্ভ হৈ গ’ল৷ হেলিকপ্টাৰত আহিবলগীয়া দৌতাসৱৰ বাবে হেলিপেডৰ পৰা মঞ্চলৈ এক ফাৰ্লং ৰাস্তাৰ বাবেও গাড়ীৰ ব্যৱস্থা কৰা হ’ল৷ দৌতাসৱৰ বাবে মঞ্চত কাৰ্পেট, কোমল চোফা, কুলাৰ, ফেন আদিৰ ব্যৱস্থা কৰা হ’ল৷ বিদেশী ফুলেৰে মঞ্চখন আটকধুনীয়াকৈ সজোৱা হ’ল৷\nচাওঁতে চাওঁতেই উৎসৱৰ দিনটো আহি পৰিল৷ ময়ো পুৱাবেলাই সাজু হলো৷ দুপৰীয়ালৈ মুল সভা, তথাপিও আগতীয়াকৈয়ে সভাথলী পালোগৈ৷ আমাৰ অঞ্চলৰে পালিনেতা কেইজনমান আৰু লেমটৌ দুটামানক ধকধকীয়া চোলা পিন্ধি বুকুত বেজ লগাই বীৰদৰ্পে ঘূৰি ফুৰি থকাও দেখিলো৷ নিৰাপত্তাৰক্ষীয়ে তন্নতন্নকৈ চলোৱা তালাচী পাৰ হৈ ভিতৰলৈ সোমালো৷ প্ৰকাণ্ড জেনেৰেটৰ চলাই চাৰিওফালে ফেনৰ ব্যৱস্থা কৰা হৈছে৷ চৌবিশ ঘণ্টা বিজুলী দিয়াৰ প্ৰতিশ্ৰুতি দিয়া চৰকাৰখনে অৱশ্যে আমাৰ অঞ্চলত সেই প্ৰতিশ্ৰুতি আখৰে আখৰে পালন কৰিছে৷ পিছে আমিহে হিচাপটো ভুলকৈ বুজিছিলো, মানে আমাৰ অঞ্চলত সমগ্ৰ সপ্তাহটোত চৌবিশ ঘণ্টা বিজুলী থাকে! দিনটোত কোনোবা দিনা দুঘণ্টা, কোনোবা দিনা ছঘণ্টা, এনেদৰে এসপ্তাহত চৌবিশ ঘণ্টাৰ হিচাপটো কোনোমতে মিলাই থয়৷\nকেতিয়াবা পুৱাবেলা বিজুলী নাথাকে, ভৰ দুপৰীয়া বিজুলী নাথাকে, ল’-ছালিৰ পঢ়া-শুনাৰ সময়ত বিজুলী নাথাকে আনকি কেতিয়াবা ভাত এগৰাহ মুখলৈ নিওতেই বিজুলী নোহোৱা হয়৷ নিশা শুবৰ সময়তো বিজুলীৰ উমঘাম নাথাকে৷ পিছে আজি বহুদিনৰ মুৰত ৰভাৰ তলত দুপৰীয়া সময়ত চৰকাৰী ফেনৰ বতাহ খাবলৈ পালো৷ প্ৰকাণ্ড জেনেৰেটৰ লগাই লাইট-ফেন-মাইক সকলো একেলগে চলাইছে৷ আৰামত বহি ললো৷ মঞ্চত চহৰৰ পৰা আমদানি কৰা সুন্দৰী ঘোষিকা এগৰাকীয়ে ঘেঁহাই ঘেঁহাই কাগজ এখন চাই চাই দুটামান অসমীয়া বাক্য কবলৈ আপ্ৰাণ চেষ্টা কৰি আছিল৷ কিছুপৰ পিছত সেই চেষ্টা বাদ দি এফ এম চেনেলৰ দৰে অসমীয়া-ইংৰাজী-হিন্দী মিহলি কৰি সলসলীয়াকৈ কৈ গ’ল৷\nচৰকাৰী দৌতাসৱ আহিবলৈ কিছুপৰ বাকী৷ গতিকে চহৰৰ পৰা আমদানি কৰা শিল্পীৰে সাংস্কৃতিক অনুষ্ঠান আৰম্ভ কৰি দিলে৷ এই আহাৰ মাহতো খমখমীয়া মুগাৰ চোলা, মেখেলা চাদৰ পিন্ধি বিহুৱা-নাচনীয়ে বিহু নাচিলে৷ গায়িকা এগৰাকীয়ে মঞ্চতে জঁপিয়াই জঁপিয়াই নাচি বৰগীত গালে, তাৰ পিছত লোকগীতৰ সুৰত হিন্দী-ইংৰাজী মিহলাই দুটামান গীত গাবলৈ ললে৷ পিঠিত চৰকাৰী ষ্টাম্প মাৰি থোৱা গায়ক এজনে স্থান-কাল নাচাই য’তে ত’তে জপিয়াই গোৱাৰ দৰে ইয়াতো ‘আকৌ-এবাৰ’ নামৰ গানটো গালে৷ আমি মুৰ দুপিয়াই অনুষ্ঠান উপভোগ কৰি গলো৷\nএনেতে আকাশত হেলিকপ্টাৰৰ মাত শুনা গ’ল৷ বহুতেই হেলিকপ্টাৰ চাবলৈ হেলিপেডলৈ দৌৰ মাৰিলে৷ অত্যুৎসাহী কেইজনমানক পুলিচে দুকোবমান সোধালেও৷ বগলীৰ দৰে বসন পিন্ধি, বত্ৰিশদন্ত নিকটোৱা হাঁহি প্ৰদৰ্শন কৰি দৌতাকেইজনমান হেলিকপ্টাৰৰ পৰা নামি মঞ্চলৈ বুলি গাড়ীত উঠিল৷ এক ফাৰ্লংমান পথ গাড়ীৰে আহি মঞ্চৰ কাষতে ৰ’ল৷ ইতিপূৰ্বে তিনিঘণ্টামান সময় ধৰি হামিয়াই-হিকটিয়াই ৰৈ থকা গায়ন-বায়ন কেইজনমানে দৌতাসৱক খোল-ভোৰতাল-নৃত্যৰে মঞ্চলৈ আদৰিলে৷ গায়ন-বায়নে আদৰি নিয়া দৌতাসৱৰ মাজৰে দুজনমান অৱশ্যে তিনি-চাৰিবাৰকৈ অপৰাধ কৰি জেলফেৰৎ আৰু ৰাইজৰ ধন আত্মসাৎ কৰা বিধৰো লোক আছিল৷\nদৌতাসৱ মঞ্চত উপবিষ্ট হোৱাৰ লগে লগে সম্বৰ্ধনা অনুষ্ঠান আৰম্ভ হৈ গ’ল৷ দৌতাসৱক প্ৰকাণ্ড জাপি, ফুলৰ তোৰা, মালা, গামোচা আদিৰে সম্বৰ্ধনা জনোৱা হ’ল৷ সকলোৱে জাউৰিয়ে জাউৰিয়ে হাতচাপৰি মাৰিলে৷ টিভিৰ কেমেৰামেন, কাকতৰ ফটোগ্ৰাফাৰ, সাংবাদিকসকলৰ ব্যস্ততাৰ অন্ত নোহোৱা হ’ল৷ পিছে ৰভাৰ কাষত ইতিমধ্যে অনুষ্ঠান শেষ হোৱা গায়ন-বায়ন, বিহুৱা-বিহুৱতীসকলকে আদি কৰি শিল্পীসকলক আমন জিমনকৈ থিয় হৈ থকা কথাটোত অৱশ্যে কোনেও গুৰুত্ব নিদিলে৷ বহিবলৈ খালী চকী নায়েই৷ আনকি তেনে অতিথিসৱৰ বাবে সংৰক্ষণ কৰি থোৱা চকীসমূহো নেতা-পালিনেতাসৱৰ অঙহী-বঙহীয়ে দখল কৰি থকা দেখা গ’ল৷\nক্ষন্তেক পাছতেই দৌতাসৱৰ প্ৰধানজনে বিলম্ব নকৰি ভাষণ আৰম্ভ কৰি দিলে৷ গুৰুগম্ভীৰ মাতেৰে তেখেতে এই মহান আচনিখনৰ কথা বৰ্ণনা কৰি গ’ল৷ তেখেতে নিজেই আগভাগ লৈ চৰকাৰখনৰ বহু মন্ত্ৰী-আমোলাৰ একোটা বৃহৎ দলৰ সৈতে বিদেশলৈ কেইবাবাৰো নিজেই গৈ নতুন প্ৰযুক্তিৰ কথা অধ্যয়ন কৰি এই আচনিখন তৈয়াৰ কৰিছে৷ এই অভিলাষী আচনিখনত ধনী-দুখীয়া নিৰ্বিশেষে ৰাজ্যৰ প্ৰতিজন নাগৰিককে সামৰি লোৱা হ’ব বুলিও ঘোষণা কৰা হ’ল৷ টিভি চেনেলবোৰৰ স্ক্ৰীণত ব্ৰেকিং নিউজ আহিল, গতানুগতিকভাৱে অজস্ৰ ভুল বাক্য-বানানৰ সমাহাৰেৰে বিয়াগোম নিউজ পৰ্টেলবোৰেও নিজৰ মতে বাতৰি তৈয়াৰ কৰিবলৈ ললে৷ চৰকাৰৰ ফলীয়া চেনেলবোৰে বাঃ বাঃ দিলে, অনবৰতে চৰকাৰৰ বিৰোধিতা কৰি থকা চেনেলবোৰেও আচনিখনত খুঁত উলিয়াবলৈ উঠি পৰি লাগিল৷ বিশ্বব্ৰহ্মাণ্ডৰ সকলো জ্ঞান মুৰত লৈ থকা টিভি ষ্টুডিঅ’ৰ স্থায়ী বিশেষজ্ঞসকলেও এই আচনিখনৰ বিষয়ে গধূলি টিভিৰ আগত এঘণ্টামান ডিঙিৰ সিৰ ফুলাই চিঞৰিবলৈ সাজু হ’ল৷\nএনেতে সভাস্থলীৰ কাষতে ৰাইজৰ মাজত বিলাবলৈ এখন ট্ৰাকৰ পৰা বহুকেইটা প্ৰকাণ্ড খাদ্যৰ টোপোলা নমোৱা দৃশ্য সকলোৰে দৃষ্টিগোচৰ হ’ল৷ লোভনীয় খাদ্য-সম্ভাৰ দেখি উপস্থিত ৰাইজৰ দুজনমানে উঠিব খুজিলেও পুলিচ আৰু ৰভাৰ কাষে কাষে ৰৈ থকা গুণ্ডাৰ চেহেৰাৰ পালিনেতাৰ লেমটৌ এগালে ৰঙা চকু দেখুৱাই বহুৱাই দিয়ে৷ ইফালে প্ৰধান দৌতাজনৰ ভাষণ শেষ হোৱাৰ নামেই নলয়৷ একো উপায় নেদেখি ৰভাথলীত উপস্থিত লোকসকলে সোনকালে ভাষণ শেষ হওক বুলি খোৱা-বস্তুবোৰৰ ফালে চাই চাই, সেপ গিলি হাতচাপৰিকেই মাৰিবলৈ আৰম্ভ কৰি দিলে৷\nইফালে উপস্থিত ৰাইজৰ হাতচাপৰিৰ সঁহাৰি পাই প্ৰধান দৌতাজনে পুনৰবাৰ হাত-মুৰ জোকাৰি নতুন উদ্যমেৰে আকৌ এবকলা বলকি গ’ল৷ তেখেতে দুহাত ওপৰলৈ তুলি বিভিন্ন ভংগীমাৰে কৈ গ’ল যে এই আচনিখন সফল হলে ৰাজ্যখনৰ প্ৰতিটো অঞ্চলতে গৰমৰ দিনত বিদ্যুত কৰ্তন কৰাৰ বাবে বিদ্যুত বিভাগটোক গালি পৰাৰ প্ৰয়োজন শেষ হৈ যাব৷ এই অভিলাষী আচনিখন অনুসৰি সাধাৰণ ৰাইজক গৰমত সকাহ দিবলৈ ৰাজ্যৰ প্ৰতিজন নাগৰিককে একোটাকৈ বিশেষ উষ্ণতা কমোৱা যন্ত্ৰ বিনামুলীয়াকৈ প্ৰদান কৰা হ’ব বুলি ঘোষণা হ’ল! ঘোষণা শুনিয়েই ৰাইজৰ মাজত হৰ্ষোল্লাস উঠিল, হাতচাপৰিৰে গোটেইখন ৰজনজনাই গ’ল৷\nলগে লগে মোৰ সৈতে দহজন দুখীয়া, নিছলা হিতাধিকাৰীৰ নাম মাইকত ঘোষণা কৰা হ’ল৷ মই মোৰ পঞ্চাশ হেজাৰটকীয়া ম’বাইলটো কাষৰজনৰ হাতত দি কেইখনমান ভাল ফটো তুলিবলৈ কৈ মঞ্চলৈ উঠি গলো৷ অজস্ৰ টিভি কেমেৰা, ম’বাইলৰ ফ্লাছৰ পোহৰত দাঁত নিকটাই প্ৰধান দৌতাজনৰ সৈতে মঞ্চত বিভিন্ন ভংগীত থিয় হলো৷ মোৰ সৈতে আন দহজনৰ হাতত ৰঙচঙীয়া কাগজেৰে মেৰিওৱা দহটা পেকেট একাদিক্ৰমে প্ৰদান কৰা হ’ল৷\nলগে লগে আন এজন দৌতাই মাইকটো নিজৰ আয়ত্তলৈ আনি এই আচনিখনৰ গুণানুকীৰ্তন কৰি গ’ল৷ তেখেতে ভাষণ প্ৰসংগতে এই অঞ্চলৰ সমূহ ৰাইজে গৰমৰ পৰা পৰিত্ৰাণ পাবলৈ ব্যৱহাৰ কৰিব পৰা এই বিশেষ উষ্ণতা কমোৱা যন্ত্ৰটো যে বিদেশৰ পৰা আমদানি কৰা হৈছে এই কথাও কলে৷ তেখেতে আজিৰ এই সভাত দহটা এনে যন্ত্ৰ বিলোৱা কথাটো কৈ বাকীসমূহ যন্ত্ৰ ৰাইজৰ প্ৰতিজনকে অতি শীঘ্ৰেই যোগান ধৰাৰ কথাও কলে৷ যন্ত্ৰসমূহ বিলোৱাৰ বাবে এজন হিতাধিকাৰীৰ পৰা কিমানকৈ কমিশ্যন ললে সকলোৰে সুবিধা হ’ব মই মনে মনে ভাবিবলৈ ধৰিলো৷ এইবাৰ দুপইছামান বেছিকৈ ঘটিব পাৰিম তাৰমানে!\nএনেদৰে অলপ পৰ ইজন সিজনকৈ দৌতাসৱে মাইকৰ আগত ৰাউচি জুৰি এসময়ত সকলোৱে একেলগে উপস্থিত ৰাইজলৈ হাত জোকাৰি টা-টা, বাই-বাই দি হেলিকপ্টাৰ অভিমুখে গতি কৰিলে৷ হেলিকপ্টাৰখন ধূলি উৰুৱাই ওপৰলৈ উৰি গৈ দিগন্তত নেদেখা হোৱালৈকে বুৰ্বক কিছুমানে হাত জোকাৰি থাকিল৷ ইমানদিনে খাল বিলৰ গেলা পানীকে খোৱা লোকসকলে সভাস্থলীত বিলোৱা পানীৰ বটলৰ পানীখিনিক অমৃতসম জ্ঞান কৰি দুটামান বটল বেছিকৈ পাবলৈ টনা আজোৰা কৰিবলৈ ধৰিলে৷ আনফালে আন কিছুমানৰ খোৱা পেকেটবোৰক লৈয়েই উৎসৱথলীতে থৈয়া নথৈয়া লাগিলেই! এনে অৱস্থাত পুলিচ-চিআৰপিৰ হুইছেল বাজিল, খোৱা বস্তুৰ বাবে খোৱা-কামোৰা কৰা মানুহবোৰক পুলিছে কোবাবলৈ ললে৷ মই কোনোমতে মোৰ ভাগৰ যন্ত্ৰটোৰ পেকেটটো সাৱটি সভাস্থলীৰ বাহিৰ হলো৷ খোৱা বস্তুৰ পেকেট চুবলৈকে নাপালো, দুকোবমান লাঠীৰ কোব খোৱা হ’ল অৱশ্যে৷\nযিয়েই নহওক, বিশেষ উষ্ণতা কমোৱা বিদেশী যন্ত্ৰটো যে পোৱা হ’ল৷ ম’বাইলটোৰ ফটোখিনিও চাগে ভালেই আহিছে, ফটোখিনি অতি সোনকালেই সকলোকে বিলাব লাগিব৷ টিভিতো ওলাম কিজানি৷ আনন্দতে সুহুৰিয়াই ঘৰলৈ গমন কৰিলো৷ আজিৰ পৰা গৰমত ইচাটি বিচাটি কৰাৰ পৰা অন্ত পৰিব৷ দেহা মন শীতল হৈ থাকিব৷ আগৰ দৰে বিজুলী নহলে মুৰটো গৰম হৈ নাথাকে আৰু৷\nঘৰত ওচৰ-চুবুৰীয়া সকলো আহি জমা হৈছিল৷ আজি প্ৰচণ্ড গৰম, তাতে পুৱাৰে পৰা বিজুলী নাই৷ তথাপিও কাৰো মনত বা মুখত লেশমানো অসন্তুষ্টি নাই৷ সকলোৰে মনত উৎসুকতা৷ মই ‘কুল-কাৰ্ণিভেল’ লিখা পেকেটটোৰ ওপৰৰ ৰঙচঙীয়া কাগজখন লাহে লাহে গুচালো৷ যন্ত্ৰটোৰ মুল পেকেটটোৰ ওপৰত দুৰ্বোধ্য বিদেশী নাম এটা দেখা গ’ল৷ তলৰ ফালে তিনিটা ইংৰাজী শব্দ৷ মেড ইন চাইনা! পেকেটটো সাৱধানে খুলিলত অৱশেষত আকাংক্ষিত বস্তুটো মোৰ হাতত পৰিল! চৰকাৰী বিনামূলীয়া শীতল বতাহ প্ৰদান যন্ত্ৰ, মানে চৰকাৰৰ বৰমূৰীয়াজনৰ ফটো থকা বিচনী এখন!\n« প্ৰথম মৰমে যদি — তবিবৰ ৰহমান\nকৌতুক- পূৰ্ণময়ী মেধি »\nহে প্ৰভু !! কিবা টুইষ্ট থকা গল্প যেন হৈ গ’ল। বঢ়িয়া !!\nফিনিশ্বিঙটো তামাম লাগিল।\n“আকৌ এবাৰ” জ্যোতিদাৰ ক্ষুৰধাৰ ব্যংগ\nশেষৰখিনিয়ে তন্দ্ৰা ভাঙিলে। সাংঘাটিক লিখিলা। চুপাৰ্ব।\nফটো থকা বিচনি। আৰু কি লাগে। এজ ইউজুৱেল- জে আৰ ডি ধামাকা!


মহিলা সৱলীকৰণৰ কথা সততে কোৱা হয় যদিও মহিলাসকলক কেৰিয়াৰত উধাই যাবলৈ সমাজে কিমান অনুপ্ৰেৰণা যোগায় ? অথবা মহিলাসকল নিজে কিমান উচ্চাকংক্ষী ? এনে বহু বিষয়ত মন্তব্য ৰাখিছে মুছিগামাৰ অম্বিগা ধিৰাজে ।\nএই ভিডিঅ’টোত মুছিগামাৰ অম্বিগা ধিৰাজ কৰ্প’ৰেট জগতৰ শীৰ্ষ স্তৰত নাৰীৰ ক্ৰমহ্ৰাসমান সংখ্যা, সমাজিক আকাংক্ষাৰ প্ৰৰিপ্ৰেক্ষিতত উচ্ছাকাংক্ষাৰ ব্যৱধান আৰু মুছিগামাক লৈ তেওঁৰ উদ্দেশ্যৰ বিষয়ে কৈছে। ভিডিঅ’টোৰ লিখিত ৰূপ তলত আগবঢ়োৱা হ’ল।\nজেষ্ঠ ভূমিকা গ্ৰহণ কৰিবলৈ নাৰী অভিযন্তাক গঢ় দিয়াটো সহজনে? বৰ্তমান সময়ত Entry Level Position ৰ বাবে নাৰী অভিযন্তা বা পৰিসংখ্যাবিদ বিচাৰি উলিওৱাটো সহজ, কিন্তু বয়স বঢ়াৰ লগে লগে তেওঁলোকে ব্যক্তিগত বাধ্যবাধকতাৰ তাৰণাত স্বেচ্ছাই পিছৰ আসন গ্ৰহণ কৰা/পিছ পৰি ৰোৱা দেখা যায়। আমি এনে এটা পৰিবেশ গঢ়াৰ চেষ্টা কৰিছো যত তেওঁলোকে কাম কৰি যাব পাৰে। কাম আৰু জীৱনৰ মাজত সমন্বয় সৃষ্টি কৰাৰ লক্ষেৰে আমি অবিৰত চেষ্টা চলাই আছো। কিন্তু কৰ্প’ৰেট জগতত ওপৰৰ পিনে নাৰীৰ সংখ্যা ক্ৰমাৎ হ্ৰাস পাইছে।\nব্যক্তিগত পছন্দ-অপছন্দ/প্ৰয়োজনে অগ্ৰাধিকাৰ লাভ কৰা আৰু দ্বিতীয়তে কেৰিয়াৰ গঢ়াৰ উচ্চাকাংক্ষা নথকা বাবে এনে হ’ব পাৰে। সমাজেও আপোনাক বৰ বেছি চাপ নিদিয়ে। পুৰুষে কেৰিয়াৰ গঢ়িব নোৱাৰিলে তেওঁ চতুৰ্দ্দিশৰ পৰা সামাজিক চাপৰ সন্মুখিন হয়, কিন্তু নাৰীৰ কেৰিয়াৰ বিকাশ নহ’লে কোনোৱে একো নাভাৱে।\nএয়া সঁচাই বেয়া কথানে? মই নাজানো। পৰিয়ালৰ যত্ন লোৱাটোতো অপৰিসীম তৃপ্তি আছে। কেৰিয়াৰেই সকলো বুলি মই নাভাবো। আমাৰ পৰৱৰ্ত্তী প্ৰজন্ম মহান মূল্যবোধৰ শিক্ষাৰে ডাঙৰ হোৱাটো নিশ্চিত কৰাটোও এক মহামূল্যবান কাম। কিন্তু কেৰিয়াৰ গঢ়াৰ বাবে কাৰোবাৰ তীব্ৰ আগ্ৰহ আৰু তাড়না থাকিলে তেওঁৰ পথত কোনো অন্তৰায় থাকিব নালাগে।\nমু ছিগমাৰ বাবে উচ্চাকাংক্ষাঃ\nআমি সিদ্ধান্ত বিজ্ঞানৰ বৃহত্তম কোম্পানী হ’ব বিচাৰো। আমি আমাৰ প্ৰতিগৰাকী গ্ৰাহকৰ মাজত মু ছিগমাৰ দৰ্শন সঞ্চাৰিত হোৱাত সহায় কৰিব বিচাৰো যাতে তেওঁলোকে সমস্যা সমাধানৰ উন্নত কলা উদ্ভাৱন কৰিব পাৰে। ভাৰতত উদ্ভাৱনৰ ক্ষেত্ৰত জোৱাৰ সৃষ্টি কৰাটো আমাৰ অন্যতম উদ্দেশ্য। ভাৰত অভিনৱত্বৰ ক্ষেত্ৰ হওঁক, খৰছৰ নহয়।\nমোৰ বাবে আচৰণ নহয়, অভিপ্ৰায়হে অধিক গুৰুত্ব পূৰ্ণ। আমি বিভিন্ন বিষয়ক লৈ কাজিয়া কৰো কিন্তু আমাৰ মাজত এই বিশ্বাসটো আছে যে আমি, এখন খেলৰেই খেলুৱৈ আৰু আমাৰ চৰম লক্ষ্যও একেই।\nজীৱনে তোমাৰ হাতত নেমু এটা তুলি দিলে তাৰে লেম’নেড বনাবা। যেতিয়াই মোক কোনো সমস্যাই খুন্দিয়াই তেতিয়া মই নিজকে কওঁ যে ইয়াক মই এটা সুযোগ বুলি ভাবিব লাগিব।\nজুইকুৰা জ্বলাই ৰাখিবা। নাৰী বাবেই মই সংখ্যালঘু-এইজাতীয় চিন্তাত আমি আবদ্ধ হৈ পৰিব নালাগে। ইতিবাচক চিন্তা আমাৰ মাজত সজীৱ কৰি ৰাখিব লাগে।\nপৰৱৰ্ত্তী ৫ বছৰঃ\nআমি অধিক গ্ৰাহক, আকৰ্ষণীয় সামগ্ৰী বজাৰত মুকলি কৰা আদিত অধিক মনোনিবেশ কৰিছো।যাতে আমেৰিকাৰ বাহিৰে আন মহাদেশতো আমাৰ বিকাশ নিশ্চিত কৰিব পাৰোঁ। আমি কিছু কিছু সাফল্যও অৰ্জন কৰিছো। আমাৰ গ্ৰাহকসকলৰ মাজলৈ আমি অধিক অভিনৱত্বৰ আমদানি ঘটাইছো।\nঅচিৰেই আহি আছে কিন্তু এই মুহুৰ্ত্তত ই মনোযোগ ব্যাহত কৰিব পাৰে। মোৰ মতে আমি ভাল কাম কৰি যাব লাগে মোৰ বাবে সেইয়াই গুৰুত্বপূৰ্ণ।


জনজাতিকৰণৰ দাবীত শুকুৰবাৰে নাথ যোগী ছাত্ৰ সন্থাৰ সাক্ষাৎ মুখ্যমন্ত্ৰীক... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nৰাজনীতি ত্যাগ কৰিব ৰাজ্যৰ এগৰাকী কংগ্ৰেছ বিধায়কে! VIDEO\nকৃষ্ণাই প্ৰেছ ক্লাবৰ মনোজ্ঞ অনুষ্ঠান, শৰতৰ জোনাকত এখন্তেক\nজনজাতিকৰণৰ দাবীত শুকুৰবাৰে নাথ যোগী ছাত্ৰ সন্থাৰ সাক্ষাৎ মুখ্যমন্ত্ৰীক…\nকৃষ্ণাই প্ৰেছ ক্লাবৰ মনোজ্ঞ অনুষ্ঠান, শৰতৰ জোনাকত এখন্তেক • ৰাজনীতি ত্যাগ কৰিব ৰাজ্যৰ এগৰাকী কংগ্ৰেছ বিধায়কে! VIDEO • ৰাজস্থানত কেনে আছে বড়িৰ ‘কইনা’বোৰ? • দেশ ভ্ৰমণ কৰিবলৈ আহি বৰপেটাত বাংলাদেশী নাগৰিকৰ মৃত্যু... • আঁচনিৰ ধন আত্মসাতৰ অভিযোগত বিধায়ক ৱাজেদ আলী চৌধুৰীৰ বিৰুদ্ধে হিতাধিকাৰী-কৃষক মুক্তি সংগ্ৰাম সমিতিৰ এজাহাৰ... • টিহুত আৰ্যভট্ট বিজ্ঞান কেন্দ্ৰৰ বিজ্ঞান ভিত্তিক প্ৰতিযোগিতা সম্পন্ন... • হাস্পতালত কেন্দ্ৰীয় মন্ত্ৰীৰ গালৈ চিঞাহী চটিয়ালে যুৱকে... • বুধবাৰে পি চিদাম্বৰামক ই ডিয়ে কৰিব গ্ৰেপ্তাৰ... • থলুৱাক বঞ্চিত ৰেলবিভাগৰ! চতুৰ্থবৰ্গৰ চাকৰিত উত্তৰ পূৱ সীমান্ত ৰেলৱে লামডিঙ ডিভিজনত মুঠ ৮৯৯ গৰাকী বহিঃৰাজ্যৰ যুৱকক নিযুক্তি... • জম্মু-কাশ্মীৰত পাকিস্তানৰ যুদ্ধবিৰতি উলংঘন, নিহত এগৰাকী মহিলা...\nঅসমীয়া প্ৰতিদিন ৰ দ্বাৰা\t Jul 12, 2019 ত শেষ সম্পাদনা কৰা হৈছে\nডিজিটেল সংবাদ, কোকৰাঝাৰঃ সদৌ অসম নাথ যোগী ছাত্ৰ সন্থাৰ সভাপতি লক্ষণ নাথ আৰু সম্পাদক অৰবিন্দ নাথৰ নেৰ্তৃত্বত শুকুৰবাৰে সন্থাৰ ছয়জনীয়া প্ৰতিনিধি দল এটাই মুখ্যমন্ত্ৰীৰ কাৰ্যালয়ত মুখ্যমন্ত্ৰী সৰ্বানন্দ সোণোৱালক সাক্ষাৎ কৰি কেবাদফীয়া দাবী সম্বলিত এক স্মাৰকপত্ৰ প্ৰদান কৰে।\nজনতা ভৱনৰ মুখ্যমুন্ত্ৰীৰ কাৰ্যালয়ত এক সৌহাদ্যপূৰ্ণ আলোচনাকালত সদৌ অসম নাথ যোগী ছাত্ৰ সন্থাই নাথ যোগী জনগোষ্ঠীক জনজাতিকৰণ কৰা , নাথ যোগী উন্নয়ন বৰ্ড কাৰ্যক্ষম কৰা, নাথ যোগী জনগোষ্ঠীৰ পৰা কিশোৰ নাথক মন্ত্ৰীত্ব প্ৰদান কৰা আদিকে ধৰি কেবাটাও দাবী উত্থাপন কৰে । মুখ্যমন্ত্ৰী সৰ্বানন্দ সোণোৱালে দাবীসমুহ সহানুভূতিৰে বিবেচনা কৰাৰ আশ্বাস প্ৰদান কৰে।\nউল্লেখ্য যে, সদৌ অসম নাথ যোগী ছাত্ৰ সন্থাৰ সভাপতি লক্ষণ নাথ আৰু সম্পাদক অৰবিন্দ নাথৰ নেৰ্তৃত্বত যোৱা সঁজাতি দলটোত অসম প্ৰাদেশিক যোগী যুৱ সন্মিলনীৰ সাধাৰণ সম্পাদক বলিন্দ্ৰ কুমাৰ নাথ, নাথ যোগী ছাত্ৰ সন্থাৰ উপদেষ্ঠা বিপ্লৱ নাথ, নাথ যোগী ছাত্ৰ সন্থাৰ কেন্দ্ৰীয় কাৰ্যনিৰ্বাহক বকুল নাথ উপস্থিত থাকে।\nনলবাৰীৰ বিশিষ্ট সমাজকৰ্মী আমছেৰ আলীৰ বিয়োগ…